
odrii sînt sterpi de galopul 
( şi de chiuiturile haiduceşti 
de altă dată. Pădurile Ro- 


mâniei se mai înfioară doar de 
muşcăturile lacome 
ale  drujbelor în 
trupurile arborilor. 
Încordarea zimțată a 
drujbelor este zvo- 
nul de izbîndă al 
haiducilor pe dos 

Într-o vreme - 
care ne mai miîngiie 
doar cu aripa nostal- hi 
giei - haiducia era o 
formă de libertate 
demnă, care fierbea 
de dorul dreptăţii. 

Astăzi, "haidu- 
cia" este apanajul 
nomenklaturii comu- 
nisto-securiste con- 
vertite, în aparenţă, | 
la democrație și 
capitalism. Haiducia | 
perversă este blazo- 
nul celor care și-au 
luat libertatea de a ne 
frînge libertatea, cu 
onoarea și justiţia ei 
cu tot. 

Dacă haiducii de 
odinioară, cu piep- 
turile răzbind prin 
cămașa țărănească, îi 
jefuiau pe avuţi pen- 
tru a mai echilibra 
balanța socială, "hai- 
ducii” politici de azi, 
îndesați în costume 
Armani, ne tîlhăresc 
la drumul mare pentru a-și spori 
bogăția nemăsurată. 

Cel mai tare loviți de "haiducia” 
de partid şi de stat sînt țăranii - 
nobili legitimi ai acestui pămînt. 
Smulşi din rosturile lor fireşti de fur- 
tuna bolşevică, țăranii români sînt 
spoliaţi de către odraslele cîinoase 
ale flagelului însîngerat. Provocat 
să-și ucidă aproapele pentru un 
petec de pămînt - care oricum nu-l 
poate hrăni -, țăranul român post- 
decembrist este oprit la răscruce, 
doborit cu ghioaga birurilor, buzu- 
nărit cu mîna lungă a preţurilor, dez- 
brăcat şi lăsat pradă corbilor, 

"Haiducii" politici (fie ei "poli- 
ticiani” sau doar clienți ai partidului 


vost nr.3 


de guvernămiînt) nu se mulțumesc 
însă numai cu atacuri în marginea 
colbuită a satelor, Au năvălit în orașe 
și sfişie destine la lumina zilei. 


pe dos 


Claudiu TÂRZIU 


Îndeobşte în haită, barbarii se 
ridică pe munţi de aur mînuind legea 
ca pe junghier, şantajul precum pis- 
tolul şi corupția ca pe o flintă cu mii 
de focuri. Din cînd în cînd, de ochii 
lumii civilizate, unii dintre ei îmbra- 
că uniforma vardiştilor şi joacă 
parodia luptei anticorupţie. Şi-abia 
atunci pare că răbdarea proverbială a 
românului se va surpa, spre a lăsa 
loc revoltei necruțătoare. "Unde-s 
pistoalele, unde-s pumnalele?..." 
Dar focul se retrage din nou sub 
cenușa nepăsării. 

Puterea ne-a dat recent un 
exemplu de "haiducie”: a luat din 


UCIE 


banii cuveniți proaspetelor mame 
mai înstărite, dar nu i-a dat celor 
sărace, ci i-a dirijat spre sacul peticit 
al bugetului. Există o mulțime de 
metode prin care de 
acolo să ajungă să 
îngroașe averile 
potentaților zilei. 

Faptul este cri- 
minal, fără îndo- 
i] ială, căci va afecta 

grav și pe termen 
lung demografia în 
România. 

Vasile Dâncu, 
ministrul Informa- 
țiilor Publice, anti- 
cipează corect: "I- 
neficiența luptei 
anticorupţie va du- 
ce la absenteism în 
alegeri, la demobi- 
lizarea societății 
civile şi la plecarea 
oamenilor de va- 
loare din politică”. 
Șeful propagandei 
pesediste nu găseş- 
te însă nici un vino- 
vat pentru asta. Sau 
poate tocmai ăsta e 
scopul: dezarmarea, 
inducerea abando- 
nului, a lehamitei. 
Dâncu replică, spi- 
ritual nevoie mare: 
"Nu se poate face 
haiducie anticorup- 
ție”. Dar cum se 
poate lupta contra 
corupției? Păi, după 
toate regulile unui turnir cavaleresc, 
fără mijloace nepermise şi întot- 
deauna sub un arbitraj serios. Cel 
puţin asta vrea să spună Puterea cu 
noul pachet de legi anticorupţie pe 
care l-a trecut prin Parlament cum 
vijiie rapidul prin gara Mizil. Legile 
cu pricina nu-i prea împiedică pe 
haiducii corupției să-și facă de cap. 
În schimb, folosesc Puterii pentru a 
mima convingător voința de a reteza 
tentaculele mafiei. 

Și-atunci întreb: cum prevenim 
dezastrul? Doar haiducii autentici să 
poată curma jaful generalizat şi si- 
luirea colectivă a drepturilor noastre? 

Sîntem împinși spre renaşterea 
legendei. 


Epoca interbelică românească se carac- 
terizează, în plan spiritual, prin fericita 
întîlnire dintre cultură şi creştinism, 
"Explozia" culturală fără precedent s-a 
săvîrșit pe fondul unei renaşteri a spiritului. 
ortodox, dovedind că presupusa incompa= 
tibilitate între valorile credinței şi valorile 
creației este o simplă prejudecată a mo- 
dernismului iconoclast. i 

BLAGA și 

Răzvan CODRESCU 


entru noi, “redescoperirea” 
P ortodoxiei a echivalat cu o 

rodnică adincire a rradiției 
naţionale (la tendințele catolicismu- 
lui către un universalism abstract, 
ortodoxia a căutat să răspundă printr- 
un universalism concretizat în forme 
naţionale, cu un simţ acut al firescu- 
lui și al organicului). Semnificativă 
rămîne trecerea de la tradiționalismul 
"chtonian” al sămănătorismului la 
tradiționalismul "uranian" al gândi- 
rismului: "Sămănătorul a avut vizi- 
unea magnifică a pămîntului româ- 
nesc, dar n-a văzut cerul spiritualității 
sale (...) Peste pămîntul pe care din 
Sămănătorul am învăţat să-l iubim, 
noi vedem arcuindu-se coviltirul de 
azur al Bisericii Ortodoxe” (Nichifor 
Crainic, "Sensul tradiţiei” ), Creşti- 
nismul ortodox - afirmă același autor 
- "e tradiţia eternă a Spiritului care, în 
ordinea omenească, se suprapune 
tradiţiei autohtone” (art.cit.). Această 
întrepătrundere între factorul etnic și 
factorul creștin - sinteză de "sînge" şi 

"spirit", expresie particulară a 
armoniei "teandrice” - a fost temeiul 
complexei mişcări gândiriste, formă 
îndrăzneață de neobizantinism româ 
nesc, replică naţională și ortodoxă la 
diferitele "spiritualisme” occidentale 
ale vremii (neotomismul, gu&nonis- 
mul, "existențialismul creștin” și, nu 
în ultimul rînd, o anumită latură a 
expresionismului). Pentru a denumi 
această mișcare cultural-religioasă 
(ce numai tangențial a avut și un ca- 
racter politic "de dreapta”), s-a înce- 
tăţenit mai ales termenul de "ortodo- 
xism” (eticheta sub care G. Călinescu 
a tratat-o, cu destulă neînțelegere, în 
Istoria... lui). Termenul este însă prea 
larg și se potrivește mai degrabă 
ansamblului manifestărilor național- 
creştine ale epocii, care nu s-au redus 
la "gândirismul” propriu-zis. Sub 
eticheta de "ortodoxism" mai încap 
cel puţin încă două “curente” de 
epocă: şcoala lui Nae Ionescu (persi- 
flată de Șerban Cioculescu cu denu- 
mirea de "trăirism”, pe care "năiștii” 

de astăzi tind să o ia de bună!) și 
legionarismul (în ipostaza năzuită de 
întemeietorul lui, Corneliu Codrea- 
nu: aceea de "școală spirituală” 
altoită pe tradiția ascetică şi eroică a 
creștinismului)! . Toate acestea sînt 
manifestări spirituale sau politice 
incontestabil înrudite, întretăindu-se 
adesea, dar care nu trebuie confun- 
date. "Ortodoxismul” (fac abstracție 
aici de întrebuințările peiorative ale 
cuvântului?) este numitorul lor 
comun, nici una dintre ele neputân- 
du-l monopoliza; de aceea, ar fi de 
preferat, pentru fiecare caz în parte, 
să sprijinim termenul generic cu cite 
un atribut particular: ortodoxism 
gândirist, ortodoxism naeionescian, 
ortodoxism legionar. 

Întreaga epocă a fost obsedată de 
definirea "specificului naţional"; mai 
toţi marii filosofi și eseişti ai vremii - 
de la cei mai virstnici, din generaţia 
lui N. Iorga (un C. Rădulescu-Motru 
sau un S. Mehedinţi), trecînd prin 

generația medie (cea a lui N. Crainic, 
Nae Ionescu, L. Blaga și chiar V. 
Băncilă), pînă la cei mai tineri, din 
generaţia lui M. Eliade (un M. 
Vulcănescu sau un C. Noica) - asoci- 
ază, în diferite grade și din diferite 
perspective, ortodoxia cu românis- 
mul. Spre sfîrşitul perioadei, teologul 
D. Stăniloae va publica chiar un 
volum intitulat Ortodoxie și româr 
nism, încercînd să sintetizeze, dintr- 
un unghi de vedere strict teologic, 
două decenii de discuţii în jurul aces- 
tui subiect. Mai toţi cad de acord (și 
nimeni n-a putut aduce contestaţii 
serioase) că românismul nu se poate 
defini integral în afara ortodoxiei. 

Cu toate acestea - și aici stă 
interesul și performanţa epocii - vizi- 
unile asupra acestui raport, pe cît de 
incontestabil, pe atit de inefabil, sint 
de o mare diversitate, așa cum sînt și 
personalitățile "catalizate” de acest 
nou spiritualism, mișcîndu-se fasci- 
nant între teologie și filosofie, între 
metafizică și artă, între știință și eseu, 
între formele apusene şi duhul 
răsăritean, între “mărturiile” trecutu- 
lui şi “aventurile” prezentului, cu un 
magnific elan creator și iscoditor. 
"Noua generație” românească părea 
cu precădere hotărită (dar și hărăzită) 
să aducă României Mani "a doua 
neatirnare” (metafora este a lui N. 
Crainic): după independenţa politică, 
pe cea spirituală. 

Ne voiam “europeni” în toată 
puterea cuvîntului, dar cu chipul nos- 
tru inconfundabil, nu cu "creierii 
spălați” (aşa cum ni se propune în 
mod curent astăzi). Pînă la urmă totul 
s-a prăbușit, printr-o mare neșansă 
istorică, în prăpastia comunismului 
ateu și materialist. Astăzi însă, 
ridicîndu-ne de pe fundul ei nămolos, 
nu e neavenit să vedem în "ortodoxis- 
mul” interbelic un posibil temei al 
regăsirii noastre de sine, reactivîndu-ne 
şi armonizîndu-ne energiile creatoare 
pe linia tradiţiei creştine româneşti 
(fără s-o pervertim prin superficiali- 
tate sau prin exces și fără a-i contesta 
alternativele). Iar dacă nu putem deo- 
camdată să rodim la înălțimea celor 
de odinioară, să căutăm măcar a-i 
înțelege şi prezenta corect, chiar 
admițând că - așa cum pretind unii - 
nu ne mai putem recunoaşte întru 
totul în ei. 


tost nr.3 


Lucian Blaga, cel mai împlinit 
gînditor român, nu poate fi redus la 
acest context, dar nici nu poate fi 
înțeles în afara lui. Fără a fi stat în 
fruntea unei "școli", ca Nae Ionescu, 
sau în fruntea unei "grupări", ca N. 
Crainic, Blaga a fost totuși, alături de 
aceștia doi, unul dintre directorii de 
opinie ai epocii (dacă nu sub aspect 
politic, în orice caz sub aspect cultu- 
ral-artistic), Nefiind nici teolog pro- 
priu-zis, nici apologet filosofic al 
ortodoxiei, el a fost totuşi puternic 
marcat, atît în filosofie, cît şi în artă, 
de problematica și sensibilitatea 
creștină, mai ales în varianta lor 
răsăriteană. 

"Creștinismul și ortodoxia” lui 
Blaga se află în situația derutantă de 
a fi primit, de-a lungul timpului, atât 
afirmări cît și infirmări violente. 
După ce la început l-au primit cu 
entuziasm, ca pe unul "de-al lor”, 
ortodoxiştii (mai cu seamă cei de 
formaţie teologică) au sfirşit prin a-l 
ataca fățiș şi chiar sistematic (cazul 
D. Stăniloae), cu rare excepții (cum a 
fost aceea a lui N. Crainic însuși, 
care, deși nu putea fi de acord cu 
multe "temerități” teoretice ale 
filosofului, a evitat să-l atace public 
şi să se pronunțe categoric asupra lui, 
chiar și după ce Blaga, rupîndu-se de 
gândirişti, l-a tratat cu poate nemeri- 
tat de dure accente pamfletare). În 
contextul politico-ideologic de după 
1945 (de care nici astăzi nu ne putem 
considera pe deplin emancipaţi), 
Blaga a fost atacat încă mai radical 
(iar o vreme chiar scos din circuitul 
oficial al valorilor publice), tocmai 
sub acuzația că ar fi fost... "mistic" și 
"obscurantist”, promotor al "ideolo- 
giei reacționare a ortodoxismului” ! 
Pentru ca mai tîrziu, cînd vremurile 
se mai imblinziseră, să nu lipsească 
nici încercările forțate de a fi parțial 
anexat "gîndirii progresiste” a mate- 
rialismului ateu (cazul Al. Tănase)! 
Prin urmare, se naşte întrebarea: care 
au fost, de fapt, judecate cu 
seninătate, dincolo de extreme, 
raporturile lui Blaga cu creștinismul 
în general și cu ortodoxia în special? 

Fecior de preot ortodox din 
Ardeal şi copilărind în universul 
satului tradițional (pe care-l va elogia 


cu atitea prilejuri mai tirziu, mai ales 
pentru sensibilitatea-i metafizică. și 
pentru deschiderea spre mit), s-ar 
zice că Blaga a avut, din capul locu- 
lui, “pecetea” creștină, deopotrivă 
bisericească și folclorică. 

La o privire mai atentă, lucrurile 
nu sînt atit de simple. Isidor Blaga, 
așa cum ni-l atestă mărturiile, era un 
preot ortodox destul de atipic: 
funcționar corect al altarului, dar lip- 
sit de entuziasm, avea o gindire mai 
degrabă pozitivistă, iar modul lui de 
viaţă nu era tocmai cel al unui om 
evlavios. Chiar educația pe care a 
dat-o propriilor copii a fost una fun- 
damental laică, ghidîndu-se mai 
degrabă după principiile, valorile şi 
metodele raționalismului și eticismu- 
lui de origine germană. Modestele lui 
preocupări culturale ne arată un inte- 
lectual atras mai mult de abstrac- 
țiunile filosofice, de noutățile civi- 
lizaţiei tehnice și, contextual, de viata 
politică. De la tatăl său, micul Lucian 
nu putea învăța decit o anume defe- 
rență față de creștinism și religie în 
general, fără vreo “patimă” confe- 
sională. Mai tirziu, el va ajunge, pe 
cale livrescă, la o înțelegere mai pro- 
fundă a ortodoxiei decît o putuse 
avea părintele Isidor. 

Nici cu “orizontul” satului tradi- 
țional nu trebuie să exagerăm (în ce 
privește strict creștinismul ortodox). 
"Creștinismul folcloric” este adeseori 
divergent față de cel teologic şi bise- 
ricesc, mai ales într-o zonă de inter- 
ferenţe și agresiuni confesionale cum 
a fost - şi este încă - Ardealul. 
"Religiozitatea” populară este puter- 
nic contaminată de reminiscențe 
magico-mitologice; neţinute în frîu 
de Biserică, adică de o conştiinţă teo- 
logică, ele pot genera cu ușurință sin- 
cretisme eretice sau alunecări sec- 
tariste. Din mentalitatea folclorică 
tradițională, experimentată pe viu, lui 
Blaga poate să-i fi rămas o anume 
fascinaţie (ulterior potențată cultural) 
față de “fire”, de “cosmos” și de 
"taină" în general, fără vreo legătură 
necesară cu "dreapta credință”, 
Această "moştenire" va fi fost fruc- 
tuoasă şi relevantă mai degrabă pen- 
tru poetul expresionist decît pentru 
gînditorul creștin. Ea poate fi consi- 
derată, într-adevăr, drept "fondul 
originar” al unei sensibilități lirico- 

metafizice de tip neoromantic, indite- 
rentă (și chiar refractară) la orice 
rigoare teologică şi confesională. 

Studiile teologice pe care le va 
face (strîngînd din dinți) mai târziu, 
în anii primului război mondial, cu 
scopul mărturisit de a scăpa de 
recrutare (sugestia venise de la unul 
dintre fraţii săi mai mari, ce experi- 
mentase direct coşmarul frontului), 
nu vor face din el un teolog. Imediat 
ce contextul îi îngăduie, răsuflă 
ușurat și se dedică filosofiei și chiar 
științelor exacte. 

La Viena se va apropia de ide- 
ologia și arta expresionistă şi, sub 
influența "'catalizatoare” a culturii 
germane, va căuta să-și găsească nota 
personală pe fondul mai general al 
unei specificități etnice de coloratură 
creștin-ortodoxă. Nu din vreo auten- 
tică trăire religioasă, ci din rațiuni 
artistice și teoretice va ajunge Blaga 
să se aplece mai îndeaproape asupra 
creștinismului ortodox, integrindu-se 
de altfel, pe o cale personală, în con- 
textul spiritual al epocii. Cinstit cu 
sine și cu ceilalți, el nu va face nicio- 
dată pe teologul, nici nu-şi va 
ascunde scepticismul religios sau 
dezaprobarea pentru orice formă de 
"fundamentalism”. El rămîne la o 
superioară receptare culturală a reli- 
giei, ceea ce implică libertatea față de 
dogme, speculaţia originală, evazi- 
unea conceptuală, precum și refuzul 
oricărei "angajări”. 

De pe aceste poziţii s-a apropiat 
Blaga de tabăra ortodoxistă, în care a 
avut prieteni destul de înţelegători 
(N. Crainic, Al. Busuioceanu, pic- 
torul Tase Damian, mai tirziu V. 
Băncilă etc.). A fost prezent în 
paginile revistei Gândirea vreme de 
20 de ani (1921-1941) și nu pare a-l 
fi neliniștit deloc orientarea pe care 
Crainic o va da revistei după 1926. 
Multe dintre marile lui pagini 
filosofice sau literare, înainte de-a 
apărea în volum, sînt tipărite (și une- 
ori comentate) în Gândirea. Revista 
găsește prilejul de a-l omagia cu ge- 
nerozitate, dedicîndu-i două numere 
de-a lungul deceniului al patrulea 
(1934, 1938). În special numărul din 
decembrie 1934 cuprinde cele mai 
Jjudicioase și mai profunde aprecieri 
de care Blaga s-a bucurat în acea 
perioadă (T. Vianu îl prezenta ca 

poet, D. Protopopescu ca dramaturg, 
1. Brucăr ca metafizician, V. Băncilă 
ca eseist, iar N. Crainic îi schița un 
portret memorabil,  numărindu-l 
printre întemeietorii şi promotorii de 
bază ai ortodoxismului gândirist). 
Cea mai subtilă carte ce i-a fost 
închinată - Lucian Blaga, energie 
românească (1938) - va veni tot de la 
un gândirist: V. Băncilă. Lui Blaga 
contextul îi convenea (şi ca orientare 
generală, dar îndeosebi ca satisfacere 
a orgoliului personal). Să menționăm 
că el a simpatizat, într-o vreme, şi cu 
ortodoxismul politizant al Legiunii 
Arhanghelul Mihail, purtându-i o 
certă admiraţie lui Corneliu Codrea- 
nu (până la a-i dedica una dintre 
piesele sale); nu s-a angajat în "lupta 
legionară" ("Fiu al faptei nu sînt..."), 
dar a avut printre legionari destui pri- 
eteni apropiați, unii și colaboratori ai 
Gândirii. Altminteri, prudent, Blaga 
a evitat să facă prea mult caz de 
crezul său "naţionalist", chiar dacă 
acesta trebuie să fi fost extrem de 
nuanțat (se cade avută în vedere nu 
doar "distanţarea" lui culturală, dar şi 
cariera lui diplomatică de pînă în 
1937). E grăitor că aceste simpatii 
legionare, fie și ponderate, nu l-au 
împiedicat să aibă un adevărat cult, 
bunăoară, pentru personalitatea unui 
N. Titulescu... 

Mult discutata ruptură a lui 
Blaga de mișcarea gândiristă nu s-a 
datorat, cum au speculat unii contem- 
porani sau critica marxistă de mai 
tîrziu (şi cum el însuşi, la un moment 
dat, a fost tentat să lase să se creadă), 
unor divergențe "politico-ideologice” 
ireductibile, cît orgoliului său lezat. 
Nu "pronazismul" lui Crainic (dis- 
cutabil, de altfel, la autorul asprului 
rechizitoriu antinazist "Rasă şi 
religie”, inclus în vol. Puncte cardi- 
nale în haos), nici "prolegionaris- 
mul" altor colaboratori și chiar lideri 
ai grupării gândiriste, nici autohto- 
nismul ortodox militant al revistei 
(cu care se împăcase de minune pină 
atunci) nu i-au determinat reacția, ci 
critica pe care D. Stăniloae (ce-i 
drept, nu fără asentimentul tacit al 
altora) a făcut-o unor puncte vulnera- 
bile ale sistemului său filosofic 
(Poziția d-lui Lucian Blaga faţă de 
creștinism și ortodoxie), nu din do- 
rința unui atac personal, cît în încer- 


carea de a preveni anumite devieri 
dogmatice pe care voga intelectuală a 
"blagianismului” amenința să le 
genereze chiar în mediile teologice. 
D. Stăniloae invoca responsabilitatea 
teologului oficial (era pe atunci 
director al Telegrafului român şi rec- 
tor al Academiei Teologice Andreia- 
ne din Sibiu). 

Ruptura de Gândirea nu s-a pro- 
dus brusc, în 1940, cum se afirmă în 
mod curent; în acel an aflăm numai 
originea viitorului divorţ (D. Stă- 
niloae începuse deja publicarea trep- 
tată - în Telegraful român - a viitoarei 
sale cărţi anti-Blaga), ce s-a produs 
efectiv şi definitiv abia în 1942 (cînd 
cartea teologului sibian va apărea în 
volum, adusă la zi, cu ecouri favora- 
bile în mediile gândiriste). În 1940 
Blaga îl susține fără rezerve pe N. 
Crainic la primirea acestuia în 
Academie (luna mai)? , iar semnătura 
îi va apărea în Gândirea şi-n 1941. 

E drept că apoi, scoțind în 1943 
revista filosofică Saeculum, are 
nedrepte și reprobabile răbufniri nu 
doar împotriva părintelui Stăniloae 
(pamfletul "De la cazul Grama la 
tipul Grama"), dar și împotriva lui N. 
Crainic (pamfletul "Săpunul filoso- 
fic”, greşit interpretat de unii critici 
comuniști ca un atac împotriva profe- 
sorului Nae Ionescu, mort demult la 
acea dată și cu care Blaga n-a avut 
nicicând vreo polemică deschisă). 
Gestul lui Blaga e regretabil, pentru 
că N. Crainic nu-l "atacase" niciodată 
(Şi nu-l va ataca nici după aceea, nici 
măcar în Memoriile postume, ştiind 
să-i ierte - cum nu iertase altora - 
"ieşirea" din '43). Dar Blaga îl 
stigmatiza deopotrivă și pe bătrinul 
filosof. raționalist C. Rădulescu- 
Motru (rebotezat cinic "Constantin 
Mortu”, se pare că pe urmele lui Nae 
Ionescu), care-i criticase profesoral, 
din altă perspectivă, ideile filosofice, 
ba chiar crezuse a-l fi "concurat" prin 
cartea Românismul sau catehismul 
unei noi spiritualități (a se vedea 
pamfletul ”Automatul doctrinelor” ). 
De unde rezultă destul de limpede, 
credem, că nu o anume apartenență 
politică sau spirituală îl deranja pe 
Blaga la cineva, ci faptul însuși de a-i 
fi criticat teoriile sau de a-i fi rela- 
tivizat, fie și indirect, personalitatea 
creatoare. Conștiința legitimă a pro- 

priei valori a alunecat adeseori la 
Blaga în "narcisism”, ducînd la 
reacţii caustice şi radicale (multe ast- 
fel de situaţii sint expuse în recenta 
monografie alcătuită de istoricul lite- 
rar lon Bălu). 


II 


Elementele creştine (adesea 
cu vădită tentă ortodoxă) sînt destul 
de numeroase atit în poezia și teatrul 
lui Blaga, cît şi în filosofia şi eseisti- 
ca lui. Nu ne propunem aici nici 
inventarierea, nici discutarea lor 
analitică, interesîndu-ne doar proble- 
ma de principiu. Blaga e profund 
îndatorat creștinismului în genere și, 
în mod deosebit, teologiei mistice 
răsăritene, din care preia pro domo 
multe teme, motive și argumente. El 
le tratează întotdeauna într-un mod 
liber, creator, abătîndu-le adesea de 
la sensul lor originar. E un fel de 
valorificare culturală a creștinismu- 
lui, negreşit rodnică pentru discursul 
filosofic sau artistic. Privit însă din- 
spre teologie, care nu se poate dis- 
pensa totuşi de rigorile și respons- 
abilitățile ei, demersul nu mai este la 
fel de digerabil. 

Pornind de aici trebuie înțeleasă 
atitudinea lui D. Stăniloae (nu-l mai 
trec la socoteală pe obscurul Gh. 
Iftimie, ce în Lucian Blaga și crești- 
nismul românesc a căutat să-l imite 
inabil pe ilustrul său contemporan), 
cu care Blaga fusese altminteri în 
bune relații mai înainte. Două sînt 
volumele blagiene ce au determinat 
cu precădere reacția fermă a teologu- 
lui: Religie și spirit şi Diferenţialele 
divine. Ceea ce l-a afectat foarte mult 
pe Blaga a fost faptul că D. Stăniloae 
nu s-a rezumat la a evidenția incom- 
patibilitatea unor teorii de-ale sale cu 
creştinismul și ortodoxia, căci el 
însuşi era conștient de ea și averti- 
zase adesea asupra perspectivei sale 
ne-teologice, ci că, pomind de aici, 
teologul a dovedit, uneori chiar cu 
instrumentar filosofic, şubrezenia 
unor concepte sau construcții teoreti- 
ce, ce-i leza, de fapt, întregul sistem 
(de care era așa de mîndru). Se pot 
cita, în acest sens, mai ales capitolele 
"Religie şi stil” și "Cosmologia d-lui 
Lucian Blaga”, 

Principalele reproșuri aduse lui 

Blaga sînt negarea originii dumneze- 
ieşti a religiei (deci a revelaţiei divi- 
ne), pe care-o supune determinărilor 
stilistice abisale din subconștientul 
omenesc (subordonînd-o deci sferei 
mai largi a culturii, ca simplă plăs- 
muire a geniului natural), rel/a- 
tivizarea ideii de divinitate prin stra- 
niul "mit filosofic” (cu valențe fata- 
liste și panteiste) al Marelui Anonim, 
precum şi oscilaţiile sau contradic- 
țiile sale cu privire la raportul (ne- 
contestat) dintre ortodoxie şi romăr- 
nism (a se vedea mai ales capitolul 
inițial al cărții, intitulat chiar "Româ 
nism și Ortodoxie”). Autorul are 
dreptate să conchidă, din punctul lui 
de vedere: "D-l Blaga procedează cu 
religia ca unul care sugrumă pe cine- 
va spunindu-i cuvinte de mingiiere” 
(ed. 1942 - p. 37; ed. 1992 - p. 33). 

Părintele Stăniloae stă în faţa 
noastră cu dreptul și dreptatea (dum- 
nezeiesc-obiectivă) a Credinței; filo- 
soful și artistul Blaga ni se înfăți- 
şează cu dreptul și dreptatea (ome- 
nesc-subiectivă) a Creaţiei. Înţelept 
ar fi să le facem loc deopotrivă în 
conștiința noastră, judecîndu-l pe 
fiecare in sistemul său de referinţă. E 
loc, sub cerul unui creștinism viu, atit 
pentru marile adevăruri, cât și pentru 
marile închipuiri. Teologia și cultura 
trebuie să înveţe să coexiste neanta- 
gonic, azi mai mult decit ieri, în 
echilibrul complex al unei spiritu- 
alități moderne. De aceea, mai rezo- 
nabilă ni se pare, retrospectiv, poziția 
medie pe care au știut să se aşeze, 
faţă de aventurile speculative ale 
poetului-filosof, un N. Crainic sau un 
V. Băncilă, altminteri mari misionari 
ai ortodoxiei. Prin chiar "duhul" ei, 
ortodoxia este "tolerantă" şi "integra- 
toare”, dăruindu-și lumina tuturor, 
după măsura fiecăruia. 

Există trei ipostaze fundamen- 
tale ale cugetătorului în raport cu 
religia (şi ele au fost toate prezente în 
bogatul peisaj spiritual al României 
interbelice); feologul (tipul N. Crai- 
nic sau D. Stăniloae), filosoful reli- 
gios (tipul Nae Ionescu sau M. 
Eliade) şi metafizicianul (tipul L. 
Blaga sau C, Noica). Teologul se ține 
în afara "cercului vicios” al filosofiei; 
el subordonează rațiunea supra- 
raționalului asumat prin credință, 
mişcîndu-se smerit în liniile de forță 


ale tradiţiei dogmatice, dincolo de 
orice "aventură" a gindului autonom. 
Filosoful religios, în speţă gânditorul 
creștin, mult mai tributar rațiunii, 
simte și el nevoia de a se raporta la 
un absolut revelat, față de care se 
mișcă însă nedogmatic, permițindu-și 
libertatea unor interpretări "origi- 
nale”. Metafizicianul, în fine, este un 
filosof radical, care se măsoară raţi- 
onal cu absolutul, avînd grijă, din 
scrupul sau din orgoliu, să se delimi- 
teze de religie în demersurile sale, ba 
chiar să facă abstracție complet de 
ea. Teologul nu face altceva decit să 
"administreze" o sumă de adevăruri 
veșnice, permițindu-și să încerce cel 
mult o mai limpede formulare a lor 
sau o mai sistematică ordonare; filo- 
soful religios reinterpretează perso- 
nal adevărurile revelate sau presu- 
pusele consecinţe filosofice ale aces- 
tora, pe cînd metafizicianul îşi pro- 
clamă exclusivist propriile adevăruri. 
E oarecum nelegitim să-l judeci pe 
teolog cu măsuri filosofice, ca şi pe 
filosof cu măsuri teologice, chiar 
dacă problematica lor se suprapune 
adesea. Or, Blaga stă, în ipostaza sa 
de gânditor, pe muchia dintre meta- 
fizica autonomă (spre care a năzuit) 
și filosofia religioasă (cu care a 
cochetat), pe una dintre înălțimile 
fascinante ale culturii noastre mod- 
erne, fără vocaţie teologică, dar poate 
mai aproape de Dumnezeu decît îl 
putem noi judeca. 


Note: 

1 - Cf, de pildă, "Codreanu şi 
"fenomenul legionar”, în vol. În 
căutarea Legiunii pierdute, Ed. 
Vremea, Buc., 2001. 

2 - Adesea, "ortodoxismul" este 
considerat drept o ipostază osificată 
şi chiar pervertită a Ortodoxiei, în 
felul în care "tradiționalismul” este 
receptat ca o fundătura a adevăratei 
Tradiţii (într-o formulare foarte ge- 
nerală: sacrificarea "spiritului" în 
numele "literei”). Această discuție 
pare însă uneori mai degrabă "o 
ceartă de vorbe” (reflex al frondei 
mai generale față de inflaţia -ismelor 
în cultura modernă). 

3 - Un an mai tirziu, el va răspunde 
discursului de recepție al mentorului 
gândirist. 

LAGA 


pociul 


Sci reiimni St i [Cei 


Mircea PLATON 


in inteligență vine tole- 
D ranța, din credință fana- 
tismul”, scapără voltairian 


Lucian Blaga. "Dar tolerarea răului? 
Sau încăpăținarea-n bine?”, fume- 
găm noi dubitativ... Lucian Blaga nu 
le-a cunoscut. Că n-a perseverat în 
bine ne-o indică apropierea de 
Regele Carol II. Că n-a tolerat răul 
ne-o demonstrează relația sa cu 
regimul comunist pe care mai 
degrabă l-a îndurat decît I-a tolerat. 
L-a îndurat cu graţie etică. Adică 
trăind "potrivit unor principii ale 
spiritului, fără a avea aerul că o faci 
necondiționat"; ceea ce "dă omului 
un plus de distincție”. 

Distincția aceasta de tip central- 
european, uscată sub lentila aparatu- 
lui de fotografiat, răzbate din toate 
portretele lui Blaga. Nicăieri nu 
ride, nicăieri nu îi adie peste obrazul 
insistent ras umbra vreunui suris - 
precum, de exemplu, în clișeele 
rubicondului și uneori nebărbieritu- 
lui Mircea Vulcănescu!. E recom- 
pus, intens adolescentin, de o me- 
lancolie de alee neumblată. Chipul, 
o mască; trupul, un vehicul. O atitu- 
dine. Și asta pentru că Lucian Blaga 
n-a avut o mistică, ci numai o este- 
tică. 


Blaga și Arghezi 
De cite ori citesc poemele lui 


Blaga îmi amintesc de Arghezi: de 
minuţiozitatea lui precupeaţă, de 

poezia lui elementar-hrănitoare, 
crud-exaltantă. 

Poezia lui Blaga are o aură, o 
luncă de lumină-n jur. Versurile de 
harnic paing tomnatic ale lui 
Arghezi, țesute între crengi de măr 
și prispa meșteșugului, sunt diferite 
de evaporările metrice ale lui Blaga. 
Meşteșugului instinctual al lui Ar- 
ghezi, centrat pe afirmarea realităţii, 
fie şi a unei coji a realității, i se 
opune inspirația premeditată a lui 
Blaga, care îndepărtează orizontul, 
pune lucrurile în perspectivă pentru 
a-și asigura spațiu de ondulată 
căutare perpetuă. Dacă poetica lui 
Arghezi e "naivă", preocupată mai 
întîi cu reprezentarea lumii, poetica 
lui Blaga e “sentimentală”, preocu- 
pată mai întîi de raporturile sale cu 
lumea, pe care o dizolvă în aventuri 
interioare. Scriitura sa e aluviunea 
lirică a unui sine care se resoarbe, 
care-și adună apele, urcind spre 
izvoare. 

Tropii lui Blaga nu calcă pe 
suprafețe, ci pe adincimi. 


De cealaltă parte 
a asfințitului 


Blaga nu ne apropie obiectele, 
nu ne pune, precum Arghezi, în 
vecinătatea lor sobornicească. El 
mărește distanța dintre noi și lucruri 
nu depărtîndu-ne de ele, ci coborînd, 
filtrindu-ne prin ele, spre infinitul 
punctului geometric. Poezia e hartă 

a pînzei freatice. De aceea Ion 


Barbu2 vorbea de "lumina verde” a 
poeziei lui Blaga: e lumina de cea- 
laltă parte a roșului amurg, 

Această regresie infinită, "mi- 
nus-cunoașterea”, aminteşte de apo- 
riile lui Zenon. De cotidianul care se 
prăbușește într-un infinit geometric, 
de sofistică elină, nu într-un abis 
halucinat, precum la Friedrich, 
Hofmann şi ceilalți romantici ger- 
mani. 

Avînd textura logicii presocra- 
tice, cărarea poetică a lui Blaga nu-i 
va îngădui vreodată lui Ahile să 
depășească broasca țestoasă. 


Un poet politic 


Această anabază spre un Dum- 
nezeu care e doar o stalactită șlefu- 
ită-n beznă3, această energie a iner- 
ției gravitaționale; un entuziasm al 
căderii, situează poietica lui Blaga 
sub pleoapa virtualului. "Anoni- 
matul” cultural teoretizat de Blaga e 
cel al limitei la infinit. Neîntrupate. 
Nesubstanţiale. Și deci non-mistice. 

Un monism al absenței. Poezia 
lui Blaga înseamnă, în ultimă 
instanță, un ritm. Adică o manieră. 
Un ritual. Politică. O vastă acoladă 
înnobilînd umerii patriei. Și totuși, 
undeva, sfredelit în rarefiata pulpă a 
poemelor sale, viermele abstrac- 
țiunii macină sîmburele ritmic al 
descătușării. 

Note: 


] - Care scrie astfel despre 
poziţia filosofică a. lui Blaga: 
"Oricum ar fi, posibilitatea inte- 
lectului de a face efectiv un salt 
peste sine ne apare îndoielnică, 
fără mișcarea acestui transcen- 
dent, Înţelegem ca intelectul să 
intenţioneze la ceva care-l depă- 
şeşte, Dar nu înțelegem cum se 
poate construi ceva, de sine în 
afară de sine, altfel decât ca un 
joc de iluzii, ca o ficțiune... 
Înţeleasă în sens pozitiv, această 
sforțare nu poate fi socotită 
decât ca o supremă tentativă a 


repere 


pozitivismului de a lua în 
stăpânire domeniul lucrurilor de 
dincolo”. ("Blaga: Eonul' dog- 
malic"); 


2 - Considerând că lirismul 
rezidă. “în întărirea unei 
moralități. eterne“, Ion Barbu 
scria că. stilul poeziei d-lui 
Blaga nu trebuie să fie univer- 
sal, în sensul imperial al catoli- 
cismului, ci intemporal. și. ce- 
resc, ca Ierusalimul ortodoxiei”. 
("Legenda şi somnul în poezia 
lui Blaga”). 


3 - Și aceasta pentru că, 
după cum scria Mircea Eliade, 


53 


rezumând "Geneza metaforei şi 
sensul. culturii”, "Marele Ano- 
nim se apără împotriva omului 
prin. matca. stilistică, sileşte, 
adică, pe orice om creator de. 
cultură să creeze într-un anumit. 
stil, af 


d ra 


„Actele de creaţie ale culturii 
nu sunt decât întâmplător diri- 
jate de categoriile conștientului, 
Ele își găsesc izvorul și puterea 
plăsmuitoare în marca stilistică, 
așa cum o înţelege Blaga: ca o. . 
gamitură de categorii abisale, 
ale inconştientului. Orice ar face 

- pe plan spiritual - omul, nu 
poate fi decât prin aceste cate- | 
gorii abisale. A 


LUCIANBBLAG'A 


itinerar biografic 


ersonalitate impunătoare a 
P culturii interbelice, Lucian 

Blaga, filosof, scriitor, pro- 
fesor universitar, a marcat perioada 
respectivă prin elemente de origina- 
litate compatibile cu înscrierea în 
universalitate. S-a născut la 9 mai 
1895 la Lancrăm, lîngă Alba Iulia, 
într-o familie de preoți. Copilăria i-a 
stat, după cum mărturiseste el 
însuşi, "sub semnul unei fabuloase 
absenţe a cuvîntului”, viitorul poet - 
care se va autodefini mai tîrziu "mut 
ca o lebădă” - neputînd sa vorbească 
pînă la vîrsta de patru ani. 

Primele clase le-a făcut la Sebeș 
(1902-1906), a urmat Liceul "An- 
drei Şaguna” din Braşov (1906- 
1914), unde era profesor ruda sa 
Iosif Blaga, autorul primului tratat 
românesc de Teoria dramei. În anul 
izbucnirii primului război mondial 
şi-a început studiile de teologie la 
Sibiu, pe care le-a finalizat cu 
licență în 1917. Între 1917 şi 1920a 
frecventat cursurile Universităţii din 
Viena, unde a studiat filosofia obți- 
nînd şi doctoratul. 

Revenit în România reîntregită, 
s-a dăruit cauzei presei româneşti 

din Transilvania, fiind redactor la 
revistele "Cultura" din Cluj și 
"Banatul" din Lugoj. 

În 1926 a intrat în diplomaţie 
ocupînd succesiv posturi la legaţiile 
țării noastre din Varșovia, Praga, 
Lisabona, Berna și Viena. A fost ales 
membru al Academiei Române în 
1937. Discursul de recepţie și l-a 
intitulat Elogiul satului românesc. 

In 1939 a devenit profesor de 
filosofia culturii la Universitatea din 
Cluj, mutată temporar la Sibiu în 
anii ce au urmat dictatului de la 
Viena. La Sibiu redactează, începînd 
cu 1943, revista Saeculum, care va 
apărea un an. 

Din 1948, îndepărtat de la cate- 
dră, a lucrat în cadrul filialei din 
Cluj a Institutului de Istorie al 
Academiei. 

A trecut la cele veșnice pe 5 mai 
1961, fiind înmormîntat la Lancrăm. 


Versuri 


Poemele luminii (1919), Pașii 
profetului (1921), În marea trecere 
(1924), Laudă somnului (1929), La 
cumpăna apelor (1933), La curțile 


dorului (1938), Nebănuitele trepte 
(1943), Poezii (1962) - volum pos- 
tum cuprinzind ciclurile Mirabila 
sămință, Vară de noiembrie şi Stihu- 
itorul. Postum au apărut şi ciclurile 
Virsta de fier 1940-1944, Cîntecul 
focului, Corăbii cu cenușă, Ce aude 
unicornul. 


Dramaturgie 


Zamolxe, mister păgin (1921); 
Daria; Fapta; lvanca; Învierea 
(1925), Meşterul Manole (1927); 
Cruciada copiilor (1930); Arca lui 
Noe (1944), postum apărînd Anton 
Pann (1964). 


Filosofie 


Creaţia filosofică este grupată 
în trei trilogii: a cunoașterii (1943), 
a culturii (1944), a valorilor (1946). 
Cea de-a patra, cosmologică, a 
rămas în stadiul de proiect. 

Aforismele lui Lucian Blaga 
sunt grupate în volumele Pierre pen- 
tru templul meu, Discobolul şi 
Elanul insulei. 


"Rost" la Timișoara 


Începută la Galaţi, cu numărul 
1 al revistei noastre, seria de 
lansări a "Rost'-ului a conti- 
nuat sîmbătă, 19 aprilie, la 
Timişoara. În spațiul intim al 
Centrului de Documentare 
Intercultural au fost prezenţi 
cîteva zeci de simpatizanți ai 
ideii. Revista, aflată la numărul 
al doilea, a fost prezentată suc- 
cint de directorul ei, Claudiu 
Târziu, care a anunţat şi 
deschiderea oficială a Filialei 
Romfest XXI în orașul de pe 
Bega. Dr. Nicolae Colţoiu, 
şeful filialei, a vorbit despre 
principiile şi programul 
asociaţiei Romfest XXI. 
Întilnirea a continuat cu un dia- 
log, nu lipsit de momente 
fierbinţi, între invitați și 
reprezentanţii organizaţiei. 
Discuţia s-a încheiat într-o notă 
optimistă, mulți dintre cei 
prezenţi exprimindu-și intenția 
de a se implica în acțiunile 
Romfest XXI. 

În zilele care au urmat, eveni- 
mentul a fost reflectat obiectiv 
în principalele ziare ale 
Timişoarei. 

Flămînzi, 

în pragul răscoalei 


Țăranii din comuna 
botoşăneană Flămînzi sint pe 
cale să marcheze centenarul 
răscoalei de la 1907, cu cîțiva 
ani mai devreme, printr-o nouă 
răzmeriță sîngeroasă. Ei au dat, 
recent, publicității o 
proclamaţie în care somează 
autoritățile să le înapoieze un 
iaz de 700 de hectare, confiscat 
pe vremea comuniștilor, şi încă 
50 de hectare de pămînt, cu 
care au fost împroprietăriți pe 
nedrept locuitorii unei comune 
vecine. Proclamaţia a fost citită 
la un praznic pe care cei din 
Flămînzi l-au făcut în memoria 
consătenilor care au murit în 
închisorile comuniste. 
Gheorghe Popa, cel care a 
redactat documentul, a 
amenințat că dacă nu li se dă 
înapoi ce este al lor, vor ieşi 
din nou cu furci și topoare să-și 
facă dreptate. Şi răzbunarea va 
fi dublă : împotriva noilor cio- 
coi post-decembrişti dar și a 


Studiu de caz: 


Dezvoltarea și consolidarea piețelor. 


AGRICULTURA 
ROMÂNEASCĂ 


Varujan VOSGANIAN 


na dintre consecințele deose- 
| | bit de negative ale slabei dez- 

voltări a piețelor este situația 
grea a agriculturii. 

În viziunea noastră, evoluția agri- 
culturii porneşte de la un temei sim- 
plu: agricultura trebuie scoasă din 
starea de izolare. 

Abordarea din punct de vedere 
economic a agriculturii nu se poate 
face fără a se ține seama de condițiile 
specifice, sociale şi culturale ale satu- 
lui românesc. În această privință, opti- 
ca noastră este esențial diferită de cea 
pe care a cultivat-o, în mod tradițional, 
gîndirea românească de dreapta. De la 
Titu Maiorescu şi Mihai Eminescu și 
până la poporanism, sămănătorism ori 
gândirea culturală interbelică, princi- 
pala virtute a satului românesc a fost 
socotită aceea a păstrării tradițiilor ro- 
mânești, a rezistenței sale în faţa influ- 
enței culturii occidentale. Satul a fost 
socotit un climat al rezistenței cre- 
dinţei și al bunei cuviințe românești. 
Pentru conservatorismul românesc, 
sub diversele sale forme, satul româ- 
nesc a constituit o expresie a au- 
tenticului național. 

Lipsită de un proces semnificativ 
de industrializare, economia româ- 
nească a rămas preponderent agricolă, 
cea mai mare parte a forței de muncă 
fiind ocupată în acest sector. Arhaică, 
atât în structura capitalului cât, și în 
structura veniturilor, agricultura româ- 
nească a fost expresia elocventă a 
gradului de înapoiere a economiei 
româneşti. 

Procesul de colectivizare a rupt 
relația naturală dintre țăran și pămân- 
tul său. Cu excepția unor suprafețe 
restrânse în zonele de deal și de munte 
și a unor ocupații precum  oieritul, 
agricultura a devenit socialistă. Ţăra- 
nul român a devenit salariat pe pro- 
priul pământ. Veniturile în agricultură 
au fost deosebit de modeste, iar sis- 
temele de asigurări sociale ca și inexis- 
tente. Proprietatea cooperatistă a fost, 
practic, o formă a proprietăţii socia- 
liste. Țăranii au fost obligaţi să intre în 
cooperative, ei nu aveau nici un drept 
în administrarea proprietății comune şi 


în repartizarea câştigurilor. Nu se 
puteau retrage din cooperativă, 
Proprietatea era la fel de inalienabilă şi 
indivizibilă ca și cea socialistă. Sis- 
temele de preţuri practicate în socia- 
lism au fost de așa natură încât, în 
comparație cu costurile - motorină, 
îngrășăminte etc. - veniturile erau 
întotdeauna insuficiente. Sistemul 
cooperatist înregistra pierderi uriaşe, 
Din când în când, conducerea comu- 
nistă proceda la asanarea datoriilor 
agricole, ceea ce nu însemna amelio- 
rarea sistemului, ci doar că totul era 
luat de la capăt. Starea de deficit finan- 
ciar a agriculturii a fost agravată și de 
faptul că în sarcina ei a fost pusă 
amortizarea unui uriaș sistem de infra- 
structură, de la amenajări funciare şi 
până la irigaţii. 

Sistemul cooperatist a distrus 
baza privată a proprietăţii în agricul- 
tură, a creat un sistem care a continuat 
pauperizarea, de data asta generali- 
zată, a ţăranului român. El a subminat 
mentalitatea ţăranului român, căruia i-a 
dat un comportament de asistat, dată 
fiind dependența totală de stat a veni- 
turilor sale sau de sistemul cooperatist, 
care era o formă mascată a etatismu- 
lui. Fenomenul de proletarizare a țăra- 
nului a avut consecințe deosebit de 
grave asupra microclimatului cultural 
al comunităților săteşti. 

După 1990, viziunea politică cu 
privire la agricultură a fost haotică şi 
demagogică. Ca întotdeauna, țăranul 
român a fost prima victimă a schim- 
bării. Reforma agrară a fost făcută fără 
prea multă tragere de inimă de Frontul 
Salvării Naţionale în anul 1991. Ca 
dovadă că procesul de punere în pose- 
sie și de acordare a titlurilor de propri- 
etate a trenat, nefiind încheiat nici 
până astăzi. Caracterul lacunar al legii 
a dus la declanșarea a sute de mii de 
procese între moștenitori, ca şi la 
numeroase abuzuri din partea celor 
pusi să aplice legea. Întreprinderile 
agricole de stat nu au fost privatizate, 
ele ramânând sa îmbogăţească pe cei 
care le administrau, prin concesio- 
narea în mod oneros a pământului ara- 
bil. Înglodate în datorii, cu parcul 

tehnic învechit, aceste intreprinderi 
sunt astăzi o pradă lipsită de apărare în 
faţa celor în sfârșit dispuși să le priva- 
tizeze pe prețuri de nimic și pe criterii 
strict politice, 

În clipa de faţă, proprietatea în 
agricultură este deosebit de fărâmițată. 
Proprietatea agricolă medie nu depă- 
şeşte 1,5 ha. În aceste condiţii, cei mai 
mulți dintre țărani nu sunt agricultori, 
ci grădinari. Ca să nu mai vorbim de 
navetismul agricol, de numeroșii pro- 
prietari care locuiesc la oraș și care 
adesea nu-și lucrează pamânturile sau 
le folosesc pentru divertismentul 
duminical. Lipsind dirijarea centrali- 
zată a agriculturii, care putea dispune 
de mijloace financiare importante, sis- 
temele de irigaţii și de amenăjari fun- 
ciare au căzut în paragină. Parcul 
tehnologic nu a mai fost refăcut, astfel 
încât țăranii s-au întors, pentru a deru- 
la muncile câmpului, la plug, la coasă 
şi la sapă. Evoluţia prețurilor a făcut 
ca, mai ales în primii ani postdecem- 
briști, agricultura, prin acțiunea foarfe- 
celui preţurilor, să înregistreze pierderi 
considerabile. 

Agricultura românească are, ast- 
fel, o bază arhaică. Suprafața medie a 
proprietății o face improprie pentru o 
exploatare rentabilă. Circulația pămân- 
tului este un proces marginal. Deși 
pământul este ridicol de ieftin, nu se 
găsesc cumpărători pentru simplul 
motiv că rentabilitatea sa este extrem 
de scăzută. Calitatea recoltelor este 
slabă, atât în ce priveşte cerealele, cât 
și culturile de plante tehnice. Podgo- 
riile și plantațiile pomicole cunosc un 
proces de degradare accentuată. Finan- 
țarea agriculturii se face exclusiv prin 
mijloace bugetare şi acelea sunt cu 
totul insuficiente. Țăranii nu au acces 
la credite bancare pentru că, dincolo de 
lipsa de șansă în ceea ce priveşte ram- 
bursarea lor, nu pot garanta cu nimic, 
bunurile imobiliare pe care le dețin 
nefiind acceptate ca atare de bănci. 
Sistemele de asigurare a recoltelor sunt 
ca şi inexistente, iar prevenirea riscului 
de calamități naturale este nulă. Munca 
salarială este sporadică, iar relațiile 
capitaliste sunt extrem de firave. Exce- 
sul uriaș de forță de muncă în agricul- 
tură și lipsa de resurse materiale face 
ca modul de desfășurare a muncilor 
agricole să rămână aproape neschim- 
bat de secole, cu singura diferență că, 
în locul boilor, la plug trag astăzi vaci 
sau cai. Ceea ce nu e altceva decât un 
semn de sărăcie în plus. 

Obiectivul strategic al Dreptei 
românești în ceea ce privește agricultura 
românească este scoaterea sa din starea 
de izolare. Depășirea stării sale arhaice, 
învechite, costisitoare și sărăcăcioase 
are ca obiectiv fundamental integrarea 

agriculturii în economia românească și, 
ca un corespondent în plan social, inte- 
grarea satului în societatea românească. 
Precum se vede, strategia noastră 
împletește elementul economic cu cel 
de natură social-culturală. Tentativa de 
a acţiona numai în plan economic, fără 
efortul de a schimba mentalitatea țăra- 
nului român și fără a spori gradul de 
civilizație a satului românesc riscă să fie 
sortită eșecului. Poate nicăieri nu se 
observă mai bine decât în agricultură 
faptul că tranziția este, întâi de toate, un 
proces cultural în care realitatea nu se 
poate reforma fără o reformă profundă 
în planul reprezentării. 

Dezvoltarea agriculturii trebuie să 
fie, așadar, parte a unei strategii 
unitare, fără de care tot ceea ce a fost 
enumerat aici nu are nici un rezultat 
practic. În această dezvoltare corelată, 
strategia pentru agricultură trebuie ast- 
fel integrată încât această ramură să nu 
fie dezavantajată în raport cu indus- 
tria. Agricultura nu trebuie să mai fie o 
plătitoare a costurilor tranziției, ci tre- 
buie să devină o beneficiară a acesteia. 
In acest fel, un alt proces necesar, agi- 
tat propagandistic de comunism dar 
nerealizat, și anume diminuarea dife- 
rențelor dintre sat și oraș, trebuie să se 
petreacă. 

Ceea ce înseamnă, de asemenea, 
generalizarea în mediul urban a regu- 
lilor pieţei libere şi respectarea lor. Iar 
intervenția statului trebuie să țină 
seama de aceste reguli, susținerea sa 
financiară sprijinind dezvoltarea pieței 
libere și nu hrănirea unei economii 
naturale anacronice. 

Toate aceste obiective sunt 
menite să transforme mediul rural şi 
mica gospodărie țărănească. Din 
forma de subzistență, agricultura tre- 
buie să devină forma de acumulare. 
Țăranul devine fermier. EI participă la 
jocul pieţei. În acest fel, el iese din ati- 
tudinea de resemnare și de pasivitate. 
Eşecurile repetate în ce privește 
depăşirea propriei stări de sărăcie și 
starea de incomunicare cu autoritatea 
politică a sedimentat această stare. În 
mediul rural românesc bântuie o stare 
pe care am putea-o numi "neajutorare 
dobândită”. Starea de pesimism care 
este generalizată în mediul rural și 
care favorizează opțiunile paternaliste 
poate fi, astfel, înlocuită cu o stare 
activă, de implicare. Dacă pe un țăran 
îl pot influența astăzi, în ziua votului, 
aburii mititeilor şi aroma ţuicii date în 
faţa secţiei de votare, sau pungile cu 
sigla partidelor în care li se oferă un 
pachet de zahar şi o sticlă de ulei, fer- 
mierul va fi interesat de politicile agri- 
cole. Atunci satul românesc nu va fi la 
fel de vulnerabil în fața mesajelor 
populiste. 


vechilor comunişti, 

vinovați de abuzurile 

funciare şi nu numai, săvîrșite în 
anii '50. 


Fără fasciști, 
dar cu antifasciști 


Între timp, guvernul, 
Parlamentul și președintele 
României se îngrijesc să asigure 
un statut preferențial vechilor 
cominterniști botezați diversio- 
nist "antifasciști ”. N-are impor- 
tanță că pe meleagurile mioritice 
nu vezi picior de fascist. 
Nostalgici după ugerul nesecat al 
bugetului de stat, tovarăși de- 
alde Paul Niculescu, Dimitrie 
Callimachi şi Alexandru Chivu 
au uneltit cu tătucul Iliescu să li 
se dea, prin lege pensii, supli- 
mentare de luptători antifasciști, 
sedii în prefecturi, bani pentru 
logistică și activități specifice 
etc. Asociaţia Antifasciștilor din 
România (AAR) ar deveni astfel 
un soi de organ al partidului-stat 
prin care, pe banii noștri, sînt 
puși la stilpul infamiei cei care 
îndrăznesc să aibă păreri 
"incorecte politic”. Vreo cîțiva 
parlamentari au observat că 
vinătorii de fasciști verzi pe 
pereți nu prea au obiectul muncii 
și au blocat deocamdată votarea 
proiectului de lege. Însă, 
securiştii de ieri şi de azi nu se 
lasă bătuți și insistă pentru pri- 
mirea votului necesar. Din infor- 
maţiile noastre, AAR are deja 
sedii în prefecturi, gratis, şi 
primeşte bani de la guvern (în 
virtutea unei ordonanțe) pentru 
a-şi scoate o foaie imundă, 
numită, cum altfel?, "Tribuna 
Antifascistă”. Pentru echilibru, 
Puterea ar trebui să înființeze și 
o organizație fascistă pe banii 
contribuabililor, cu ziar propriu 
şi sedii în prefecturi. 


Expoziţia rezistenței 
anticomuniste 


La Muzeul de Istorie din Brașov 
s-a deschis o expoziție inedită cu 
obiecte şi documente care evocă 
rezistența armată anticomunistă 
și pătimirile din temnițe. 
Organizată de Asociaţia Foștilor 
Deținuți Politici, expoziția 
conţine jurnale, fotografii ale 
luptătorilor în munți sau ale 


celor uciși sub tortură, uni- 
forme de închisoare, lucruri 
personale ale partizanilor, 
icoane confecţionate în 
pușcării, cărți gindite în 
detenţie. Toate acestea 
mărturisesc despre 
Holocaustul împotriva 
românilor comis de 
comunişti, pe care nu avem 
voie să-l uităm. Numai să nu 
ceară "antifasciştii” elimi- 
narea exponatelor pe motiv că 
luptătorii anticomuniști nu au 
fost altceva decît niște fascişti 
înrăiți, iar prin omagierea lor 
se aduce un afront 
"democraţiei". Nu zimbiţi, 
căci filiala din Bacău a 
Asociaţiei Antifasciste a 
pretins, recent, să fie șterse 
două nume de pe o troiță ridi- 
cată întru pomenirea martiri- 
lor din închisorile comuniste, 
"Antifasciștii” au pretextat că 
acei doi eroi au fost teroriști. 
Doar au luptat cu arma în 
mînă contra regimului crimi- 
nal bolșevic. Dacă nu au 
acceptat să meargă precum 
mieii la tăiere, nu au dreptul 
nici să fie pomeniţi. Sigur că 
AFDPR Bacău a respins abe- 
ranta solicitare, dar faptul în 
sine dă măsura obrăzniciei 
activiștilor roșii, unii dintre ei 
adevăraţi teroriști. 


Antonescu - 
sub cearşaf, 
Vass - în biserică 


O nedreptate strigătoare la cer 
stă să se înfăptuiască în 
Ardeal, cu slugarnica 
binecuvîntare a guvernului. 
Am arătat în numărul-pilot al 
revistei noastre că în curtea 
şcolii din Lunca Mureșului - 
Mureş şi în ograda bisericii 
romano-catolice din Reghin 
au fost amplasate busturile 
criminalului de război Albert 
Vass. Potrivit legislației 
românești de dată recentă, 
este interzis cultul persoanelor 
care au fost condamnate pen- 
tru crime împotriva 
umanității. În vreme ce bus- 

si ambitiile 


7 e 4 
„Noii Europe 


Radu DUMITRESCU 


ltimele evenimente inter- 
naționale au cam zdruncinat 
"comunitatea de interese” a 


statelor bătrînului continent, "înfră- 
țirea" vestului și Estului European, 
deși consemnată în date fixe, con- 
turîndu-se mai mult ca o utopie de- 
zirabilă. Încercînd să contraba- 
lanseze fronda franco-germană, nou 
formatul Grup de la Vilnius (Alba- 
nia, Bulgaria, Croaţia, Estonia, Le- 
tonia, Lituania, Macedonia, Româ 
nia, Slovacia şi Slovenia) a mizat pe 
superputerea americană, ridiculizind 
pretențiile hegemonice locale ale lui 
Chirac și Schroeder. 

România, ca țară "martir", 
căreia permanent i se pot servi inju- 
rii internaționale, a resimţit din plin 
izbucnirile orgoliului francez. Iz- 
bucnirea punitivă a președintelui 
Chirac contra simpatizanţilor estici 
ai Statelor Unite a eșuat într-o la- 
mentabilă gafă diplomatică, în timp 
ce intenţiile Franţei de a-și confec- 


ționa o alura de superputere prin so- 
lidarizarea "vocilor" europene au 
fost spulberate încă o dată. De la 
criza Suezului (1956), cînd Marea 
Britanie şi Franţa au fost silite să se 
retragă în mod rușinos din Egipt, 
sub presiunea Washington-ului, pu- 
terile europene nu au mai încercat 
niciodată, cu atita ambiţie, să-şi 
recapete influența dominantă în 
politica mondială. 

Din nefericire, însă, Franța a 
visat la recîștigarea staturii din seco- 
lul al XIX-lea prin utilizarea mij- 
loacelor secolului al XIX- lea, uitînd 
că, după o sută de ani de totali- 
tarisme, codul diplomatic aristocra- 
tic al "Vechii Europe" a fost înlocuit 
cu unul în care se regăsesc minime 
elemente ale democraţiei. interne, 
Resuscitind practici ale trecutului, 
Franța a reînviat dublul discurs: 
unul al respectului față de puterile 
de aceeași clasă și un altul cu tentă 
de admonestare pentru statele mici, 

dependente de bunăvoința Uniunii 
Europene. 

Deşi marile puteri contribuie 
la întărirea ordinii internaţionale 
prin exercitarea supremaţiei în 
diferite zone ale lumii, aceasă pre- 
dominanţă poate lua forme diferite. 
Franţa a ales modelul teoretic al do- 
minaţiei, tratîndu-și posibilii aliați 
ca pe niște membri inferiori ai soci- 
etății internaţionale, pe seama că- 
rora îşi poate manifesta oricînd pu- 
terile, în mod discreționar. Cuvin- 
tele președintelui Chirac indică mai 
degrabă o mentalitate de sferă de 
influență decît de sferă a respon- 
sabilității. 

Opusă dominaţiei este întiie- 
tatea, practicată de Statele Unite. 
America nu desconsideră drepturile 
aliaţilor, iar poziţia de conducere pe 
care o deţine provine din cedarea de 
bunăvoie, de către stale mai mici, a 
unor iniţiative în care sunt expri- 
mate recunoașterea rolului dispro- 
porționat și responsabil pe care îl 
deține superputerea. 

Reacţia europeană la preten- 
țiile Fanţei a fost una tipic populară, 
iar "viermele" Chirac a căzut greoi 
în plasa întinsă de americani, justi- 
ficînd temerile revenirii la "Vechea 
Europă”. Pentru România, o aseme- 


nea Europă apusă nu înseamnă decit . 


o nesfirșită dispută între Anglia, 
Franța, Germania şi Rusia, pentru 
dominarea continentului. Reîntoar- 
cerea la instabila luptă a puterilor 
europene, însoțită de crize, tensiuni 
şi înarmări, de nesfirşitele temeri ale 
statelor mici care trebuie să slalo- 
meze atent printre capriciile franco- 
ruso-germane, este astăzi de neac- 
ceptat. Ceea ce nu a înțeles încă 
Franţa se poate rezuma astfel: țările 
estice nu au ieșit dintr-un despotism 
comunist și dintr-o perioadă gri a 
vidului de securitate pentru a accep- 
ta noi forme de dominație tradi- 
ţională. Necesităţile lor de securitate 
nu se pot raporta la o Europă care 
vorbeşte pe mai multe voci, căreia îi 
este străină solidaritatea, nu şi-a 
definit clar relaţia cu Rusia și în care 
puterile vestice mai luptă pentru 
înțiietate. Experiența trecutului a 
arătat că efectele unei asemenea 
situaţii au fost doar cumplitele 
războaie mondiale. 

Opţiunea americană a Româ+ 
niei (de fapt opțiune euro-atlantică, 
nediscriminatorie) nu echivalează 
cu respingerea Europei de Vest, dar, 
la fel ca în cazul altor state foste 

comuniste, indică o cerere expresă 
pentru prelungirea statutului Ameri- 
cii de putere europeană. Dacă, timp 
de 50 de ani, Washington-ul a 
demonstrat că este capabil să gene- 
reze stabilitate în Occidentul euro- 
pean, serviciile sale sunt acum nece- 
sare în Est. Țările Europei Central- 
Estice au temeri istorice atit pe 
relaţia Est (Rusia) cît și pe cea Vest 
(Germania), iar protecția Uniunii 
Europene, inconsecventă și imatură, 
pare mai mult o iluzie pur teoretică. 
Oricum, francezii s-au mai calmat, 
iar vizitele lui Mircea Geoană la 
Paris și a lui Adrian Năstase în 
Germania au refăcut relația firească 
dintre România și Vestul european 

În aprilie 2003, s-au întrunit 
la Snagov premierii României, Bul- 
gariei, Estoniei, Lituaniei, Letoniei, 
Slovaciei și ministrul de exteme al 
Sloveniei, cele șapte țări candidate 
la NATO hotărind coordonarea efor- 
turilor în vederea aderării la Alianță. 
Impresionantă este în aceste condiții 
conturarea unei identități de grup, 
cu valențe, tendințe și viziuni estice. 
Grupul este direct interesat în 
menţinerea unor relaţii speciale cu 
America, majoritatea statelor con- 
fruntîndu-se istoric cu expansionis- 
mul rusesc și mizînd, mult mai prag- 
matic, pe o securitate aparent abso- 
lută, asigurată de SUA. 

"Invadarea" NATO de către 
acest val estic va fi o problemă rea- 
lă pentru aroganța și ambițiile fran- 
co-germane. Departe de zonele tur- 
bulente politic ale Rusiei, Ucrainei 
și Orientului Mijlociu, prospere eco- 
nomic şi cu obiective aparent neîn- 
țelese de politică externă, statele 
vestice au tendința de a banaliza 
relaţia cu America și de a construi o 
superputere europeană cu pretenții 
globale. Totuși, atit timp cît Vestul 
nu va crea o voce solidară și realistă, 
este foarte probabil ca Estul NATO 
să se simtă mai aproape de Statele 
Unite decît de Franța. Premierul 
leton accentua că noul grup "are un 
rol în înărirea relațiilor trans- 
atlantice”, iar premierul slovac apre- 
cia: "Europa unită nu trebie să fie 
împotriva SUA, iar SUA nu trebuie 
să renunțe la cooperarea trans- 
atlantică”. Datorită ignorării intere- 
selor statelor mici din Est, Vestul 
riscă să construiască prin atașarea 
vecinilor nu o Europă mai puternică 
ci una mai tensionată și mai convul- 
sivă. 


turile Mareșalului Ion 


Antonescu, de pildă, au fost 
ascunse prin magazii sau 
acoperite cu cearșafuri, cele 
ale odiosului ucigaș de 
români și evrei Albert Vass au 
rămas la locul lor. Un motiv 
pentru această discriminare 
fățișă ar fi calitatea de general 
american a lui Huba Vass, fiul 
lui Albert Vass. În plus, sena- 
torul UDMR Gyorgy Frunda 
a înaintat procurorului general 
al României o cerere privind 
anularea sentinței prin care 
contele Albert Vass a fost 
condamnat, în 1946, pentru 
crime de război comise în 
1940, cînd Ardelul de Nord- 
Vest a fost sub ocupație 
maghiară. Tot senatorul de 
origine maghiară a solicitat 
Ministerului Culturii și 
Cultelor să păstreze busturile 
pe socluri pînă la soluționarea 
- favorabilă, crede el - a 
cererii către procurorul gene- 
ral. Totuși, ministrul Culturii, 
Răzvan Theodorescu, a reco- 
mandat ca deocamdată bus- 
turile care îl înfăţişează pe 
Vass să fie depuse în biseri- 
cile catolice. 


SUA aruncă o privire 
în Transnistria 


În sfirșit, au deschis şi ameri- 
canii ochii asupra represiunii 
instrumentate de Igor 
Smirnov, liderul autoprocla- 
matei republici transnistrene, 
împotriva românilor din 
această regiune a Republicii 
Moldova. Un raport al 
Departamentului de Stat al 
SUA face un bilanţ al 
încălcării dreptunilor omului 
săvirşite în 2002 de către 
regimul terorist de la 
Tiraspol. Același document 
pune pe două coloane și 
abuzurile comise de 
autoritățile de la Chișinău 
contra românilor din 
Republica Moldova, Dar de la 
constatare pînă la intervenția 
pentru restabilirea 
democraţiei este o cale lungă 

şi care nu va fi străbătută de 
americani (atît de nerăbdători 
să " elibereze " Iugoslavia sau 
Irakul) probabil niciodată. Sau 
cel puțin pînă ce Rusia nu-și va 
declina interesul pentru 
Transnistria. 


Solidaritatea de breaslă, 
o vorbă... 


Cît de solidari sînt jurnaliștii 
din România s-a văzut foarte 
limpede cu prilejul demisiei a 
trei dintre ziariştii de la radio 
Europa FM. Rodica Culcer - 
director al departamentului de 
şriti, Cosmin Prelipceanu - 
redactor şef și Nadina Forga - 
prezentator au acuzat condu- 
cerea postului de cenzură pe 
criterii politice şi au demisio- 
nat. Doar cîteva ziare și posturi 
de televiziune, care s-au rușinat 
să tacă ori care nu fac parte din 
"cooperativă", au pomenit pe 
scurt evenimentul. TVR 2 a 
îndrăznit chiar să facă o emisi- 
une întreagă pe subiect, în timp 
ce directorul general al televizi- 
unii publice, Valentin Nicolau, 
era plecat din țară. Scandalul 
de după întoarcerea lui Nicolau 
nu se mai pune, că a fost în 
culise. Însă, restul presei a 
tăcut. Mai mult, Clubul Român 
de Presă (CRP) nu s-a sfiit să 
își motiveze lipsa de reacție în 
cazul celor trei jurnalişti prin 
aceea că "Rodica Culcer nu 
este membru al CRP”. De fapt, 
atitudinea CRP era previzibilă, 
întrucît organizaţia este una a 
patronilor de presă și, deh !, 
corb la corb nu-și scoate ochii. 
Ca să nu mai vorbim de 
jocurile politice murdare pe 
care le fac, fără urmă de 
remuşcare, șefii celor mai 
multe isntituţii media pentru 
"preţul corect” plătit de la 
buget. Vor mai fi fost unii 
ziariști - mai mici în funcţii, ori 
simpli pedestrași - care au 
încercat să-și sprijine colegii de 
breaslă, dar aceştia sînt ușor de 
redus la tăcere dacă nu vor să-și 
piardă pîinea. Tăcerea jurnaliș- 
tilor, însă, prevestește dictatura, 

DI TIC ZE AISI LEO 


CE ie ef eta pui E54t AA 


O TAI 


Asu 


înd spun satul românesc, îmi 

amintesc de Ocișorul copi- 

lăriei mele, din Munţii Apu- 
seni. Și, nu știu de ce, îmi revin în 
memorie versurile lui Lucian Blaga: 
"Lîngă sat iată-mă iarăș/ Prins cu 
umbrele tovarăș/ Toate-s altfel, omul, 
leatul/ Neschimbat e numai satul/ 
Dup-atiţi prieri și toamne/ Neschim- 
bat ca Tine, Doamne/ Aur scutură 
alunul/ Fluer zice, cade fumul/ 
Greerii părinţilor/ Molcom cîntă, 
molcom mor/ Cu aroma ca veninul/ 
Aminteşte-mi-se arinul/ Mult mă 
mustră frunza-ngustă/ Vîntul lacrima 
mi-o gustă”... Versuri care proiec- 
tează nu atit reveria poetului în fața 
satului natal, cît mai ales viziunea lui 
asupra viitorului hărăzit satului româ- 
nesc. ÎI vede înțepenit în veșnicie. 

Cît s-a înșelat însă Blaga, reali- 
zăm azi, cînd constatăm ruina în care 
au ajuns satele românești. Poate că n-ar 
fi trebuit să fie aşa, căci poeții simt 
bine devenirea lucrurilor. 

Satul - ca matrice spirituală a 
neamului românesc - nu trebuie supus 
transformării. Originea trebuie să fie 


Marcel PETRIŞOR 


veșnic aceeași: ca alunul, ca frunza, 
care-l mustră pe cel ce se apropie 
schimbat de satul - matrice, 

Viziune idilică sau lirică despre 
acest tip de aşezare umană? Nu. 
Pentru că neschimbarea este una, 
devenirea = cu totul altceva. Or deve- 
nirea siluită și siluindă și-a extins 
domeniul, părăsind fenomenul și 
agresînd esenţa. Așa s-au creat poli- 
morfismele culturale, printre care și 
satul modem de azi - o lume în care 
nu mai există factori supraordonatori 
şi subordonați ai culturii și civilizației 
sale. Armonia dintre fire și devenire s-a 
frînt. Omul contemporan - și țăranul 
implicit - caută și nu ştie ce caută. 
Pare că singurul scop al omului este 
să se modernizeze. Adică să imite ce 
a văzut peste gard, la vecini, la oraş. 
Prima schimbare o constaţi la nivelul 
arhitecturii. Adio integrare în mediu, 
adio simbioză ambiantă cu originea. 
Un singur gînd fulgeră mintea tuturor: 
să dispară diferența dintre sat și oraș. 
Nu doar la nivel de confort, ci mai cu 
seamă la nivelul mentalității. Ape- 
lativul "bă, țărane!" s-a impus ca in- 
sultă gravă și des proferată. Originea 
țărănească devine astfel un motiv de 
rușine. Aproape cum a fost originea 
boierească în comunism. 

Dezbrăcaţi de straiele lor, luaţi de 
lîngă bisericile lor spre a deveni 
muncitori la oraş, văduviți de 
ogoarele lor, țăranii români și-au pier- 
dut inocenţa caracteristică. Acea puri- 
tate care, acum 60 de ani i-ar fi făcut 
să ridice din umeri, dacă le-ai fi stri- 
gat batjocoritor: "băi, țăranilor!". 

Așa că încearcă să-şi cîştige pri- 
vilegiul de a-și lepăda numele de 
țăran. 


Tehnica fără conștiință 
duce la ruină 


Într-o. călătorie prin Orientul 
îndepărtat, am întrebat un băștinaș de 
ce nu-și fac drumuri mai bune. 
Replica a fost surprinzătoare: "De ce 

să facem drumuri mai bune pentru 


ROMÂN 


vehicule, cînd putem face vehicule 
mai bune pentru drumurile acestea?”, 
Apoi, a adăugat: "Lumea este un lucru 
spiritual şi nu-ți îngăduie s-o bruta- 
lizezi; cine acţionează, o strică; cine o 
cîştigă, o pierde...". Un aforism ori- 
ental, care este în aceeași cheie ca 
poemul blagian. 

Werner Heisemberg scrie într-un 
eseu ("Gasprăch im Umkreis der 
Atomphysik") despre un chinez care a 
întîlnit un țăran chinez, care cobora, 
pe scară, într-un puț, cu o găleată în 
mînă, pentru a lua apă și a uda 
grădina. Mirat, chinezul de la oraş l-a 
întrebat pe țăran de ce nu-și face o 
cumpănă, pentru a nu cobori de zeci 
de ori pe scară. Țăranul a răspuns: 
"M-am gîndit la asta, dar dacă mi-ar fi 
mai ușor, mi-ar slăbi inima, pentru că 
cel care lucrează ca o mașină capătă 
inima de mașină și asfel îşi pierde 
nevinovăția, și cel care își pierde nevi- 
novăţia nu mai este sigur de spiritul 
său. Ori nesiguranța spiritului nu se 
poate împăca cu judecata adevărată. 
Deci, cunosc lucrurile care mi-ar 
uşura munca, dar mi-ar fi rușine să mă 
servesc de ele știind ce aș pierde”. 

lată, așadar, ce se întimplă cînd 

tehnica nesubordonată conștiinței 
intră în acțiune. Cam ce s-a spus în 
vremea lui Rebelais în Europa: 
"Știința fără conștiință, nu-i decît 
ruina sufletului”. 

Revenind la satul românesc, la 
matricea noastră națională, am putea 
spune că încercînd să-l modernizăm 
fără o conștiință adecvată acestei 
transformări, nu facem decît să-l 
stricăm. 


Cînd se întîlnesc 
extremele... 


E o vorbă înțeleaptă din popor 
cum că mare e grădina lui 
Dumnezeu şi mulţi vor să-i 
sară gardul. De exemplu, un 
anume Lorin Fortuna - perso- 
naj pitoresc al Timișoarei -, 
preşedinte de partid 
(Republican) în timpul liber. 
Omul, un marginal între alţii, 
altfel plin de iniţiativă, a ieșit 
în presă deunăzi cu o propu- 
nere trăznet: PRM să se 
dizolve într-un proiectat Partid 


î Naţional din România (PNdR). 


Formaţiunea s-ar naște din 
Forumul Unităţii Naţionale din 
România, organism consulta- 
tiv-federativ (adică un cocktail 
de grupări ciudate, prin care s- 
u "rătăcit" destui securiști şi 
național-comuniști). 
Dincolo de faptul că ne 
aminteşte de răposatul PNR al 
lui Virgil Măgureanu, PNdR 
vrea să fie singurul partid cu 
tentă naționalistă declarat de 
"centru". Drept pentru care a 
găsit nimerit să înglobeze și 
PRM (extrema stingă). Poate 
pentru a echilibra balanța 
opțiunilor din interiorul PNdR 
(înclinată spre extrema 
dreaptă?). 
Cu prilejul lansării revistei 
"Rost” la Timişoara, Lorin 
Fortuna ne-a făcut şi nouă - 
Romfest XXI - propunerea de 
a ne înregimenta în Forumul | 
Unităţii Naţionale, altminteri 
prezicîndu-ne un eșec dureros. 
Refuzul nostru scurt l-a făcut 
să plece imediat. 
N-am mai apucat să-i spunem 
ce am rostit de atitea ori: dacă 
exista în România vreo 
formaţiune în care să ne 
regăsim din punct de vedere al 
viziunii noastre despre lume și 
viață, acolo eram; nu mai avea 
nici un rost să înființăm 
Romfest XXI. 
Necum să mai mergem la 
Timişoara pentru a primi naivi 
să facem figurație într-un 
proiect utopic. 


E ANRIANNII 


și apărarea 


DRIEIPIIIEII 


Costion NICOLESCU 


vanghelizarea populaţiei exis- 
E tente pe teritoriul țării noastre 

s-a făcut de timpuriu, tradiția 
trimițînd la Sfântul Apostol Andrei și 
la cei ce-l vor fi ascultat pe Apostolul 
Pavel, pe cînd acesta a predicat în nor- 
dul Greciei. Baza vocabularului româ- 
nesc referitor la credință este formată 
din termenii latini aparținind latinei 
orientale, de aceea în bună parte 
deosebiți de cei din alte limbi romani- 
ce: Făcător în loc de Creator, înviere 
în loc de resurrectio, înălțare în loc de 
assumptio, Fecioară în loc de virgo 
etel. 

După Edictul lui Constantin cel 
Mare şi mutarea capitalei Imperiului 
la Constantinopol, teritoriul României 
de astăzi s-a aflat sub influența bise- 
ricească a Bizanțului, de care era mai 
apropiat geografic. De altfel, poate că 
lucrul acesta nici nu avea o prea mare 
importanță atîta timp cît Biserica era 
una și credința ei aceeași. 


Odată cu anul 1054, cu schisma 
între Roma și Constantinopol, între 
cele două Biserici a început și o dis- 
pută asupra sferelor de influență, care, 
între altele, a privit şi teritoriul carpa- 
to-danubian. Raţiunile erau în mare 
parte și politice. Astfel, împăratul 
vlaho-bulgarilor, Ioniţă Caloian 
(1197-1207), atras de promisiunile 
Romei, încheie în 1204 o unire cu 
Biserica de acolo, aflată în acel 
moment sub conducerea papei 
Inocenţiu al II-lea (1198-1216). La 7 
noiembrie este uns în catedrala din 

Tirnovo arhiepiscopul Vasile ca pri- 
mat catolic, iar a doua zi Ioniţă este 
încoronat ca "rex Bulgarorum et 
Blachorum”. După nici un an, în 
aprilie 1205, această “unire” va fi 
denunțată ca urmare a nerespectării 
promisiunilor de către latini 2. 

Au existat și încercări ulterioare 
de implantare a catolicismului la noi, 
respectiv la răsărit și miazăzi de Car- 
pați. Una dintre acestea a constituit-o 
Episcopia de Milcovia, a cumanilor, 
întemeiată la 13 septembrie 1229 din 
inițiativa regelui Albert al II-lea al Un- 
gariei (1205-1235) şi a papei Grigorie 
al IX-lea (1228-1241), distrusă din 
temelie de invazia tătarilor de la 1241. 
Încercările ulterioare de a o reînființa 
au eșuată, 

O ofensivă catolică în Țara 
Românească s-a exercitat prin că- 
lugării franciscani, în a doua jumătate 
a veacului al XIV-lea, acțiune pornită 
de papa Urban al V-lea și de regele 
Ludovic cel Mare al Ungariei. În 
această perioadă sînt menționați cîțiva 
episcopi catolici de Severin, iar papa 
Grigorie al XI-lea (de la Avignon, 
1370-1378), sprijinit de Doamna 
Clara, a doua soție - de origine 
maghiară - a domnitorului Nicolae 
Alexandru Basarab, dorea să 
înființeze o episcopie catolică la 
Argeș. Se pare, însă, că episcopii 
respectivi nu au șezut niciodată în 
scaunele episcopale, ci au rămas în 
Ungaria 4. 

Cam în același timp, la 1370, în 
Moldova lua ființă, la Siret, o epis- 


copie catolică. Laţcu-Vodă (1365- 
1375) o acceptase tot din interese 
politice, pentru a se afla în relaţii bune 
cu statele catolice învecinate, Polonia 
și Ungaria. Eforturile prozelitiste cato- 
lice n-au avut mai mult succes decît 
cele din Țara Românească și, după 
cîțiva ani, în care episcopii respectivi 
au condus trebile episcopeşti din Polo- 
nia, la începutul secolului al XV-lea, 
episcopia a dispăruts. 


Pătrunderea 
Reformei în Transilvania 


Din punctul de vedere al acestui 
studiu, o importanță mult mai mare 
decit aceste încercări timide și eşuate 
0 are ceea care s-a petrecut în 
Transilvania, începînd din veacul al 
XVI-lea pînă în cel de-al XVIII-lea. 

Reforma pornită de Luther și 
Calvin în prima parte a secolului al 
XVI-lea a păstruns rapid în Tran- 
silvania, la saşi și la maghiari, și prac= 
tic a înlăturat pretutindeni catoli- 
cismul, cu excepția regiunilor secu- 
ieşti6. Îndată noile confesiuni şi-au 
propus "ca să deştepte cunoștința 
adevărurilor. credinței și la românii 
întunecați în superstiţiile lor orien- 
tale"7, Se tipăresc primele cărți în 
românește, între care catehisme 
cuprinzînd învățături protestante. Dar, 
după părerea lui Iorga, dacă a existat 
în a doua jumătate a secolului al XVI- 
lea o politică calvinistă în Tran- 
silvania, ea s-a exercitat numai "pen- 
tru popii și țăranii români”8, Dieta dă 


rost nr.3 


III EET 


mai multe hotăriri în favoarea Refor- 
mei, amenințînd pe recalcitranți cu 
măsuri deosebit de aspre : "toţi 
vlădicii şi preoții români vor fi scoși 
din rosturile lor, ca vinovaţi de trădare 
față de ţară”?, Toate aceste amenințări 
rămîn fără prea mare rezultat, căci: 
"Românii țineau vechile lor "eresuri” 
și nu voiau să asculte decit de 
"boscoade" îndătinate; de vlădicii lor 
legiuiţi nu-i putea despărți nimeni"!0, 

Pentru început este de reţinut 
acest atașament al poporului față de 
ierarhie, atunci cînd aceasta păstra 
dreapta credință. Vom vedea ce se va 
întîmpla însă mai tirziu, la 1700, cînd 
unii vlădici vor abandona această 
credință. Între documentele Hurmu- 
zaki se găseşte unul care înregistrează 
"repulsia românilor faţă de această 
propagandă (n.n. - calvină) a lui 
Dumnezeu înțeles în grai, dar fără 
întruparea în icoane și în slujba 
liturghiei”I. Această însemnare este 
de o importanță extraordinară prin 
faptul că ilustrează felul în care moti- 
vaţiile de credință ale românilor 
prevalează asupra celor sociale și 
politice. În afara înlesnirii apariţiei 
primelor tipărituri în limba română, 
Reforma a avut, prin rezistența pe care 
a trezit-o, și un alt rezultat benefic 
pentru români: unirea Bisericii 
Ortodoxe transilvane sub un singur 
întiistătător, care acum începe să poar- 
te numele de Mitropolit al Ardealului 
întreg!2. Acesta va fi român și va avea 
drept de reședință lingă cetatea Alba 
Iulia. Biserica Mitropoliei a fost la 
început o bisericuță țărănească din 
lemn. Astfel, tentativa de a-i suprima 
pe românii din Ardeal sub formă reli- 
gioasă, de a-i face să rupă legăturile 
ierarhice cu mitropoliile de dincoace 
de munți, au eșuat. În timpul lui Mihai 
Viteazul, Biserica ardeleană a fost 
unită ierarhic cu Scaunul Târgoviş- 
tei!3. Limba română, o dată introdusă 
în Biserică, capătă o înnobilare anu- 
me, care conduce la o dezvoltare cul- 
turală evidentă. Anumite sate, mai ales 
cele din Mărginimea Sibiului, se 
bucură de acum de un regim special, 
avînd juzi și pîrgari români (Cacova, 
Sibiel, Tilișca, Galiș și, mai ales, 
Săliștea Sibiului)!4, Mihai Viteazul, 
vizind organizarea Transilvaniei 
cucerite, își îndreaptă gîndul "în rîndul 
întîi către Biserică”, în care vedea 

pentru români "mijlocul de căpetenie 
prin care ei se pot organiza, apăra şi 
îndrepta spre progres" și face tot ce 
este necesar pentru a restabili "stricta 
ortodoxie"!5. În toate discuţiile cu 
imperialii, el pune clauza “păstrării 
legii vechi” ("și călugării și popii şi 
mănăstirile den legea lor și den 
obiceaiul lor nimenea să nu-i scoa- 
tăn)!6, 


Primirea celor 
"patru puncte florentine” 


La jumătatea veacului al XVII- 
lea presiunea calvină era încă puter- 
nică, ea exercitindu-se prin intermedi- 
ul autorităților, al principelui și al 
Dietei. 

Dacă vlădicii mai erau dispuși la 
compromisuri, pe care trebuiau de 
fapt să le și promită, pentru a primi di- 
ploma de recunoaștere, în schimb 
poporul nu era dispus la aşa ceva. lată 
explicația lui Iorga : “Își poate în- 
chipui cineva ce figură ar fi făcut un 
vlădică de aceştia care ar fi scos 
icoanele din biserică, ori ar fi înlocuit 
formele cu care poporul era deprins, 
cînd era chemat să facă o moliftă, s-ar 
fi refuzat, din cauza făgăduielii ce ar 
dat-o superintendentului, care ar fi 
mîncat carne sau măcar lapte și ouă în 
post, devenind prin aceasta spurcat în 
ochii populaţiei, ca un latin care ar fi 
îngăduit oamenilor să lucreze în zi de 
sărbătoare și l-ar fi văzut lumea că 
lucra și el ! Ar fi murit de foame (...) 
El care era îndreptat către țeranii 
români, trebuia să țină neapărat samă 
de caracterul ireductibil supt raportul 
național-religios al acestor țerani"!7. 

Este interesant faptul că în părțile 
Bistriţei popii țineau pe lingă casă 
"cîte un călugăraș din Moldova ca 
dascăl ce le învaţă feciorii"!S. Este 
lesne de presupus cam ce fel de 
învățătură primeau aceşti feciori de la 
călugări moldoveni. 

Nu o dată sătenii erau cei care 
strîngeau banii trebuincioși pentru 
cumpărarea de cărți de cult, cum au 
făcut, de pildă, cei din Işfalău pentru 
un Triod, pe la 1730 19. 

Pînă spre sfirşitul secolului al 
XVII-lea încercările prozelite catolice 
făceau în toate regiunile Transilvaniei 
impresia unei propagande cu folos, 
mai ales la vîrf. Catolicii cereau primi- 


rea celor ” patru puncte florentine ” 
(primatul papal, împărtășirea cu 
azimă, existența purgatorului și adao- 
sul Filioque), făgăduind păstrarea ritu- 
lui întreg, a întregii datini, a Pravilei, a 
calendarului vechi, a limbii române la 
slujbe. 

Românii urmăreau îmbunătăţirea 
stării lor ca națiune, dar și păstrarea a 
tot ce făcea specificul lor. Toate 
demersurile prozelite la nivelul con- 
ducerii Bisericii se făceau oarecum în 
secret, pentru a nu stimi reacţia 
calvină, luterană sau ortodoxă, dar 
mai ales pentru a preveni împotrivirea 
a ceea ce Iorga numește "Turma 
aceasta românească, totdeauna ascul- 
tătoare, deprinsă a da lui Dumnezeu 
ce este a lui Dumnezeu și Chesarului 
ce este al Chesarului, iar lor înșiși 
nimic" 20. Întrucît orice încercare de a 
schimba ceea ce poporul săvirșea în 
mod obișnuit era periculoasă, în tim- 
pul “tratativelor” pentru uniație vlă- 
dica Atanasie și protopopii soborului 
său au cerut "să nu fie ştirbit vechiul 
rit al poporului”, "obiceiul Bisericii 
noastre a Răsăritului” și "datina în- 
treagă să stea pe loc” 2l. 

În cele din urmă, uniația va fi 
semnată și realizată prin acte dis- 
cutabile şi pline de vicleșug, la 1700, 
dar, cum arată lorga: "Biserica unită 
era o creațiune artificială; nu pornise 
dintr-o convingere şi nu se alcătuiseră 
nici interesele pe care ea s-ar fi putut 
sprijini”. 

Curând "preoții români, și mai 
ales marea mulțime a mirenilor, nu 
văzură îndeplinite făgăduielile făcute 
lor" 22. Cu atit mai îndreptățită avea să 
fie lupta de rezistență și de revenire la 
situația inițială purtată pe parcursul 
secolului al XVIII-lea. 

Interesant este faptul că, în prima 
sa parte cel puţin, această rezistență s-a 
manifestat la nivelul țăranilor. lorga 
chiar intitulează unul din capitolele 
Istoriei românilor din Ardeal și 
Ungaria, în chip semnificativ 
"Mişcări ţărăneşti ale românilor în 
numele Ortodoxiei” 2. 


Rezistența țărănească 


Înşelăciunile stăpinirii catolice au 
creat uneori nemulțumiri: "Sătenii se 
ridicau în masă, izgoneau în bătăi pe 
preoții uniţi și luau cheile de la biseri- 

că” 24. Şi atunci cînd Inochentie Micu 
Clain era prigonit de împărăteasă, 
țăranii solidari cu episcopul lor (care 
în fapt era ortodox) preferau să-și 
boteze copiii singuri şi să se cuminece 
cu bureți de copaci, decit să se dea pe 
mîna uriților lui Aron35, "între zidurile 
înalte și frumoase, dar așa de înguste, 
ale bisericii unite, unde neamul se 
înnăbușia, și trebuia de fapt să se 
înnăbuşe"! 26. 

Nu după mult timp aveau să apară 
marii eroi transilvani martiri pentru 
credința şi neamul lor. Unul este un 
fost iobag, Stan, iar după numele de 
gălugărie : Sofronie, preot la Cioara, 
în Alba. Altul era Visarion Sarai "cu 
căciulă în cap și cu opinici"27, încon- 
jurat de țărani care făceau strajă în 
jurul lui. Țăranii ocupau bisericile și le 
"curăţau” de unire. În jurul Bisericii se 
simțeau puternici, aveau conștiința 
unei culturi adevărate : "Noi nu sîntem 
dobitoace, cum socot măriile voastre, 
ci avem bisericile noastre"28.. La 
10/21 martie 1761, Sofronie a dat o 
proclamație în care cere împărătesei 
să îngăduie "legea pravoslavnică, dată 
nouă din moși din strămoși” 29. 

Sînt afirmate tot mai tare 
legăturile istorice cu țările românești 
de dincoace de Carpaţi : "Aceasta încă 
să o ştiţi, dintre cei mai bătrîni, cum că 
Țara Ardealului vieţuia cu blagoslove- 
nia Maicei Bisericii Răsăritului, prin 
sfînta mitropolie din Țara Munte- 
nească și mulți dintre preoții voştri și 
dintre voi aţi trimis şi acum trimiteţi 


Note: 


1 - Pr. Prof, Dr. Dumitru Stă- 
niloae, "'Reflexiuni despre 
poporul român", în rev. Comu- 
niunea Românească, Detroit, 
Michigan, anul IX-X, nr. 21-22, 
aprilie 1981 - iunie 1982, pag. 5. 
2 - Pr. Prof. Dr. loan Rămure- 
anu, Istoria bisericească uni- 
versală, Ed. Institutului Biblic 
şi de Misiune al Bisericii orto- 
doxe Române, București, 1992, 
„pag. 272-273, în 
3 - Pr. Prof, Dr. Mircea 
Păcurariu, Istoria Bisericii 
„Ortodoxe Române, vol. I, Ed. 
Institutului Biblic și de Misiune 

pe fiii voştri ca să iea preoția de la 
Arhiereii Țerii Moldovei şi Țerii 
Muntenești”! 30. 

Rezistența cea mai acerbă la 
uniație s-a manifestat în sudul 
Transilvaniei, în Mărginimea Sibiului, 
Vlădeni, Tohan, Zărneşti, Apața, Satul 
Nou etc. Îl. De aici s-au recrutat mulți 
dintre acei "eroi" ai neamului şi ai 
Bisericii de care vorbeşte lorga. Între 
ei, numeroși preoți de țară și țărani 
care au bătut drumul Vienei la 
împăratul, sau, la nevoie, au pus chiar 
mîna pe arme pentru apărarea 
credinței strămoșești, cum sînt 
preoții mărturisitori loan din Galeș, 
Moise Măcinic din Sibiel (ambii ca- 
nonizaţi în 1992), Cuviosul Sofronie 
de la Cioara, țăranii Sfintul Oprea 
Nicolae din Săliște și mărturisitorul 
Mihai Giurgea din Slatina-Timiș. 
Nimic nu poate ilustra mai bine ati- 
tudinea acestor sfinți ai Bisericii noas- 
tre decît aceste cuvinte ale ţăranului 
Oprea Nicolae din Sălişte, care atunci 
cînd a fost întrebat ce l-a îndemnat să 
călătorească la Viena de atitea ori, în 
umele unui popor care de peste 40 de 
ani s-a unit cu Roma, unire care nu 
poate fi părăsită fără a călca jură- 
mîntul respectiv, a răspuns : "Recu- 
noaștem că-i păcat mare să-ți părăsești 
credința, numai că noi n-am fost 
niciodată uniţi, așadar nici nu părăsim 
unirea, ci rămînem numai în vechea 
noastră credință. Căci oricît s-ar părea 
că am fost uniți, totuşi aievea lucrul 
stă cu totul altfel, căci numai preoții 


al Bisericii Ortodoxe Române, 
Bucureşti, 1980, pag. 227 - 228. 
4 - Ibidem, pag. 249, 

5 - Ibidem, pag. 258. 

6 - N. lorga, Istoria românilor 
din Ardeal şi Ungaria, Ed. 
Științifică și Enciclopedică, 
București, 1989, pag. 121. 

7 - Ibidem. 

8 - Ibidem, pag. 123. 

9 - Ibidem, pag. 128. 

10 - Ibidem. 

11 - Ibidem. 

12 - Ibidem, pag. 135, 


„13 - Ibidem, pag 140. 


14 - Ibidem, pag. 143, 
15 - Ibidem, pag. 147. 
16 - Ibidem, pag. 151. 
17 - Ibidem, pag, 173. 


noştri s-au arătat ca și cum ar fi uniţi și 
au jurat, pe de o parte, că ei ar fi pri- 
mit legea nemţească, adică unirea, iar 
pe de altă parte, faţă de noi se legau pe 
tot ce aveau mai scump și se jurau în 
tot chipul că ei numai cu de-a sila s-au 
arătat față de domni că ar fi uniți, dar 
că aievea ei nu ar fi fost, ci ar fi rămas 
statornici în vechea credință şi că 
jurămîntul pe care l-au făcut în silă nu 
ar avea nici o tărie. Aceasta este acum 
pricina de căpetenie că noi pe astfel de 
înșelători nu vrem să-i mai suferim, 
nici să-i mai avem ca preoți ai noștri, 
ci poftim altfel de preoți, care jură 
numai într-un fel, iar nu în două fe- 
luri”. Și continuă: "Cu alte cuvinte, 
noi vrem să ni se dea vlădică de la 
Carlovăţ, ca să ne liniştim conștiința, 
căci noi am fi primit mai bucuroși 
chiar preoți curat catolici, care au 
rămas și au crezut totdeauna într-un 
singur fel, decît unii ca aceștia, care 
grăiesc în două feluri. De aceea, încă o 
dată, noi cerem în numele nostru și al 
poporului, fie episcop de legea noas- 
tră, fie drum slobod să plecăm din 
țară, 

Dacă preoții uniţi vreau să spună 
acum că poporul a fost vreodată unit, 
vor trebui să dovedească cum că om 
de om s-a mărturisit că e unit, nu 
numai preoții, și deci că întreg poporul 
ar fi primit cu vot obștesc unire. Dar 
așa ceva ei nu vor putea dovedi nicio- 
dată, pentru că numai popii s-au 
iscălit” 32, 


18 - Ibidem, pag. 215, 
19 - Ibidem, pag. 206. 
20 - Ibidem, pag. 228, 
21 - Ibidem, pag. 229. 
22 - Ibidem, pag, 246. 
23 - Ibidem, pag. 274. 
24 - Ibidem, pag. 276, 
25 - Ibidem, pag. 280. 
26 - Ibidem, pag. 283. 
27 - Ibidem, pag. 288-289. 
28 - Ibidem, pag. 293, 


„29 - Ibidem, pag. 290, 


30 - Ibidem, pag. 294. 

31 - Ibidem, pag, 295, 

32 - Sfinţi români şi apărători ai 
legii strămoșești, Ed. Institu- 
tului Biblic şi de Misiune al 
BOR, Bucureşti, 1987, pag... 
455-456, 

din Român 


Mihail ALBIŞTEANU 


n sondaj de opinie recent 

arată că majontatea româ+ 

nilor preferă un loc de mun- 
că sigur, chiar dacă mai prost plătit, 
față de unul bine plătit, dar nesigur. În 
prima categorie intră și bugetarii. E 
drept că România este încă un stat 
super-birocratic, în care mulți mă- 
nâncă pâinea statului degeaba. Există 
prea mulți funcționari în unele 
domenii. În armată am văzut ofițeri și 
subofiţeri care luau milioane bune 
pentru că mutau o hârtie dintr-un 
birou în altul. Nici învățământul nu 
face excepție. Dar, aşa cum un stat nu 
se poate lipsi de armată sau de 
funcționari, nu se poate lipsi nici de 
dascăli. 

Guvernul a gândit o soluție de 
compromis: salariile mai mari, la un 
număr de cadre didactice diminuat. 
Însă, nu s-a mișcat nimic, fiindcă sunt 
prea multe cadre didactice necalificate 
în sate, datorită condiţiilor de muncă 
inumane. Totuși, în apropierea orașe- 
lor, procentul de cadre calificate 
depășește de multe ori 80%. Aceşti 
oameni, dintre care unii foarte bine 
pregătiți, sunt printre cei mai defa- 
vorizați din România. Pentru exem- 
plu, vom analiza lua situația cadrelor 
didactice dintr-o comună de lîngă Iași. 
O treime din salariu 
pe navetă 


În cazul comunei noastre, naveta 
unui dascăl îl costă pe acesta 600.000 
lei lunar, adică aproape o treime din 
salariul său pipernicit. Legea spune că 
primăriile suportă până la jumătate 

din costurile navetei, dacă au posi- 
bilităţi. Dar, în 2001, spre primăvară, 
primăria comunei, al cărui nume îl tre- 
cem deocamdată sub tăcere, rămăsese 
fără iluminat stradal și fără telefon 
datorită neplăţii facturilor. În fapt, în 
2001, într-o singură lună, primăria a 
dat câte 100.000 lei pentru majoritatea 
cadrelor didactice din comună. În 
lipsa fondurilor locale, mulți profesori 
de țară recurgeau la stratagema vizei 
de flotant false, pentru a obține spor 
de zonă şi a-și acoperi astfel măcar o 
parte din cheltuieli. Nu e vorba de 
corupție aici, ci de disperare. Naveta 
nu-ți consumă doar banii, ci şi nervii, 
timpul şi energia. Autobuzele sunt 
particulare şi deseori nu respectă 
orarul, așa că trebuie să iei ocazii pen- 
tru a ajunge la timp la ore, ceea ce e în 
egală măsură scump şi periculos. 
Apoi, unele autobuze sunt adevărate 
coșmelii ambulante: uşile nu se 
închid, vara e căldură și praf, toamna 
e frig și plouă, întotdeauna este 
aglomerat. Se mai adaugă curentul, 
beţivii, mirosurile înțepătoare, cuvin- 
tele urâte. Uneori trebuie să mergi pe 
jos, pe drumuri desfundate, prin noroi 
sau praf. Deseori școlile funcționează 
în două schimburi, aşa încât se întâm- 
plă ca iama destule profesoare să se 
expună unor riscuri, întorcându-se 
«acasă singure, prin beznă. 


Umilință 


În perioada interbelică, țăranul 
respecta măcar patru oameni în sat: 
preotul, medicul, învățătorul şi. pri- 
marul. Astăzi, dacă de ceilalți trei încă 


au nevoie, de dascăli sătenii nu mai au 
trebuință. La ce-ţi foloseşte învățătura 
în democrație, dacă, te alegi cu două 
milioane de lei salariu? Asemeni 
părinților lor, elevii nu au respect pen- 
tru carte. 

Pe lângă faptul că nu au cultul 
muncii (unii au în schimb cultul furtu- 
lui), unii părinți și elevi consideră că: 
"Profii de la țară sunt slab pregătiți. 
Cine ar putea să vină aici?” La ce bun 
să le explici că în mare parte titulari- 
zările și detașările în oraș se fac rar și 
"pe ochi frumoşi"? Iarna, focul se face 
cu lemne, care mai mereu nu sunt 
suficiente, așa încât în şcoli e frig și 
umezeală; elevii și profesorii stau 
îmbrăcați în clase. Unele şcoli și 
grupuri Sanitare stau să se dărâme. 
Dacă se strică ceva (clanţe, sobe, uşi, 
ferestre), nu are cinc să le repare și 
nici fonduri nu sunt. Totul funcțio- 
nează pe bază de improvizație şi 
cârmpeală. Dacă ministerul sau 
autoritățile locale alocă fonduri pentru 
reparaţii sau pentru construcții, sigur 
lucrurile se vor opri la jumătate. 


Mizerie, boală, nepăsare 


Condiţiile materiale precare ale 
şcolii nu reprezintă decât o reflectare a 
situaţiei comunităţii în ansamblu. 
Numeroase familii sunt sărace și 
dezorganizate, cu părinți alcoolici. 
Copiii sunt bătuți acasă, forțați să 
muncească de la vîrste fragede; sunt 
trimiși rar la şcoală, murdari = şi 
numai pentru a încasa alocația de la 
stat. Unele case sunt adevărate focare 
de infecţie cu hepatită şi păduchi, une- 

ori cu TBC. Dascălii sunt supuși astfel 
unui pericol permanent. 

Unii copii suferă de tulburări de 
comportament, au memorie slabă, nu 
se pot concentra, ilustrind exact 
zicerea "făcuţi la beție”. Alţii sunt 
foarte inteligenți, dar puţini au un 
mediu familial care să-i susțină în 
efortul de învățare. Ca urmare, rezul- 
tatele şcolare sunt pe măsură, şi nu din 
vina profesorilor. Aceştia nu au dese- 
ori nici măcar satisfacția muncii, 
rareori putând să ducă elevi la 
olimpiade judeţene sau naționale. 

Cum elevii nu au nici timpul, nici 
posibilităţile materiale, nici disponi- 
bilitatea spre lectură, modelele lor 
sunt cele din viaţa reală, alese nu de 
puţine ori dintre rudele, prietenii sau 
vecinii "aureolați” de anii petrecuți 
prin penitenciare. 

Lipsa lecturilor se reflectă și în 
vocabularul sărac pe care-l au elevii, 
ceea ce-i dezavantajează în raport cu 
elevii de la oraș, care, chiar dacă nu 
citesc, au măcar televiziunea prin ca- 
blu. 


Ciocnirea 
altor 


Corina BISTRICEANU 


itlul unei cărți de mare 
impact ne-a sugerat ideea de 
a renunţa la pudoarea teore- 
tică și de a lansa un nou conflict 
intercivilizational, deși nu întotdeau- 
na este bine să te întrebi asupra sis- 
temelor globale de tipul civilizațiilor, 
mai ales când hegemonia lor 
amenință libertatea de gândire. La 
începutul acestui an, Delegaţia Co- 
misiei Europene în România a 
finanțat o anchetă socială pentru a 
lamuri cât de pregătiți sunt locuitorii 
lumii noastre rurale pentru a deveni 
ceățeni europeni. Rezultatele au uluit 
prin claritatea cu care au opus două 
modele de civilizație, una europeană, 
cea către care ne străduim voit să ne 
îndreptăm și cea țărănească, subli- 
mată vreme de milenii în inconștien- 
tul nostru colectiv, 
Întrebaţi despre cât de familiară 

Există, totuşi, și o minoritate for- 
mată din oameni cu suflet și 
conştiinţă. Datorită acestora, unele 
şcoli săteşti, lipsite de sprijinul 
autorităţilor centrale și locale, nu s-au 
prăbușit încă. 


Diversiunile guvernului 


Faţă de greutățile din învăță- 
mântul rural, guvernul ar putea măcar 
să asigure o salarizare decentă. 
Dascălii sunt ignoraţi voit, până când 
sunt aduși în situația de a face grevă. 
Cum adie vânt de răzmeriţă, guvernul 
scoate tolba cu minciuni, pe care le 
împrăștie cu ajutorul mass-media: 
cresc salariile spectaculos, se dau 
tichete de masă, se acoperă cheltu- 
ielile profesorilor navetişti; profesorii 
fură din banii statului cu ajutorul 
vizelor de flotant; profesorii câștigă 
sume uriașe pregătind elevii în parti- 
cular. Cu astfel de diversiuni, guver- 
nul îşi atinge două scopuri: previne 
greva şi compromite pe dascăli în 
ochii opiniei publice. 


le este orientarea europeană a poli- 
ticii noastre naţionale, un sfert din 
țăranii români declară că nu au auzit 
niciodată despre structura europeană 


care se pregătește să îi integreze, și 


Cine verifică ce și cum se dă? lar 
când va începe greva, românii vor 
spune: "Li s-au făcut facilităţi, fac 
pregătiri, iau și cadouri, fură statul cu 
vize de flotant false, au şi vacanțe 
lungi, muncesc doar 18 ore pe 
săptămână şi tot mai vor?” 

Se uită că cele 18 ore trebuiesc 
pregătite, că se fac planurile de lecţie, 
planificări, evaluări, cursuri de per- 
fecționare, iar vacanțele sunt nece- 
sare, căci munca zilnică cu sute de 
copii neastimpărați este epuizantă, 
Cadouri nu ştiu dacă s-au dat vreodată 
dascălilor de la țară, unde toată lumea 
e sărăcită. 

Profesorii s-au lăsat, aproape de 
fiecare dată, păcăliţi de promisiuni și 
au renunțat la "înghețarea" anului 
şcolar. Cum se vedea scăpat în 
vacanță, guvernul îşi amintea că are 
probleme mai importante decât 
învățământul, contând, ca întotdeau- 
na, pe bunul simț și responsabilitatea 
dascălilor. Și va proceda așa până 
când nepăsarea sa va cauza o zguduire 
profundă a învățământului românesc, 


44 . 
mai mult de trei sferturi nu îi cunosc 
instituțiile și nici intenţiile. Ca 
urmare, ei nu s-au putut pronunța 
nici asupra gradului de compatibili- 
tate dintre societatea în care trăiesc și 

cea care îi așteaptă, ca o împărăție 
promisă, parcă mai îndepartată și mai 
abstractă decât cea a cerurilor. În 
condiţiile unei atari ignoranțe, nici nu 
este de mirare că 40% din ei se îndoi- 
esc de avantajele “aderării”: mai 
exact, numai 27% cred că europe- 
nizarea le va oferi mai multe posibi- 
lităţi de a-și pune pe picioare propria 
fermă agricolă sau zootehnică şi doar 
32% prevăd o creștere a veniturilor 
propriilor gospodării. Scepticismul 
oamenilor s-a accentuat atunci când li 
s-a pomenit, prima dată pentru marea 
lor majoritate, despre restricțiile eu- 
ropene în ceea ce privește producerea 
de carne şi lapte și cultivarea viilor 
hibride. Nu numai proiectele Uniunii 
Europeane le sunt străine țăranilor 
noștri, ci şi mentalităţile economiei 
de piață. Consumând, împreună cu 
rudele  orășene (sau  pseudo- 
orăşene?), aproape tot ceea ce produc 
în gospodărie, ei nu sunt atrași de 
activităţile comerciale sau financiare. 
Chiar numai cuvântul “negustor” are, 
la români, o ușoară nuanţă deprecia- 
tivă, care trădează plasarea comer- 
țului printre ultimile activităţi la care 
ar recurge pentru a-și asigura exis- 
tenţa. Ca în orice societate agrară, în 
reprezentările colective ale românu- 
lui de la sat negustorii sunt asimilați 
străinilor, atribuindu-li-se, de multe 
ori, vocația rătăcitoare a țiganilor. Și 
în ziua de astăzi, "a te țigăni” 
înseamnă a te tocmi pe sume mici, 
care nu îţi fac neapărată trebuință. 
Această străinătate a comerciantului 
nici măcar nu era una privilegiată, ca 
a păstorilor, de pildă, care deschi- 
deau, prin poveştile lor, orizonturi 
metafizice necunoscute, ci ținea de 
un anume materialism financiar per- 
ceput ca meschin în comparaţie cu 
fundamentalismul funciar al țăranu- 
lui. Banii sunt demonici, pamântul 
este divin. Proprietatea asupra pă- 
mântului, așa cum o înțeleg țăranii 
români, este o formă de pietate, 
nicidecum de posesie. Ei nici nu 
aveau voie, conform vechiului drept 
cutumiar românesc, să-și înstrăineze 
moșia, ci erau datori, sub apăsarea 
blestemului, să o încredințeze întrea- 
gă urmaşilor, în același sistem succe- 
sional care a dominat marile civi- 
lizaţii antice, greacă şi romană. Cum 
ne-ar putea mira, în asemenea con- 

text, "subdezvoltarea" pieței pamân- 
tului în România? Numai 10% din 
gospodariile țărănesti declară că au 
cumpărat pamânt şi abia 5% că au 
vândut, Marea lor durere este că nu îl 
pot lucra, că rămâne neîngrijit; de aici 
ŞI până la a-l face obiect de negoț mai 
este încă o cale lungă. 

"Din punctul de vedere al men- 
talității dominante, țăranul român tră- 
iește încă în Evul Mediu”, sună o altă 
sentință a sociologilor care ordonează 
lumea rurală în chestionar. De ce? 
Pentru ca 94% dintre ei au closetele 
în fundul curții şi încă se spală cu apă 
de ploaie sau scoasă din fântână. Este 
adevărat că în cetățile medievale, 
mortalitatea alarmantă a locuitorilor 
se datora, în primul rând, lipsei apei 
curente; odată construite rețelele de 
canalizare, sănătatea oamenilor s-a 
ameliorat. Vorbim însă de mortali- 
tatea în orașe, și nu în sate. La ţară, 
densitatea mică a gospodăriilor, 
mediul natural, echilibrul vieţii com- 
pensează, în planul igienei, robinetul 
băilor din locuințele urbane. Chiar 
dacă aproape 20% dintre mame 
afirmă că în primele luni de viață ale 
copiilor, îi îmbăiază de numai trei ori 
pe săptămână, sporul natural al 
comunităților rurale este semnifica- 
tiv, în vreme ce la oraș el aproape nici 
nu mai există, sursa principală de 
populaţie a mediului urban fiind imi- 
granții. Și în România, satele sunt 
generatoare de populaţie, în vreme ce 
orașele, în trecut din cauza mortali- 
tății mari, astăzi datorită natalității 
mici, sunt consumatoare de popu- 
laţie. 

Eroarea celor care proiectează 
asemenea cercetări este credința 
oarbă în generalitatea unei evoluţii 
care a contagiat, este drept, marea 
majoritate a culturilor vest şi nord- 
europene. Este o eroare care a pătruns 
adânc și în teoriile care plasează satul 
și orașul la extremitățile unui conti- 
nuum necesar. Distanţa între acestea, 
deşi mare, aşa cum pare să fie cea 
care desparte spațiul rural românesc 
de metropolele Uniunii Europene, 
este, spun noii arhitecți ai istoriei, una 
ce trebuie neapărat parcursă. Dacă 
schimbăm însă perspectiva, putem 
descoperi două civilizații de vârste 
diferite, una, cea țărănească, foarte 
bătrână, putemică prin forța de con- 


servare a tradiţiei, cealaltă, industrial- 
urbană, descurajant de tânără, al cărei 
atu este tocmai fluiditatea formelor 
pe care le adoptă. Nimic nu garan- 
tează filiația obligatone a celei din 
urmă din cea dintâi. Prin urmare 
nimic nu ne îndreptățește să grăbim 
moartea satului pentru a putea procla- 
ma instaurarea noii domnii urbane. Și 
nici nu găsim îndreptățită anatema 
aruncată de modernitate asupra soci- 
etății rurale românesti: o comunitate 
retardată, barbară. Ea este, în primul 
rând, o civilizație specifică. În matri- 
cea stilistică a poporului românesc, 
există, spunea Blaga, o orientare spre 
pitoresc cu proporții de cult, prin 
care, din solidaritate cu natura, omul 
vrea să o îmbogăţească creând o 
"lume podoabă”. Aceasta determi- 
nantă poate fi şi un puternic organ de 
asimilare a influențelor străine. Să nu 
ne temem, așadar, să observăm, la 
țăranii români, nu smerenia vasalului 
care așteaptă să fie inclus ordinii unei 
civilizaţii alogene, ci liniștea suvera- 
nă a celui care are de ales dintre cele 
cu care este îmbiat de mesageri 
necunoscuți. 

scop al educației 

în Romănia 


Silviu ALUPEI 


"Satanica ofensivă declanșată împotriva 


sufletului românesc - începută 


1944 şi continuată, perfid, după decembrie 
1989 - nu va putea fi contracarată și nicidecum 
anihilată de un tineret lipsit de educație morală 


şi de educaţie religioasă." 


"Tinărului român, în special liceanului, 
aflat la vârsta de formare a caracterului, nu-i 
vorbeşte nimeni despre suflet, despre idealul de 


viață, despre conştiinţă morală, 
despre sfinţenie." 


aj : 
ncă ne stă în putere să recu- 
] perăm acele direcţii spirituale 


ale educaţiei religioase - oferi- 
tă tinerilor de statul român interbe- 
lie.  Întărim sintagma “statul 
român”, fiindcă focalizăm în acest 
documentar directivele spirituale 
asumate oficial de stat prin acele 
manuale de pedagogie, de etică, de 
morală creștină și de filosofie 
creștină, elaborate de Ministerul 
Instrucțiunii Publice (MIP) și pre- 
date Școlilor Secundare, Școlilor 
Normale și Seminariilor, în epoca 
interbelică. Fariseismul și dema- 
gogia unor oameni de cultură 
recenți sînt vizibile atunci cînd 
aceştia preamăresc epoca României 
Întregite, dar nu au întreprins nimic, 
după 1990, pentru a readuce 
învățămîntul de stat în matca moral- 
religioasă creată de nemuritorii pe- 
dagogi ai școlii româneşti interbe- 
lice (1. Gavănescul, Șt. Bârsănescu, 

despre eroism, 


]. Popescu-Teiușan, I.C. Petrescu, 
G.G. Antonescu, C. Kiritescu, C. 
Rădulescu-Motru, S$. Mehedinţi- 
Soveja, Nichifor Crainic ș.a.). 


Imoralitate cumplită 


România interbelică a dat ca- 
ractere (așa cum imperios a cerut 
M.S. Regele Carol 1 cel Întelept, 
cînd a constatat, în 1890, imorali- 
tatea cumplită a vieţii publice 
româneşti). România interbelică a 
dat nenumărați eroi și martiri (și 
astăzi greu de "inventariat" de 
Biserică şi Stat). România interbe- 
lică a dat nenumărate personalități, 
fiindcă școala de atunci se baza și 
pe educația religioasă - care avea 
același "rang pedagogic” cu 
educaţia intelectuală (fetișizată 
astăzi, oriunde în lume, odată cu 
apariția "pozitivismului” fără Dum- 
nezeu). 


Politica României post-decem- 
briste, viața publică a țării sînt domi- 
nate de foști securiști, de foşti 
nomenclaturiști comuniști, de foști 
agenţi KGB. Cum va reuși tineretul 
de astăzi să constituie o alternativă 
(politică, civică sau profesională) în 
lupta naţională cu această faună 
blestemată, în condiţiile în care 
ministerul de resort a exilat din pro- 
gramele învățământului de stat au- 
tentica educaţie religioasă, care a 
constituit fundamentul personali- 
tăţii românului interbelic? 


Pedagogia lui 
Șt. Bârsănescu 


Celor care vor obiecta că nu 
există modele oficiale pentru a 
reabilita veritabila educaţie reli- 
gioasă în România creştină, le vom 
răspunde cu tratatul marelui profe- 
sor Șt. Bârsănescu, intitulat Peda- 

gogia (editat de MIP, 1932). În ante- 
tul paginii de gardă a tratatului 
apare scris: "Curs complet de 
Filosofie şi pedagogie pentru Licee, 
Şcoli Normale şi Seminarii”. 

Acest manual a stat la baza 
formării celor care aveau să ajungă 
învățători, profesori, pedagogi în 
învățământul de stat. Altfel spus, 
dascălii României interbelice au 
avut la căpătii, în anii de studii, toc- 
mai acest manual. Să notăm că 
tratatul-manual a dispărut din pro- 
grama analitică a ministerului. în 
1938, cînd Carol al II-lea (cel Ti- 
călos) a instaurat dictatura perso- 
nală prin care a urmărit = cu oare- 
care succes - disoluția culturii creș- 
tine şi prigonirea naţionalismului 
creştin. 

De reținut că tratatul profesoru- 
lui Bârsănescu purta girul științific 
al unor somităţi în domeniu, cum 
sînt prof. univ. Petre Andrei, prof. 
univ. Mihail Ralea ş.a. 


Tineri dezorientați 


Deschidem această perlă a gîn- 
dirii și simţirii creștine pe care ne-a 
lăsat-o marele profesor Șt. Bârsă- 
nescu de la Universitatea din Iași. 

Astăzi, statisticile infracţion- 
alităţii (şi chiar cele ale delincvenţei 
juvenile) ne indică o stare de 
înfricoşătoare a-moralitate şi de i- 
moralitate (cu dese accente de ... 
criminalitate, fie aceasta și econom- 
ico-financiară!). Cauza? Faptul că 
școlile din România comunistă și 
postcomunistă au scos și scot pe 
bandă rulantă rebuturi umane, rebu- 
turi morale, adică indivizi lispiţi de 
religiozitate. Să zăbovim puțin 
asupra acestui cuvînt - "religiozi- 
tate". În tratatul de Pedagogie stă 
scris că "prin educaţie religioasă se 
înțelege activitatea pentru dez- 
voltarea religiozității individului”. 

Astăzi, bunicii și părinţii noştri 


se pling, într-o cutremurătoare dis- . 


perare, că tinerii români sînt dezori- 
entaţi. De ce oare? Ne explică prof. 
Șt. Bârsănescu, în cartea sa: "Nu 
putem lăsa pe seama copilului grija 
de a-şi aduna singur, la întîmplare, 
noțiuni ca: Dumnezeu, viaţă 
Viitoare, sensul lumii etc, Fără o 
educaţie religioasă, copilul lăsat 

pradă influențelor divergente ale 
culturii - ar rămîne dezorientat” 
(pag. 224), 


O elită intelectuală 
și morală 


În spiritul tratatului citat s-a 
format formidabila elită intelectuală 
Şi morală reprezentată de Mircea 
Eliade, Petre Ţuţea, Mircea Vulcă- 
nescu, George Furdui și Traian 
Cotigă (președinți ai studențimii 
creștine între 1934 și 1956), Victor 
Puiu Gârniceanu, George Racovea- 
nu, Viorel Trifa și Dumitru Mage- 
ron. Aceeași carte esenţială ne 
spune și care este scopul educației 
religioase: "(...) Alături de recu- 
noașterea unei ordini superioare, 
subordonarea vieţii noastre acestui 
principiu - e al doilea scop al 
educaţiei religioase: sfințenia” (pag, 
226). Să medităm la acest scop. 
Cine vorbește astăzi "laicatului 
ortodox” de sfințenie? Rari sînt și 
preoții care abordează acest subiect. 
Căci cine mai crede azi că pot fi 
sfinţi printre noi? Pînă şi celor mai 
curați duhovnici le sînt inventate 
păcate grele și sînt ponegriţi în 
presă pentru a fi distruși ca per- 
soane și ca preoți. 

Este inacceptabil faptul că nici 
în liceu, nici în universiate nu se 
mai pomenește nimic despre suflet. 
Profesorii de psihologie material- 
istă (educați în spiritul marxist- 
leninist al școlii lui Makarenko din 
URSS) au scos cuvintul suflet din 
cărţile și manualele de psihologie 
școlară. De pildă, după 1990, în 
manualul de psihologie predat la 
liceu (clasa a X-a), actualii profe- 
sori de "pedagogie marxistă” au 
înlocuit cuvîntul suflet cu termenul 
botezat SPU - care înseamnă 
"Sistemul psihic uman"! Aşadar, 
psihologia este știința care studiază 
acel psyche - care în limba greacă 
înseamnă “suflet”, dar în şcolile 
româneşti reprezintă ... SPU! Să 
notăm că aceste manuale, cenzurate 
marxist la capitolul... “suflet”, con- 
stituie o parte din programa materi- 
ilor de admitere la Facultăţile de 
Pedagogie, Psihologie, Sociologie 
şi Asistenţă Socială în 
Universitățile de după revoluție. 


- 


Aceste "facultății  atee” sint 
patronate de aceiași profesori mate- 
rialiști ale căror gindire ("ştiinți- 
fico-leninistă”) și viață nu au nimic 
de-a face cu valorile sufletului 
românesc și cu... Sfințenia Bisericii | 
lui Hristos, cu sfințenia din tratatul | 
interbelic al lui Șt. Bârsănescu. 


O Românie religioasă 
într-o lume New Age? 


Ce loc ocupă Mintuitorul Hris- 
tos în educația religioasă oferită 
tinerilor din statul român interbelic? 
Potrivit aceluiași tratat al profesoru- 
lui Bârsănescu, învățămîntul de stat 
își însuşise doctrina hristică pe care 
o considera vitală pentru formarea 
personalităţii românului. "La educa- 
ţia religioasă, ca educatori, suntem 
datori să ne preocupăm și de latura 
individuală și naţională, pe care o 
comportă această chestiune. Cind, 
deci, vorbim de scopul educației 
religioase în școala noastră, trebuie 
să avem în vedere o educație în 
spirit confesional, așadar - pentru 
poporul român - în spirit creștin. 
Deci, pentru noi, educaţia religioasă 
are ca scop formarea omului din 
punct de vedere al credinţei în spirit 
creştin, adică în spiritul operei și 
ideilor lui lisus Cristos” (pag. 226). 

Acum înțelegem mai bine 
drama tineretului român de azi. 
România interbelică și-a educat 
vlăstarele "în spiritul operei şi ide- 
ilor lui lisus Cristos” şi, astfel, a re- 
zistat celor trei dictaturi criminale 
(carlistă, antonesciană şi comu- 
nistă). 

Acum, România este agresată 
mediatic și ideologic cu valorile 
neoprotestantismului american și cu 
ideile "europenizării moravurilor” 
(avort, homsexualitate, eutanasie, 
droguri etc). 

Fără o veritabilă educaţie reli- 
gioasă şi cu un suflet searbăd, în 
care nu mai există Hristos, ci doar 
aberantul oximoron SPU, va reuşi 
tînărul român să salveze sufletul 
neamului? Îşi va salva măcar sufle- 
tul său? 

Dispariţia din istorie a neamu- 
lui românesc este un pericol mai 
apropiat decît credem. 

Puii aici esaăcomie nica 


e 
neputinta 


Silviu B. MOLDOVAN 


seul colegului nostru Vasile 
E Cernat (Neputința la români), 
publicat în numărul de debut 
al "Generației zero”, este dinamită 
curată. Asta pentru că, aşa cum "s-au 
adus mai multe răspunsuri, unele 
dintre ele contradictorii” la între- 
barea "ce ne caracterizează mai mult 
ca români?”, se pot emite mai multe 
aprecieri, chiar foarte contradictorii, 
despre eseul colegului nostru. În ce 
mă priveşte, aprecierile sunt întruto- 
tul pozitive, și se va vedea și de ce. 
Eseul pornește de la constatarea 
unor oameni de știință americani că 
"poporul român suferă de o neputinţă 
dobândită”, Fenomenul, numit de psi- 
hologia contemporană neputinţă do- 
bândită (N.D.), s-ar datora în acest caz 
"nenumăratelor lovituri la care l-a 
supus istoria încă din momentul 
formării lui”; din acest motiv poporul 
român "a fost învățat să fie neputin- 
cios și, chiar dacă are putere să facă 
istorie, el n-o va face tocmai datorită 
acestei învățări negative, dăunătoare”. 
Trăim o perioadă în care dema- 
gogia abundă. Și nu numai ea, ci și 
cercetările superficiale, de suprafață. 
De preferință succesul maxim îl are 
metafora, chiar dacă aceasta nu e 
rodul înțelegerii profunde a fenome- 
nului analizat. Colegul nostru se sus- 
trage acestei tentaţii, ocolind expli- 
caţiile simpliste, conjuncturale ale 
neîmplinirilor noastre: "Problema e 
în noi înșine, aici se află cauza a ceea 
ce suntem, sau, mai exact, a ceea ce 
nu suntem”. "Totuşi, continuă el, nu 
trebuie să ne numim victime pentru 
că N.D. nu este o stare permanentă. 
Remediul ei, demonstrat tot prin ex- 
periment, este succesul”. 
De la Dimitrie Cantemir încoace 
cel puțin, numeroși autori au sesizat o 
anume labilitate psihică ce-i caracte- 
rizează pe români. Cauza acesteia 
probabil nu poate fi identificată, deo- 
camdată, prin analogii cu psihologia 
individuală, dar examinarea "nenu- 
măratelor lovituri la care ne-a supus 
istoria” poate fi, în lipsa unei alterna- 

tive, o pistă interesantă, Sindromul 
românesc al neputinței, vizibil deopo- 
trivă în viaţa politică dar și în domenii 
ca sportul, considerat marginal dar 
extrem de sugestiv în privința sănă- 
tății psihice a unei națiuni, nu se 
regăseste totuși în cazul unor popoare 
vecine, unele din ele chiar cu o istorie 
mult mai dură ca a noastră. 

"N.D. este definită de două ele- 
mente; performanța slabă și compor- 
tament de abandon, de resemnare”. 
Aici, colegul nostru face o diho- 
tomie: performanțele noastre sunt 
slabe, dar "în privința comportamen- 
tului e greu sa spui ca românii sunt 
nişte resemnați” (şi ca argumente 
contra unei asemenea afirmații sunt 
invocați Ștefan cel Mare, Mihai 
Viteazul "și atâţia alţii care nu au 
fost nişte resemnaţi”, precum și 
revoluția din decembrie). În ce mă 
priveste, lăsând istoria la o parte, aş 
îndrăzni să cred că lucrurile stau mai 
degrabă invers. Performanţele noas- 
tre sunt de regulă înalte, însă com- 
portamentul nostru este cel al unor 
oameni inconstanți, neîncrezători în 
forțele proprii și complexați în fața 
străinătăţii, al unor oameni care se 
descurcă uimitor în situații-limită și 
clachează incredibil când succesul 
pare asigurat. Din această cauză per- 
formanțele nu se încheagă într-un 
bilanț final pe măsura lor. Tocmai în 
zilele când apărea periodicul nostru, 
naţionala de handbal feminin a 
României rata, în stilu-i atât de ca- 
racteristic, câştigarea unei medalii la 
Campionatul Mondial. 

Neputinţa la români este un eseu 
cu valoare emblematică, ilustrând 
exact tipul de reflecţie de care are 
nevoie generația noastră și România 
în general. El poate constitui și un 
nimerit punct de pormire pentru o 
serie de demersuri înrudite: problema 
neputintei și a complexului românesc 
de inferioritate ar trebui să devină un 
subiect permanent al publicației 
noastre. Se pare, fără oțioase com- 
plexe de superioritate, că ardelenii și 

macedonenii sunt capabili să discute 
cu mai mult calm aceasta problemă. 
Și ar fi timpul s-o facă mai decis. 
Suntem, deocamdată, prea dominați 
de tipul de discurs plângăret, resemnat 
(sic!), care mimează cioranianul, fără 
a-l putea înțelege. De aceea, un eseu 
asemenea celui al colegului nostru ar 
putea stârni reacții contradictorii. 

Întrutotul valabilă și propoziţia 
finală, cu valoare concluzivă, a Ne- 
putinței la români: "Poate că acum 
suntem puţin obosiţi”. Sigur suntem. 
Și-atunci când ne vom reveni, vom 
începe prin a reflecta cum să scăpăm 
de obsesia neputinței. 

9 tebruarie 1996 

P.S. Textul de mai sus nu-l con- 
sider, prin nimic, actual. Fusese pre- 
gătit pentru o publicaţie care n-a mai 
apărut. L-am descoperit aproape în- 
tâmplator în arhiva proprie, unde, 
poate, era mai bine să și rămână. M-am 
gândit să-l public, totuși, acum, în 
primul rând din respect pentru lu- 
crarea lui Vasile Cernat (psiholog de 
formație). Apoi, pentru ca în text este 
vorba despre un experiment american 
(așadar de maxim interes în Româr 
nia). În sfârşit, pentru că un eveniment 
recent a ocazionat exprimarea unor 
opinii pe aceeași temă. În noiembrie 
anul trecut, imediat dupa binevenita 
invitație adresată României de a adera 
la N.A.T.O,, "Realitatea T.V," a găz- 
duit o emisiune foarte interesantă, al 
cărei realizator a insistat, fără com- 
plexe (de nici un fel) tocmai asupra 
consecințelor pe care evenimentul 
respectiv l-ar putea și ar trebui să-l 
aibă asupra principalului nostru 
dușman; mentalitatea de învins. Con- 
cluzia emisiunii era destul de opti- 
mistă. Din păcate, consider că, cel 
puţin deocamdată, nu s-a întâmplat 
"nimic nou (îmbucurător) pe frontul" 
luptei împotriva acestei mentalități. 
Ba, dimpotrivă, parcă ne arătăm dor- 
nici să "proiectăm" această mentali- 
tate și asupra altor naţiuni, chiar a 
unor țări europene pe care, până mai 
ieri, le consideram modele absolute. 

NOAPTEA 


Paul GHIȚIU 

oartea ar fi trebuit să-i 

reamintească omului de 

neajunsurile și limitele 
existenței în materie și astfel să-l 
mobilizeze pentru a ieşi din această 
stare și a se întoarce în Dumnezeu. 
Dar moartea are câteva neajunsuri, 
sau puncte slabe, repede speculate de 
omul pus pe căpătuială ca șef al 
ființelor şi spaţiilor naturii: pare 
imposibilă, sau oricum extrem de în- 
depărtată, deci nepericuloasă, o bună 
parte din viaţă; este întotdeauna a 
altora; pare evitabilă prin interme- 
diul sexualităţii, care îi oferă omului 
o variantă (0 justificare) de supra- 
vieţuire. Și chiar dacă în continuare 
înfricoșătoare, mai ales la boală şi 
bătrâneţe, sau când cineva drag dis- 
pare, și de neînvins, moartea a rămas 
un tonifiant pentru conștiință doar la 
bătrânețe sau la boală grea și nici 
atunci întotdeauna, sau tot mai puțin, 
pentru că cel mai adesea te aştepţi 
până în ultima clipă să te uite. Poate 
dacă ar intra o dată în ea să o "tră- 
iască"şi s-ar întoarce apoi pentru un 
timp al ultimei şanse, oamenii ar 
folosi acest timp altfel. Dar acest lu- 
cru nu se întâmplă pentru că Dum- 
nezeu vrea să ne întoarcem către el 
nu din frică (de ce ne așteaptă sau de 
ce pierdem) ci în alegerea liberă a 
iubirii. 

În această situație, noaptea a fost 
șansa omului de a nu-și uita originea 
şi dimensiunea, adică de a nu-și pier- 
de complet capul. Nesfârșită, miste- 
rioasă și neînțeleasă, adesea înfrico- 
şătoare, noaptea a fost timpul în care 
omul își pierdea siguranța: din stă- 
pân al naturii devenea fragilă parte a 
unui Univers peste puterile lui de 
cuprindere şi imaginare. Biblia nu ne 
spune dacă omul a avut focul din 
chiar momentul  izgonirii din Rai, 
sau l-a căpătat mai târziu, dar dacă 

nu l-a avut e lesne să ne imaginăm 
cât de teribile trebuie să fi fost acele 
nopți în care, atunci când lipsea și 
lumina unei Luni pline, lumea pe 
care o știai se pierdea într-un ocean 
de întuneric prin toate copleșitor, în 
care până şi cei apropiați își pierd 
consistenţa diurnă și rămân doar un 
miros, O atingere sau o voce. Nimic 
nu mai e ceea ce era, ceea ce părea 
supus scăpa din robie și devenea o 
posibilă amenințare. 

În faţa acestei implacabile răs- 
turnări de situație, omul a încercat să 
se apere, să-și refacă siguranța zilei 
Şi s-a ascuns în spatele focului, al 
peșterilor, mai târziu, al caselor. Dar 
noaptea de dincolo de ziduri rămâ- 
nea un timp al reconcilierii, al reve- 
nirii, al echilibrului între trufie și 
spaimă, între senzația copleșitoare 
de putere şi senzația copleșitoare de 
nimic, Trecerea de la întuneric la 
lumină se face și acum cu un mic 
tremur, un fior ca și cum te-ai întru- 
pa în chiar acel moment. Şi pentru că 
golul ei era încă proaspăt în trupul şi 
mintea omului, acesta se ruga și apoi 
se culca, 

Apoi omul a început să așeze 
între el și noapte mai multe ziduri și 
mai multă lumină și înconjurat de 
acestea i s-a părut chiar a o învinge 
(omul pentru a se justifica ca țărână 
are nevoie de a învinge, supune 
mereu ceva sau pe cineva). Rămâă- 
neau însă sub stăpânirea nopții spa- 
țiile exterioare pe care palida şi 
trecătoarea lumină a ferestrelor nu 
reușea să i le fure, așa că mai târziu, 
când ştiinta şi tehnica l-au ajutat, 
omul a adus lumina pe străzi și ulițe. 
Primele luminate au fost oraşele și 
lumina spațiilor exterioare a venit să 
se adauge altor cauze producătoare 
de himere. Omul oraşelor a fost 
primul care a început să-l uite pe 


Dumnezeu și să se creadă Dum- 


nezeu. 

Faţă de oraș, satul sau gos- 
podăria din sat se termină foarte 
repede și tot atât de repede începe | 
stăpânirea deplină a nopţii. Becul, 
care poate rămâne toată noaptea | 
aprins scoțând curtea, casa și acare- 
turile din întuneric şi deci de sub 
neprevăzut, a participat și participă 
la transformarea omului de la țară 
care, mai sigur pe el, neglijează, uită 
sau chiar respinge tradițiile, nu mai 
vine la biserică și ajunge să trateze 
supranaturalul cu îngăduință, dacă 
nu chiar cu indiferență. Întunericul 
nopții, din grădină sau de dincolo de 
sat (unde poate conta din când în 
când pe mai misterioasa lumină a 
lunii şi pe licăritul pnetenos al 
stelelor), natura și manifestănle ei 
extreme - secetă, inundație, vijelie, 
piatră, nămeți - fac ca în sufletele 
celor mai mulți să rămână totuși 
deschiderea către o altă posibilă 
lume. 

Din cauza perspectivei noastre 
vizuale, cerul de zi, luminos și albas- 
tru, pare limitat. Viaţa noastră zilnică 
se desfășoară - deprindere în mare 
parte pomită din spațiul închis în 
care locuim - tot într-un spațiu I) 
închis, doar că mai mare. Suficient 
de mare cât să dea orgoliului nostru 
senzația de stăpânire peste ceva | 
important. În acest spaţiu delimitat 
de pământ (podea) și cerul pe care 
"umblă avioanele” (plafon) cu ț 
Soarele luminându-ne de sus (o altă 
limită, din moment ce îl vedem, e sus 
pe cer sau pe "bolta cerului”) actorul 
principal e omul. 

Există nişte mici obiecte, 
așa-zis decorative, de felurite forme, 
dar mai ales sub cea a unei calote 
transparente cu fund plat opac şi 
având în interior un decor, un lichid 

şi nişte particule care agitate se 
împrăștie în lichid. La oprirea 
mişcării şi aşezarea obiectului pe 
fundul său particulele se lasă peste 
decor şi dau o senzaţie de iarnă, de 
exemplu. Chiar acesta este şi modul 
în care fiecare îşi închipuie - 
inconștient - lumea din jur: el în 
mijloc şi o astfel de calotă, peste o 
astfel de tipsie, acoperindu-l împre- 
ună cu un anume peisaj urban, sătesc 
sau din natură. 

Noaptea însă proiectorul se 
stinge și vedem că în spatele lui, în 
spatele acelei limite care părea defini- 


tivă - nematerială deși aproape mate- 
rială = mai este ceva. Spaţiul în care 
ne-am mișcat se extinde brusc și se 
schimbă. Spre deosebire de Soare, 
care e unul și încă și acela orbitor, 
stelele sunt multe, de dimensiuni 
felurite (uneori ca un praf care se 
adună ca nor de stele) și au în spate 
întunericul nesfârșit care e şi în jurul 
nostru și e chiar și în noi. Dacă ziua 
totul e limitat, noaptea ne întâlnim cu 
necuprinsul pentru că, în fond, în întu- 
neric nici noi nu mai avem contur. 
Nici luna plină nu modifică 
imensitatea și măreţia nopţii: lumina 


ei palidă, reușește să acopere mai 
slabele stele, dar nu întunericul ceru- 
lui, și cu atât mai puţin cel al pămân- 
tului unde ne ajută să vedem forme 
dar nu și detalii. Noaptea cu lună 
plină este o noapte a umbrelor, a 
formelor întunecate. 

Noaptea îi dezvăluie, sau îi 
reamintește omului eşecul începutu- 
lui, pe care, într-un impuls simplifi- 
cator şi călduț pentru conștiința lui - 
cea a unui stăpân lipsit de respon- 
sabilitate - are pornirea, la lumina 
limitativă şi asiguratorie a zilei, să-l 
uite, uitând odată cu el și cine este. 


IAICERII 


Cristi PANTELIMON 


recii credeau că "teoriile" 

vechi și numai ele au va- 

loare; cu cât o idee era mai 
veche, cu atât greutatea ei creștea. 
Noi credem sau vrem să credem con- 
trariul. Cu asta, încercând să ne 
sporim valoarea proprie, de fiinţe ale 
prezentului, ne-am epuizat din prima 
clipă orice șansă de a supraviețui 
stingerii noastre, ne-am refuzat, altfel 
spus, posteritatea. O civilizație care 
nu investeşte decât în prezent a înce- 
tat de mult să mai existe. 

* 

Mă întrebaţi ce e iubirea? Este 
acel ceva care nu se epuizeaza doar 
cu vârsta fiecarui individ, ci şi cu 
vârsta speciei. Altfel spus, părinții 
noştri erau mai capabili să iubească 
decât noi și mai puțin capabili decât 
părinții lor. Iubirea este sentimentul 
care scade geometric în populații, pe 
măsură ce umanitatea tinde aritmetic 
spre țărmul istoriei. 


* 


Orice culoare ar avea istoria, 
fundalul va fi întotdeauna roşu, din 
cauza sângelui. 


* 


"Iubirea de țară” nu a dispărut 
din cauza...țării, ci din cauza lipsei 

iubirii. Cum ar putea omul zilelor 
noastre, căruia lumea în care trăiește 
nu-i îngăduie nici un fel de senti- 
ment, să-și iubească tocmai țara, 
adică realitatea cea mai abstractă a 
universului său mental? Iubirea de 
țară a rămas, într-adevar, singura 
formă de legătură între individul 
vremii noastre și grecul devotat 
polis-ului. Dar, în timp ce acesta din 
urmă se hrănea cu Homer și era 
sâcâit de tiradele lui Socrate, bietul 
nostru patriot de astăzi este alimentat 
cu filozofia hedonistă a anglo-saxo- 
nilor, a căror capacitate de a construi 
imperii se amestecă ciudat cu absența 
oricărei tensiuni sentimentale sau 
filozofice de adâncime. Americanii 
de astăzi sunt printre cele mai stupide 
popoare cunoscute de istorie, dar cu 
toate astea statul-imperiu pe care l-au 
construit e cu adevărat impresionant. 
Când istoria nu mai are nevoie de 
spirit pentru a se manifesta, înseamnă 
că nici omul nu mai are ce căuta în 
templul ei nestatornic. 


* 


lată ce se poate întâmpla cu 
cuvintele: "temerar” a început să 
însemne cel care nu se teme de 
nimic, cel care înaintează aproape 
orbește într-o anumită direcţie. Cu- 
vântul vine de la "temere", adică de 
la teamă. Temerar este, de fapt, cel 

care, forțat să meargă înainte, "se 
teme” la tot pasul în ce priveşte soar- 
ta lui şi a drumului său. Pentru lumea 
în care trăim acum, orbită de ideea 
avântului cu orice preț, temerarul a 
devenit un fel de berbec de săpat în 
mină, un automat al deschiderii de 
noi galerii de înaintare. Numai 
că...berbecii de mină înaintează în 
întuneric, ca și temerarii noştri de 
astăzi. Căci numai mașinile nu se tem 
de nimic, ele, care merg în întuneri- 
cul cel mai deplin... 


* 


Înainte de a fi om, omul a fost 
fiară. După ce a devenit om, îl aş- 
teaptă un viitor de mașină. E corectă 
această "filosofie a istoriei"? Oare nu 
trebuie inversată? 


* 


Vedeţi capătul Istoriei? Acolo, 
Adam încă o asteaptă pe Eva, care îl 
așteaptă, naivă, pe şarpe... 


* 


Să vorbim mereu despre aceleași 
lucruri, ne îndemna Heidegger. Asta 
și facem, doar că unii dintre noi îşi 
imaginează că sunt chemaţi să spună 
lucruri noi. Filozoful care a încăput 
pe mâna timpului prezent poate fi 
sigur că va fi uitat imediat ce glasul 
nu i se va mai auzi, la propriu. 


> 
Zboară, zi de zi, noapte de 
noapte atâtea gânduri spre Dumne- 
zeu. Câte dintre ele se întorc ca fapte 
pe pamânt? 

Pr. Gh. CALCIU-DUMITREASA 


fântul Apostol Iacov spune în 
Epistola sa sobornicească: 
"Fraţii mei, dacă vreunul va 
rătăci de la adevar și-l va întoarce 
cineva, să știe că cel ce a întors pe 
păcătos de la rătăcirea căii lui îşi va 
mântui sufletul din moarte şi va 
acoperi mulțime de păcate.” (5: 20) 

De vreme ce, prin faptele mele, 
nu sunt în stare să mă mântuiesc, 
neavând credință destulă, poate mă 
voi salva prin ajutorarea celor rătă- 
ciți. 

Un discipol al meu îmi scrie că 
articolul despre Mânie i-a fost de 
mare ajutor, prin fire, el fiind înclinat 
spre repede mâniere și mă roagă să 
mai scriu despre păcate, socotind că 
are mai multe decât a descoperit 
Citind articolul. De aceea m-am 
hotărît să scriu despre cele șapte 
păcate capitale, dar nu într-un sens 
discursiv, ca într-un tratat de morală, 
ci într-o formă mai poetică, mai 
solicitantă și care să vă pună la încer- 
care pe fiecare dintre cei care vă veți 
simți angajaţi. 


Voi începe cu o poveste me- 
dievală, o poveste de dragoste naivă 
Şi care a trebuit să moară din cauza 
conveţiei sociale a vremii. În Evul 
Mediu, doi nobili îşi aveau domeni- 
ile alăturate, dar drumurile lor nu se 
întâlneau niciodată, pentru că o 
vrăjmăşie de secole despărțea cele 
două familii. Cauza acestei dușmănii 

era obscură, detaliile se pierduseră 
cu trecerea veacurilor, dar ura 
rămăsese şi se transmitea din genera- 
ție în generaţie, ca un catehism 
satanic: dușmanii unuia erau socotiți 
prietenii celorlați și invers; fiii, 
nepoții şi strănepoții se urau cu o ură 
mereu împrospătată. 

Dar aşa cum se întâmplă adesea, 
lanțul urei trebuia să se rupă odată 
printr-o verigă a iubirii: fiul unuia 
dintre nobili s-a îndrăgostit de fiica 
nobilului duşman şi aceasta de el. 
Aveau întâlniri secrete şi-şi făceau 
jurăminte de credință veşnică pe ca- 
re, cu puritatea tinereții, le socoteau 
valabile, mai tari decât vrăjmășia şi 
decât moartea. Din nefericire, tatăl 
fetei a aflat despre această iubire și a 
tăiat scurt tinerilor orice posibilitate 
de a se mai întâlni. Pentru a pune 
capăt oricărei speranțe de continua- 
re, a hotărît ca fiica lui să se mărite 
cu un alt tânăr nobil şi frumos. Pe 
vremea aceea, autoritatea părin- 
tească era absolută şi fâta s-a supus 


voinţei tatălui său, dar neliniștea ei a 
început s-o chinuie tot mai mult, 
pentru că nu se putuse întâlni cu 
iubitul său ca să-i poată explica ce se 
întâmplase. Ceea ce o tulbura cel mai 
mult era faptul că iubitul ei făcuse o 
făgăduință: dacă ea se va căsători cu 
altul, în ziua cununiei, el se va sinu- 
cide. Ea ştia că el își va tine 
cuvântul. 

În acest timp, pregătirile de 
nuntă se apropiau de sfârșit și fata 
încă nu găsise o soluție prin care să 
împiedice eventuala nenorocire. 
Toată lumea se pregătea pentru 
nuntă. Nobilii şi, în special, doam- 
nele, se dădeau de ceasul morții pen- 
tru a fi invitate la nunta aceasta. Tatăl 
miresei obținuse o favoare neaștep- 
tată din partea regelui: acesta accep- 
tase să-i împrumute, pentru eveni- 
ment, pe bucătarul palatului, celebru 
în toată țara, mai ales pentru un fel 
special de mâncare, cu o rețetă secre- 
tă, un fel care era pregătit în taină, de 
care bucătarul era foarte mândru și 

care trebuia servit numa! în ziua 
banchetului, altfel îşi pierdea gustul. 

A sosit şi dimineaţa nunţii şi fata 
încă nu era hotărită ce să facă. O 
necunoscută din mulțimea invitaţilor 
care se pregăteau de nuntă i-a şoptit 
că iubitul îi trimetea prin ea mesajul 
morţii sale. Îmbracata în rochia de 
mireasă, fata și-a implorat tatăl s-o 
lase să meargă la tânăr spre a-l 
convinge să nu se sinucidă. Pentru 
severitatea tatălui, ceea ce auzea de 
la fiica lui era aproape o lovitură 
fatală: fiica lui să se ducă la fiul 
dușmanului său de moarte chiar în 
ziua nunții! Fata plângea şi-i spunea 
că moartea iubitului va apăsa pe 
viaţa ei până la sfârșit. După atâtea 
lacrimi, spre surprinderea lui însuşi, 
tatăl a acceptat. Dar i-a spus că va 
trebui să meargă pe la fiecare invitat 
să îi ceară îngăduința. Mai întâi la 
mire, apoi la nuntaşi, la bucătar, 
fiindcă altfel, el va cădea în disgraţia 
regelui. 

Rănit în mândna lui de nobil, 
tatăl s-a închis în biroul său, până la 
întoarcerea miresei. 

Deşi gelozia i-a întunecat la 
început mintea, mirele și-a dat acor- 
dul, având promisiunea fetei că se va 
întoarce pentru ceremonie. Apoi, 
bucătarul regelui a acceptat și el, 
deși părea că i se surpă toate pregă- 
tirile ce le făcuse până atunci. 

Invitații, crema nobilimii, au 
aflat și ei că toată bârfa lor despre 
perechea de miri ascundea o mare 
tragedie. Deşi își pierduseră ziua 
degeaba, toți mesenii au îngăduit 
fetei să se ducă la fostul ei iubit. 

Fata a luat o trăsură care a dus-o 
până într-un loc de unde trebuia să 
mearga pe jos, traversând o pădure și 
un râu adânc, pe un drum secret pe 
domeniul nobilul tată al fostului său 
iubit, 

Pe când traversa pădurea, fata a 
fost oprită de un hoț. Ea i-a spus 
dintr-o răsuflare povestea ei, rugân- 
du-l cu lacrimi s-o lase să plece. 
Toate podoabele îi trebuiau pentru 
nuntă. 

Poate ca un înger al Domnului o 
însoțea pe tânără, căci hoţul s-a în- 
duioșat și a lăsat-o să plece fără să o 
jefuiască. Fata a ajuns la râu. Acolo 
era un păcătos care primise canon de 
la duhovnicul său să treacă râul cu 

barca toată ziua și jumătate din 
noapte, dintr-o parte în alta, fie că 
avea, fie că nu avea călători. Era 
foarte leneş şi pentru asta îl pedep- 
sise în felul acesta duhovnicul lui. Îi 
acordase o singură zi de odihnă: 
duminica. Dacă însă călca ziua de 
duminică, săptămâna următoare nu 
mai avea dreptul deloc la odihna 
scurtă de trei ceasuri pe noapte. De 
aceea, nici nu a voit să audă rugă- 
mintea fetei ca s-o treaca dincolo. În 
cele din urmă, s-a înduioșat și a tre- 
cut-o, călcând duminica. 

Fata a traversat grădina castelu- 
lui şi a intrat în apartamentul tână- 
rului. Toate i se păreau cunoscute. A 
ajuns în camera lui și l-a găsit palid, 
în faţa oglinzii, ținând în mână sabia 
cu care trebuia să se străpungă. 
Aştepta numai ca oamenii săi să-l 
anunţe ca mireasa a intrat în biserică, 
pentru a desăvârși actul propriei sale 
morţi. În clipa aceea a văzut, prin 
oglindă, pe iubita lui albă la față şi 
plânsă, stând ca o stană de piatră. 
S-a întors spre ea, cuprins de un val 
uriaş de dragoste. O vedea aievea şi 
nu-i venea să creadă. A cuprins-o 
năvalnic în brațe șoptindu-i că, de 
acum, nimic nu-i va mai putea 
despărți, că vor rămâne veșnic îm- 
preună. Fata însă a căutat să-l 
domolească și i-a spus cu lacrimi ce 
s-a întâmplat și prin câte a trecut 
până a ajuns la el şi de ce a venit. 

Tânarul a acceptat, într-un final, 
s-o lase să se întoarcă la mirele ei. 

Istorioara aceasta nu are ca scop 
să vă spună o poveste de dragoste, de 
aceea nu ne interesează ce s-a mai 
petrecut cu mireasa, cu mirele şi cu 
iubitul. 

Istorioara aceasta nu se termina 
aici, pentru că scopul ei este o inves- 
tigaie psihologică abisală. Adâncu- 
rile pe care nu vi le cunoaşteţi sunt 
solicitate de această povestire simplă 
și naivă. 

Vă cer ca, în primele trei minute 
după ce ați terminat de citit, să vă 
răspundeți fiecare, pentru el însuși, 
care dintre personajele povestirii a 
sacrificat cel mai mult pentru 
mireasă? Tatăl fetei? Mirele? 
Bucătarul? Mesenii? Hoţul? Lene- 
șul? Iubitul? 

Știu că fiecare va răspunde în 
felul său, unii spontan, alții după o 


-... ——————.—.—.—.— E = 


scrupuloasă cântărire, iar alţii, au 
mers pe alături de problemă. 

Persoanele au judecat îndelung, 
au ajuns la concluzia că toți au făcut 
un sacrificiu, în mod egal, pentru 
mireasă. Realitatea este că în noi 
sunt toate cele şapte păcate capitale, 
unele practicate într-o măsură mai 
mare, altele în mai mică măsură, 
altele înnăbuşite. 

Dar nu toate sălășluiesc în noi în 
aceeași măsură că în diavol. 

Este o greșeală să nu răspunzi 
spontan, pentru că numai atunci ai 
ști ce păcat este mai puternic în tine. 

În' ceea ce priveşte persoanele 
care au spus că fata a făcut cel mai 
mult, au săvârșit o greşeală imensă. 
Întrebarea era clară: cine a sacrificat 
cel mai mult pentru mireasă. După 
cum vedeţi, mireasa nu are nici o 
consistență, ea este pură, dincolo de 
posibilitatea umană, Rolul ei a fost, 
de fapt, rolul îngerului. 

Cei care au dat acest răspuns 
ascund un foarte mare păcat. Demo- 
nul diversiunii v-a deturnat de la 
întrebare și de la răspuns. El v-a in- 
culcat ideea că sunteți desăvârșiți, că 
sunteti asemenea miresei, puri. El v-a 
târit în cea mai mare minciună, că 
nici măcar să nu vă descoperiţi o 
urmă de păcat, Pot spune că aţi fost 
victimele directe ale lui Lucifer: El 
v-a îndemnat să evitati răspunsul. 

Nădăjduiesc însă că ați fost vic- 
time accidentale ale unei înșelări de 
o clipă din partea demonului. 

i din Pont îl cheamă 


pe Apostolul Andrei 
în Scythia Minor 


Dumitru MANOLACHE 


e la Herodot până la Iulian 

Apostatul, antichitatea este 

unanimă în a recunoaște 
geților o adâncă religiozitate, care le 
pătrunsese și le determinase viaţa în 
toate împrejurările. Dacă ne referim 
numai la clasa preoțească a dacilor, 
putem vorbi de ea ca de un adevărat 
ordin călugăresc: ei trăiau fără 
femei, se abțineau de la orice hrană 
vie, mâncând numai miere, lapte și 
brânză. "Poporul îi numea precu- 
vioși şi călători prin nori, îi țineau în 
mare cinste pentru viaţa lor sfântă și 
nimeni nu se atingea de dânşii. 
Numele lor era, la geții din dreapta 
Dunării, acela de ktistai, la cei din 
stânga Dunării, ca și la daci, acela de 
polistai, ambele expresiuni core- 
spunzând aceleiași idei: ktistai= 
fondator, polistis=fondator de oraș 
(Poseidonios, la Strabo)”. La rândul 
său, Flavius Josephus îi asemăna pe 
acești preoți cu secta esenienilor din 
Palestina. 

"Faptul că oameni ca Poseido- 
nios şi Flavius Josephus îi citau pe 
călugării geți ca pilde general cunos- 
cute, spre a putea explica alte orga- 
nizațiuni mai puţin cunoscute, ne 
dovedește vechimea și seriozitatea 
acestei instituţii social-religioase 
getice”, sublinia Vasile Pârvan, în 
Getica. 

Coordonatele care definesc carac- 
terul profund religios al populaţiei de 
la Istru au fost cunoscute, credem 
noi, şi de Sfântul Apostol Andrei, 
încă de pe vremea când se afla la 
lerusalim, înainte de plecarea în 
marea misiune de evanghelizare a 
ținuturilor din jurul Pontului Euxin. 
Acestea îi fuseseră comunicate, 
Spunem noi, de chiar locuitorii din 
Pont. lar dovada ne-o oferă chiar 
Biblia. 

"Cei ce locuiesc în Pont” 


La momentul Cincizecimii, 
prezentat de "Faptele Apostolilor”, 
când asupra apostolilor se pogoară 
Sfântul Duh, printre martorii 
prezenți la acest tulburător eveni- 
ment sunt enumerați și "cei ce locui- 
esc...în Pont”. Probabil pelerini sau 
negustori sosiți cu treburi la 
Ierusalim, tocmai din îndepărtata 
Scythie, provincia Imperiului roman 
de la Pontul Euxin. 

Dacă coroborăm această infor- 
maţie cu cea pe care o găsim relatată 
în "Evanghelia după loan”(12,20- 
23)- "Erau niște elini din cei ce se 
suiseră _ să se închine la 
sărbătoare(este vorba de sărbătoarea 
Paștelui evreilor din anul în care a 
fost crucificat lisus-n.n). Deci 
aceştia au venit la Filip, cel ce era 
din Betsaida Galileei, şi l-au rugat 
zicând: Doamne, voim să vedem pe 
lisus. Filip a venit şi i-a spus lui 
Andrei, și Andrei și Filip au venit și 
l-au spus lui lisus. lar lisus le-a 
răspuns zicând: A venit ceasul să fie 
preaslăvit Fiul Omului”- am putea 
presupune că "locuitorii din Pont” 
evocați în "Fapte" sunt unii și aceiași 
cu cei care solicitaseră sprijin lui 
Filip şi Andrei pentru acea "audi- 
enţă" la lisus, pomenită de loan. 


Martori ai Cincizecimii 


Dorind foarte mult să-l vor- 
bească lui lisus, aceştia L-au urmat 
îndeaproape în acea săpătămână teri- 
bilă în care Fiul Omului a fost supus 
patimilor. Martori direcți sau din 
umbră ai tuturor evenimentlor mira- 
culoase care s-au petrecut de la Înv- 
ierea Mântuitorului până la Înălțarea 
Lui. la Ceruri, şi apoi încă zece zile 


până la Cinzecime, pare extrem de 
credibil faptul că aceşti negustori 
elini, sau pelerini din Pont, veniţi la 
Ierusalim cu treburi sau special pen- 
tru a-L întâlni pe lisus, despre care 
auziseră în tinuturile lor, să fi în- 
drăznit insistent să-i abordeze pe 
apostoli. Şi la care dintre aceștia 
puteau apela mai lesne ? Evident, la 
cei pe care îi întâlniseră, mai întâi, 
cu prilejul acelei audiențe relatate în 
"Evanghelia după loan”. 

În atmosfera tulburătoare a 
clipelor Cinzecimii, Petru rostește o 
primă cuvântare misionară, cerându- 
le celor prezenți să se pocăiască și să 
se boteze fiecare în numele lui lisus 
Hristos, "spre iertarea păcatelor voas- 
tre, și veţi primi darul Duhului Sfânt." 

Dintr-o versiune occidentală a 
acelorași "Fapte”, considerată şi ea 
autentică, aflăm că nu numai Petru a 
vorbit în ziua Cinzecimii, ci şi 
ceilalți apostoli ai Domnului au ros- 
tit cuvântări misionare, în diverse 
puncte ale Cetăţii Sfinte. Ipoteză 
absolut plauzibilă, de altfel. Pornind 
de aici, ne exprimăm părerea că 
elinii din Pont au ascultat predica 
apostolului Andrei, numărându-se și 
ei, probabil, printre cele trei mii de | 
suflete care au primit Taina Sfântului | 
Botez în acea zi, cerându-i apostolu- 
lui să vină şi în ținuturile lor, spre a 
predica Evanghelia Mântuitorului, 
cu care, probabil, nu reuşiseră să stea 
față către faţă. 

Oamenii sosiți din Pont 
ascultă predica Sfântului 
Andrei 


Ne bazăm această idee şi pe 
convingerea pr. Prof. Dr. Mircea 
Păcurariu, care, în "Istoria Bisericii 
Ortodoxe Române”, din 1992, spune: 
"geograful grec Strabo (c.58 î. Hr.- 
c.21 d. Hr.), în lucrarea sa "Geogra- 
fia”, înțelegea prin Sciţia tot Do- 
brogea. Nu trebuie trecut cu vederea 
faptul că în acest timp țărmul Mării 
Negre ( Pontul Euxin) era împânzit de 
o serie de vechi colonii greceşti, ceea 
ce ne face să credem că acestea au 
solicitat lucrarea misionară a unuia 
dintre primii propovăduitori ai noii 
învățături creștine”. 

Nu cunoaștem scopul exact pen- 


Viorel PATRICHI 


ei mai mulţi români din 

Basarabia, din Herţa şi din 

nordul Bucovinei au rămas 
acasă când tancurile lui Stalin au 
invadat ținuturile lor, în 1940 și în 
1944. Era inerție? Lipsă de intuiție? 
Nu mai aveau reflexul autocon- 
servării? Nimic din toate acestea. 

A urmat dezastrul: execuțiile 
sumare, deportările, colectivizarea. 
Elitele au fost anihilate, dar fibra 
biologică a etniei a fost perpetuată 
de oamenii simpli din sate. 


Lenin: "autodeterminarea 
popoarelor” 


Unirea Basarabiei cu România, 
din 27 martie - 9 aprilie 1918, nu a 
realizat un sistem economic coerent 
în tot spațiul românesc. Integrarea 
culturală din perioada interbelică a 
fost singurul fenomen real, la care au 
participat intelectuali de talie din 
România: Nichifor Crainic, Gala 
Galaction și mulți alţii. Unirea s-a 
datorat în mare măsură și conjune- 
turii externe. De ce Basarabia este 
prima provincie istorică, unde elitele 
au decis unirea cu Țara în 1918? 

Se ştie că ucrainenii ridicaseră 

Lupta pent 

tru care elinii din Pont au sosit la 
Ierusalim, dar ceea ce văzuseră în cele 
câteva săptămâni de când se aflau în 
Cetate i-a convins că Acela răstignit 
pe cruce și înviat este Dumnezeul cel 
adevărat. Și tot atunci, probabil, au 
făcut legătura cu Zalmoxis, zeul su- 
prem din nordul Istrului, despre care 
Mnaseas din Patrae spunea că este 
unul și același cu Saturn, iar Strabon, 
referindu-se la Saturn, arăta că acest 
zeu apare în antichitatea greco- 
romană şi ca "deus Dake”. 

După ce au ascultat predica lui 
Andrei, s-au întâlnit cu el, poate peste 
câteva zile, au discutat și i-au cerut să 
vină în Scythia, în Pont, să predice 
învățătura Dumnezeului descoperit de 
ei la Ierusalim. 

Scenariul prezentat ar explica de 

ce Pavel, Apostolul neamurilor, aflat 
înaintea lui Andrei în zonă, a fost 
oprit să meargă în...Bitinia, Pont și în 
Capadocia. De ce ? Pentru că aici fu- 
sese chemat Andrei, care tocmai urma 
să sosească. 

Fără doar și poate că toate acestea 
au înlesnit misiunea apostolui Andrei 
şi au favorizat decisiv succesul ei. 

Deși consemnarea prezenţei eli- 
nilor din Pont la Ierusalim în scrierile 
Noului Testament pare a nu lăsa loc la 
alte interpretări cu privire la originea 
lor etnică (unii cercetători sunt de 
părere că termenul de "elini” era 
atribuit și evreilor din diasporă), nu 
este exclus ca în straiele elinilor să se 
fi aflat, de fapt, (şi) sacerdoți daci, 
care doreau să-L afle pe noul 
Zalmoxis. E numai o părere ! 


BASARABIEI 


drapelul Ucrainei pe clădirea 
Sfatului Ţării de la Chişinău, lucru 
care a grăbit unirea. O delegație de 
români, în frunte cu Ion Inculeţ, 
pleacă la Moscova: Lenin vorbea 
frecvent în faţa bolșevicilor despre 

"dreptul popoarelor din imperiul 
țarist la autodeterminare“. Basara- 
benii l-au întrebat pe Lenin ce tre- 
buie să facă. "Voi sunteți români. 
Locul vostru este lângă România”, 
le-a spus Lenin, afirmaţie pe care a 

regretat-o şi pe care a uitat-o imediat, 
Delegaţia s-a întors şi unirea za 
făcut. Desigur, este cel mai simplist 
mod de a explica acest eveniment, 
dar întâmplarea este reală. 


"Prost își apără interesele 
tovarășii moldoveni!” 


O situaţie asemănătoare se va 
petrece după al doilea război mondi- 
al. Românii au tendința să-i demo- 
nizeze exclusiv pe ruşi când vorbesc 
despre. tragediile din teritoriile de 
est. După 1945, Kievul insista pe 
lângă Kremlin pentru dezmembrarea 
Basarabiei. Nikita Hrușciov. prove- 
nea din Ucraina şi deţinea o funcție 
importantă pe lângă Stalin. El a 
prezentat proiectul de împărțire teri- 
torială, care avea să devină realitate: 
nordul și sudul Basarabiei reveneau 
Ucrainei care dorea acces la Dunăre; 
nordul Bucovinei, Herţa, nordul 
Maramureșului, nordul Slovaciei 
(Transcarpatia) trebuiau să revină tot 
Ucrainei pentru un cap de pod spre 
centrul Europei. Kievul şi-a urmărit 
permanent interesele în raport cu 
România, la fel de intransigent ca 
Budapesta. La discuţie a asistat și 
primul secretar al Partidului 
Comunist Sovietic Moldovenesc de 
la Chişinău, care nu a spus mai 
nimic. "Prost îşi mai apără interesele 
tovarășii moldoveni!”, a constatat 
Stalin. Și dosarul s-a închis cum a 
dorit Kievul. 


Fronturile salvării 


Chișinăul este primul oraș din 
tot spaţiul românesc, unde s-a pro- 
dus mai întâi revolta populară anti- 
comunistă. Mai întâi a fost Chişină- 
ul, apoi au venit Timișoara şi Bucu- 
reștiul. Și peste tot s-au organizat 
"fronturi populare de salvare naţio- 
nală”. Basarabenii s-au revoltat pen- 
tru dreptul la limba maternă, la îsto- 
rie națională, la independenţă, iar nu 
pentru mâncare și căldură. Ei trăiau 
mai bine decât românii de dincoace 
de Prut. 

Elita românilor de la Chișinău și 
Cernăuţi a renăscut din cenuşă. Nu 
este doar o metaforă. Oamenii de 
cultură erau cei mai numeroși în 

această nouă mișcare de renaștere 
naţională, Ei au mers din sat în sat, 
din casă în casă şi au format primul 
guvern al Frontului Popular de la 
Chișinău, condus de Mircea Druc, 
un Om care cunoștea foarte bine 
imperiul sovietic cu racilele sale. 
Fusese dat afară din partidul comu- 
nist și apoi, anchetat de KGB "pen- 
tru naționalism”. 


Ratarea unirii 


Cele mai îndrăznețe reforme 
economice și spirituale au loc într-un 
singur an, 1990-1991, sub nasul 
Kremlinului: Basarabia își formează 
armată și servicii speciale de infor- 
maţii, școli, licee, universități cu 
predarea în limba română, elimină 
partidul comunist din viața socială, 
dar nu și structurile, își trimite copi- 
ii la studii în România. Apropierea 
de România, armonizarea legislativă 
cu Europa erau "ideile fixe” ale pre- 
mierului Druc. 

"Vreţi republică independentă? 
Foarte bine, veți avea trei!", a averti- 
zat Lukianov. Și a început diversi- 
unea: primele lupte pe Nistru, con- 
flictul cu găgăuzii din Comrat. lon 
Iliescu semnează ultimul tratat cu 
Uniunea Sovietică. Mircea Druc este 
înlăturat la presiunea Kremlinului, 
este urmărit de Procuratura din Mos- 
cova și fuge în România. 

Încep "podurile de flori” pe 
Prut. Românii de pe ambele maluri 
se îmbrățișează plângând. Are loc 
tentativa de lovitură de stat de la 
Kremlin, din august 1991. Elțîn 
decretează dezmembrarea URSS. Se 
creează vidul de putere pe Prut și 
Parlamentul de la Bucureşti recu- 
noaşte independența necondiționată 
a "Republicii Moldova”. Un singur 
parlamentar se opune acestei 
stupizenii colective: Claudiu Iorda- 
che. Basarabia va deveni tot mai 
independentă, dar faţă de București, 
iar nu față de Moscova. Acesta era 
scenariul. 


Pași spre Rusia 


Toate guvernele care i-au urmat 
lui Mircea Druc la Chişinău au 
însemnat pași înapoi pentru Basa- 
rabia: spre Rusia. "Modelul țărilor 

baltice” a fost abandonat și "Repu- 
blica Molotov” intră în "Comuni- 
tatea Statelor Independente”. 

Cel mai retrograd și, deci, şi cel 
mai  antiromânesc dintre toate 
regimurile s-a dovedit cel condus de 
Vladimir Voronin și Vasile Tarlev. 
Controlând structurile parlamentare, 
comuniștii din Basarabia sunt con- 
fundați cu tot ce este mai agresiv în 
gândirea rușilor și ucrainenilor, deși 
printre ei se află mulți etnici români. 
Votul masiv pentru comuniști a avut 
motivaţie exclusiv economică: pe 
timpul comuniștilor, era mai bine, 
basarabenii și bucovinenii vindeau 
produse la Harkov, la Kiev, la Mos- 
cova, chiar în Siberia. Prăbușirea 
comunismului a însemnat şi pier- 
derea piețelor pentru micul între- 
prinzător. Colhozul oferea leafă şi 
pensie, iar restul se putea fura. 


Ce se mai poate face? 


În 1993, l-am întrebat pe un dis- 
tins deputat de ce trebuie să semnăm 
tratatul cu Ucraina și să îmbrăcăm 
"în doliu frumoasa Bucovină”, cum 
spunea Eminescu. "Singura noastră 
şansă rămâne NATO. Așa putem 
realiza reîntregirea naţională.” 
"Bine, dar nimeni din Occident nu 
ne pretinde să semnăm un document 
care ar angaja grav destinul naţiunii 
române”, am insistat eu. "Aici 
greşiți. A venit recent la București 
domnul Ames, trimis special al 
președintelui american, și el ne-a 
spus direct: semnaţi tratatul cu 
Ucraina dacă vreți să intrați în 
NATO!" N-am mai zis nimic: aveam 
deja o senzaţie de lehamite și de 
absurd. Peste un an, Aldrich Ames 
era arestat de FBI fiindcă activa ca 
agent KGB/SVR. Între timp, Adrian 
Severin nu mai oboseşte afirmând că 
acest tratat este o mare realizare pen- 
tru România. 

OSCE este un fel de club la dis- 
poziţia Moscovei. După războiul din 
1992, România făcea parte din struc- 
tura cvadripartită, care trebuia să 
pacifice Transnistria, alături de 
Rusia, Ucraina şi "Republica Mol- 
dova”. Era ministru de Externe 
Adrian Năstase. Rusia ne-a exclus 
din acest cadru şi relaţiile noastre cu 
Moscova s-au redus la importul de 

gaze și petrol. 

S-a creat o situație complet 
nouă, dar previzibilă: noi intrăm în 
NATO şi în Uniunea Europeană și, 
pe termen lung, e bine că se întâmplă 
așa, lăudat fie numele lui Bin Laden! 
Vom plăti din greu acest bilet de tre- 
cere. Ce fac rudele sărace? Nu ne 
mai interesează! Noi avem alt traseu. 

Se poate însă demonstra că este 
o inepție să gândim astfel. "Cât dau 
românii din afară pentru realizarea 
unui obiectiv, atât pune şi guvernul 
de la București, a spus Adrian 
Năstase. Aveam această experiență 
cu românii de la Viena și acum au 
biserica lor." Este excelentă forma 
de cointeresare, dar nu putem proce- 
da la fel cu românii din Transnistria, 
din Herţa sau din nordul Bucovinei. 
Românii de-acolo sunt autohtoni și 
trăiesc într-un mediu ostil, deci tre- 
buie ajutați prin toate mijloacele 
conforme cu legislaţia europeană în 
domeniu. 

In primul rând, nu avem căderea 


morală să ne supărăm pe "fiul risipi- 
tor”, Dimpotrivă. În al doilea rând, nu 
trebuie semnat tratatul politic cu 
"Republica Molotov”, așa cum a pro- 
cedat Petre Roman în Vinerea Mare 
din 1999. Nu este de conceput ca 
România să semneze tratate cu 
provinciile sale istorice. Dacă vom 
semna totuşi acest document, 
angajăm definitiv şi grav destinul 
națiunii. 

România este țara cu cea mai 
putemnică minoritate proprie în jurul 
frontierele din toată Europa. [i 
depășim chiar şi pe germani. Așchi- 
ile dacilor se recunosc până departe 
în Slovacia, Ungaria, Ucraina, Bul- 
garia, Grecia, Macedonia, Serbia. 
Este în interesul statului român să-i 
re-adopte pe românii din jur: ei pot 
deveni "punte", după limbajul con- 
venţional, dar și pârghie reală în 
viitoarea Europă unită, așa cum o 
elaborează unii. 

Prin urmare, trebuie să cerem 
gânditorilor de la Bruxelles și de la 


Strasbourg doar atât: 

O recunoaşterea minorităților 
noastre în statele din jur (moldoveni, 
bucovineni, vlahi, machidoni, ar- 
mâni, meglenoromâni, istroromâni - 
toți sunt români “și punctum!”, după 
cum spunea Eminescu); 

O aplicarea legislației europe- 
ne în domeniul minorităților, aşa 
cum o aplică România, cea mai per- 
misivă țară din lume din acest punct 
de vedere; 

O menţinerea și dezvoltarea 
spiritualității românești în toate sta- 
tele unde există minorități românești 
indigene, în conformitate cu aceeași 
legislaţie europeană. 

O insistarea, pe toate căile, pen- 
tru ca intrarea noastră în Uniunea Euro- 
peană şi în NATO să nu însemne ridi- 
carea unei noi cortine de fier pe Prut. 

Pentru aceste lucruri simple tre- 
buie totuși să ne batem, fiindcă avem 
un patrimoniu spiritual fără egal în 
toată Europa. 


ROMANILOR! 


din Balcani =; 


Dragoș CURESCU 


e lingă numeroasele naţii 

care trăiesc în Peninsula Bal- 

canică, de la greci, bulgari, 
Sîrbi, croați, turci și albanezi, în 
orașe, orășele, tîrguri și comune, sate 
şi cătune, se întîlnesc şi macedo- 
românii, aromânii sau armânii. 

În Macedonia, Bulgaria, Albania 
ori Grecia popoarele valahice ale 
macedoromânilor sunt împărțite. în 
mai multe ramuri: 

GRAMOȘTENII, popor de 
păstori, meșteșugari, buni comer- 
cianți și conducători de caravane în 
toată Peninsula Balcanică, asigurau 
transporturile civile și militare atît în 
timpul lui Alexandru cel Mare cît și 

al Imperiului Roman și al celui 
Bizantin. Satele, comunele și orașele 
lor erau stabile, bine consolidate, 
toate casele fiind zidite din piatră. 
Amintim oraşele: Niausta, Servia, 
Hrupistea,  Nijopole,  Negovan, 
Sealistea, etc.; comunele Gramosta, 
Nicoliţa, Comanic, Vlaha, Fetita, 
Marcoveni etc., sub conducerea unor 
celnici păstrători cu sfințenie a 
legilor străbune. 

FARSEROȚII, sau frasaroții, 
din munții, văile și cîmpiile Tesaliei, 
Pindului și Epirului, erau considerați 
"sarea Macedoniei”, fiind ageri, vioi, 
deştepti, cu sentimente religioase, 
păstrători ai unor tradiții ancestrale. 

Erau cei mai buni păstori și meş- 
teşugari În prelucrarea produselor 
legate de oierit: prelucrare laptelui, 
prelucrarea linii, a pieilor etc, 
Folosind transhumanța, în oierit, din 
antichitate, străinii i-au catalogat 
"migratori", ei în realitate fiind de 
mii de ani sedentari în tirgurile, 
satele şi comunele lor ca: Furca, 
Ternova, Plasa, Magarova, Gheor- 
cea, Veria, Sehia etc. Iarna părăseau 
munţii şi se răspindeau pe câmpiile 
Tesaliei, Epirului și Albaniei și pe 
coastele Adriaticei. 

ARNAUCHENII, arnăuți sau 
albanovlahi, numiţi de greci arvanto- 
vlahi, trăiau pe o suprafață foarte 
mare în Albania. Ei erau agricultori, 
crescători de vite, meştesugari, buni 
comercianți și industriaşi, meseriași, 
meşteri lucrători de filigrane de 
argint și aurărie, fabricanți de arme 
etc. Pe coastele Adriaticii arnăuţii se 
găseau + număr mare, împreună cu 
albanezi, în orașele și porturile: 
Scutari, Pristena, Alessia, Duratiu, 
Tirana, Kavaia, Valana, Berat etc. 

VASCOPOLENII  (Moscopo- 
lenii) numiţi așa după numele mare- 
lui și puternicului centru economic şi 
cultural Moscopole (Albania), repre- 
zintă stratul cult al poporului mace- 
doroman. Este ramura care a trăit şi 
trăieşte în toată Peninsula Balcanică 
şi în diaspora. În Voscopole, Scorpia, 
Karita, Gopes, Molovistea, Monas- 
tir, Crusova, Terova, Magarova, 
Velasa, Ohrida, voscopolenii erau 
buni comercianţi, vestiți arhitecți, 
industriași de talent, buni profesori, 
oameni luminaţi, cu virtuți alese ca 
întregul popor macedoromân. 

OLIMPIANII  macedoromânii 
care trăiau pe plaiurile munților 
Olimp şi vecinătatea lor. Orașul cel 
mai important este Salonic. Alte 
orașe importante: Vlaho-Livadan 
(Livadia), Fieri, Veria, Pretari, 
Ciuricani, etc. Ocupaţii: comerţul, 
industria casnică, țesătoria, păstoria, 
lemnăria, păduritul, cărbunari, extra- 
gerea sării. 

EPIRAȚII, macedoromânii din 
Epir şi din munţii Pindului, trăiau în 
ținuturile lor istorice, în oraşe, 
tirguri, comune şi sate ca: Ianina, 
Metzova, Crania, Seracu, Mărgăriţi, 
Perga, Floru, Cernești, Samarina, 
Vavusa (Baleasa) , Cuci, Rizu, 

cealaltă Românie 


Perivoli și multe altele. Erau între- 
prinzători la toate, în industrie, în 
prelucrarea produselor aparţinînd 
păstoritului, etc, 

Acestea sunt ramurile mari ale 
poporului macedoarmân. Alte ra- 
muri sînt în munţii Rhodapi, mace- 
doromânii rhodopeni, cei din Tracia, 
din sud-vestul Bulgariei, cei dintre 
Priserena, Pristina, Novibazar. și 
Peci etc. 

În jurul orașului Ninta, în 
regiunea Meglen din nordul Greciei, 
pe cursul mijlociu al Vardarului, 
trăiesc megleno-românii, numiti şi 
vlasi. Dintre localităţi menţionăm: 
Cupa, Liumnita, Birislav, Lundzini, 
Griva, Tarnacea etc. În opt sate din 
Peninsula Istria (Croaţia) locuiesc 
un număr redus de istroromani, vor- 
bitori care-şi mai spun și vlasi sau 
rumâni. 

Dacă aria de cuprindere geo- 
grafica a scoboritorilor neamurilor 
traco-getice și mai apoi daco- 
romane de la nord de Dunare, iar 
mai tarziu în întreaga Peninsulă 
Balcanică, este destul de bine defi- 
nită, nu același lucru se poate spune 
despre numărul românilor sud- 
dunăreni. 

Pe parcursul secolelor al XIX- 
lea şi XX, asupra popoarelor din 
estul şi sud-estul Europei, erau 
aţintite tentaculele expansioniste ale 
unor imperii, în umbra cărora acţi- 
onau forțe subterane, obscure care 
urmăreau asuprirea şi exploatarea 
popoarelor băştinaşe şi împiedicarea 
lor în lupta pentru afirmarea națio- 
nală. 

Pentru a putea justifica preten- 
țiile teritoriale și etnice, forțele ma- 
lefice acționau direct, violent ca și 
cum ar fi fost un drept legal des- 
naționalizarea unor popoare autoh- 
tone pe teritoriile lor. Autohtonii au 
fost transformați în migratori, iar 
populaţiile migratoare automat au 
devenit băștinașe. 

Fie că-și spun români, vlahi, 
timoceni, macedo-români, istro- 
români, aceștia nu au contestat şi nu 
contestă dreptul oricărui popor din 
regiunea Balcanilor, de a-şi vorbi 
graiul propriu. Din păcate, multora 
dintre ei le este încălcat dreptul ele- 
mentar i sacru de-a vorbi în limba 
neamului lor strămosesc. Românilor 

li s-au grecizat, sîrbizat , bulgarizat, 
albanizat numele. 

În localităţile în care trăiesc fie 
exclusiv, fie alături de alte neamuri 
au funcţionat școli românești, 
învățămînt elementar cît și secundar. 
Au funcţionat aici, de asemenea bis- 
erici românești, în care slujba reli- 
gioasă se făcea în limba română și în 
grai aromân. 

În prezent, în unele state din 
Balcani se duce o politică continuă 
de deznaționalizare a românilor, prin 
desființarea școlilor cu limba de 
predare româna, slujbele în biserici 
nu se mai oficiază in limba stră- 
moșească, românii n-au dreptul de 
exprimare în limba maternă. 

Ca urmare a unei politici de 
asimilare forțată, în momentul de 
față nu putem şti precis câți români 
mai trăiesc în țările din Balcani. 

Cu toate că sunt ţări mici, pentru 
guvernanţii din statele sud-dunărene, 
este cu neputinţă să ascundă mul- 
țimea de români care viețuiesc în 
aceste țări. 

După prăbușirea sistemului 
comunist totalitar din Europa de 
Răsărit a început să răsară soarele și 
pentru numeroasa diasporă româ- 
nească, împrăștiată pe acest teritoriu 
de la sud de Dunăre. Au început să 
apară una după alta societăți și aso- 
ciații românești ("Mișcarea Vala- 
chilor şi Românilor din Iugoslavia”, 
"Comunitatea Românilor din lu- 
goslavia”, "Asociaţia Valahilor din 
Bulgaria”, "Liga armânilor din 
Macedonia”), care militează pentru 
dobândirea anumitor drepturi şi li- 
bertăți pentru toți românii din țările 
lor, recunoaşterea identității lor 
naționale în fiecare țară, să aibă 
legături cu românii din România și 
cu toți românii din diaspora. 

România, prin politicienii ei, 
prin oamenii de cultură, prin oame- 
pii de ştiinţă, prin toți cărturarii şi nu 
în ultimul rînd, prin toți cei care simt 
româneste, trebuie să-și intensifice 
toate eforturile, folosind multiple 
mijloace, de a sprijini şi de a intra în 
contacte cît mai diferite cu mili- 
oanele de fii, care, din diverse mo- 
tive, sînt în afara hotarelor țării- 
mamă. Cum românii din diaspora nu 
trebuie să uite că, mai întîi sînt 
români. 

Zbor deasupra unui 


cuib de... 


Răzvan CODRESCU 


isteriosul Codex Rohon- 

czi (numit astfel după 

localitatea în care a fost 

păstrat pînă în 1907), al cărui original 
se găsește în arhivele Academiei de 
Ştiinţe a Ungariei, incitase mai multe 
generații de filologi și istorici, care l-au 
cercetat atent, de pe la 1838 pînă spre 
1970, fără a-l putea descifra. Ceea ce 
se putuse stabili cu certitudine fusese 
că hiîrtia manuscrisului datează din 
prima jumătate a secolului al XVI-lea 
Şi este de origine italiană, iar straniul 
alfabet folosit cuprinde un "număr 
deconcertant de semne (cam de zece 
ori mai mare decit totalul literelor 
existente în vreun alfabet cunoscut). 
Pe la începutul anilor '80, 
obţinîndu-se oficial o copie integrală 
a codex-ului respectiv, aceasta este 
încredințată spre studiu cercetătoarei 
Viorica Enăchiuc, care a decretat 
încă din faza preliminară descifrării 
(fapt el însuși suspect, semănînd nu 
atît cu stabilirea unor "ipoteze de 
lucru”, cît mai degrabă cu elaborarea 
oarecum apriorică a unui set de idei 
fixe, sub care s-a desfășurat apoi 
întreaga cercetare, la modul procus- 
tian) că ar fi vorba de un corpus de 
texte redactate inițial spre sfârşitul 
secolului al XI-lea și în prima ju- 
mătate secolului al XII-lea, "într-o 
limbă latină vulgară (dacoromână), 
cu caractere moștenite de la daci”. 
Lăsînd la o parte (pentru că se poate 
discuta) faptul că noţiunea de "latină 
vulgară” denumeşte mai degrabă ulti- 
ma fază istorică a limbii latine vii, 
sau aspectul popular al acestei limbi, 
iar nu ansamblul pestriţ al limbilor 
neolatine din. stadiul lor preliterar 
(limba Jurămintelor de la Strasbourg, 
bunăoară, nu e "latină vulgară”, ci 


32 


"franceză veche", nu e varietate 
dialectală a latinei târzii, ci deja o altă 
limbă din marea familie a limbilor 


romanice), nu-ți trebuie mari compe- 
tențe sau acuități lingvistice ca să 
vezi că limba "descifrată" și "transli- 
terată” latineşte de cercetătoarea 
româncă (după două decenii de efor- 
turi cvasimaniacale) nu prea seamănă 
nici cu latina clasică, nici cu latina 
medievală, nici cu ceea ce se știe 
îndeobşte despre latina populară, nici 
cu româna veche, nici cu vreo altă 
limbă neolatină cunoscută, iar "latini- 
tatea” lexicului ei, ce se vrea atestată 
de aşa-numitul "Vocabular comparat” 
de la sfîrşitul lucrării, este una extrem 
de chinuită, violentind capricios 
legile fonetice ale trecerii de la latină 
la limbile romanice, sub sugestia 
unor analogii forțate și adeseori 
naive, aflindu-și unicul temei în fan- 
tezia autoarei (altminteri prolifică și 
nu lipsită de erudiție, cum fusese 
cazul pe vremuri, mutatis mitandis, 
și cu delirurile sublime ale unui 
Nicolae Densușianu din Dacia preis- 
torică, sau, mai aproape de noi, ale 
unui Vasile Lovinescu - alias Geticus 
- din Dacia hiperboree). Nici nu e de 
mirare că autoarea, marginalizată de 
lumea academică, și-a tipărit lucrarea 
la o editură de tot obscură și și-a găsit 

audiență mai ales printre pro- 
tocroniști și tracomani, rezultatele 
finale ale cercetării sale - 
"Descifrarea Codexului Rohoncz" - 
fiind prezentate "în cadrul celui de al 
Il-lea Congres Internaţional de 
Dacologie - Burebista, 2001, organi- 
zat la Bucureşti şi Orăștie în perioada 
15-18 august 2001, sub egida 
Societății - ține-ți-vă bine! - "Dacia 
Revival International Society of New 
York”, sub președinția domnului 
Napoleon Săvescu, doctor în medi- 
cină și istorie”, unde a și fost premi- 
ată. Asistenţa trebuie să fi gustat 
enorm nu atît “latinitatea” acestei 
străromâne sui generis, cît presupusa 
origine dacică a greoiului alfabet uti- 
lizat în codice , fără să se mai sin- 
chisească de faptul cu totul straniu 
(ca să nu spun imposibil) ca o limbă 
care posedă un asemenea sistem de 
scriere să nu mai lase nici o altă 
urmă! Cum straniu e și faptul că toc- 
mai dacii/geții, despre care s-a spus 
că, asemeni majorităţii tracilor, tre- 
buie să fi cunoscut interdicţia rituală 
a scrisului (atestat tîrziu și numai în 
"relațiile diplomatice”), să fi inventat 
și perpetuat timp de mai bine de un 
mileniu un alfabet atît de complicat, 
rezistînd pînă tirziu concurenței alfa- 
betelor latin, grec și chiar glagolitic! 
Să fi fost vorba de un sistem de 
scriere secret sau chiar inițiatic, des- 
tinat unei minorități păstrătoare a 
tradiției precreștine, încă vii chiar în 
zorii celui de-al doilea mileniu? O 
astfel de ipoteză, nesprijinită de nici 
un alt document anterior, contempo- 
ran sau posterior, ține însă mai mult 
de orizontul ficţiunii (gen Creanga de 
aur a lui Mihail Sadoveanu) decît de 
cel al ştiinţei, oricît de larg am con- 

cepe-0 pe aceasta din urmă. 

Şi dacă am admite că cer- 
cetătoarea, chiar înșelindu-se asupra 
identității limbii respective (de ce, la 
urma urmelor, n-ar fi chiar geto-daca 
în care stihuise și Ovidiu?!) sau 
asupra originii alfabetului aferent 
(cel mai eteroclit din cîte a cunoscut 
istoria), a găsit totuşi cheia descifrării 
celor patru "cărți"! ale manuscrisului, 
rămînem destul de dezamăgiţi de 
incoherența unor segmente întregi P 
de elementaritatea belicoasă şi de 
monotonia aproape acefală a textelor 
"arhivate în cancelaria statului blak”, 
pe care autoarea ni le prezintă astfel 
(p. XIII): "Cugetările, proverbele şi 
îndemnurile pline de înțelepciune din 
textele Codexului sînt expresii ale 
folclorului și ale filosofiei vechilor 
daci. Textele cărților I, II și IV sînt 
semnate de mitropoliţii blaki Sova 
Trasiu, Niles şi respectiv Timarion. 
Cartea a III-a reprezintă textele unor 
cuvîntări, solii şi alianțe, proverbe şi 
cunoştinţe astronomice și muzi- 
cale..." 

Nici pomeneală de spiritul bise- 
ricos al voievozilor de mai tirziu, nici 
de spiritualitatea ortodoxă a vlă- 
dicilor: iată, așadar, o insulă de daci- 
tate în plin Ev Mediu bizantin, un stat 
geto-blak aliat cu puterile creștine ale 
vremii, dar în care mitropoliţii nu 
propovăduiesc pacea evanghelică, ci 
patosul războinic, hrăniţi nu de moş- 
tenirea lui Hristos și a Apostolilor, ci 
de moștenirea lui Zalmoxis şi a lui 
Deceneu! "Luptaţi”, "loviți", "zdro- 
biţi”, "biruiţi”, "tăiați", "radeţi”, 
"brăzdați" sau "seceraţi” duşmanii 
(pecenegi, cumani, unguri "mlăș- 


tinoși”, "șobolani" de uzi, "oamenii 
galbeni” în speță) sînt îndemnurile 
care se repetă obsesiv în tot codicele, 
în lungi şarje retorice (punctate inter- 
Jecțional: a!, ao!), restul fiind ne- 
esențial. Tinerii sînt crescuţi în misti- 
ca războiului și numiţi "soimi" ai 
patriei (Ceaușescu ar fi jubilat!); os 
de tarabostes (pileati), ei țin la mare 
preţ căciula (semn distinctiv al matu- 
Tităţii războinice), pe care sînt îndem- 
naţi să se jure a fi necruțători în luptă, 
binemeritîndu-și astfel renumele de 
"căciulari”. Simptomatic și reprezen- 
tativ pentru întregul codice (în tăl- 
măcirea propusă de d-na Enăchiuc) 
este așa-numitul "Cîntec de luptă al 
blakilor” (Cartea a II-a, LX, 1): 
"Lovind, biruiești; strigați în apărare! 
/ Strigaţi unirea cu însuflețire! Uniţi 
lo- / viţi pe uzi! Astfel, mergînd cu 
Vlad, mergeţi să / biruiți! Condu- 
cătorul blakilor, Vlad, să lovească 
biruitor!" (în limba lor "vulgară”, pe 
care au pierit fără urmă prin secolul 
al XIl-ea, "șoimii" cîntau așa: IKEN 
NECIS UR RAVENTIS SUOAR / 
RAVENTIS NEOD DALY UNIS 
URE- / TI UZI SI IR A VLAD IU 
NECA- / TI GER BLAC VLAD 
URA NEC). 

Rămîn multe de explicat în volu- 
mul ce ar urma să complinească 
ediţia. Aparenta coherenţă internă de 
ansamblu a demersului d-nei Enă- 
chiuc nu trebuie să înșele o recepție 
mai puțin avizată: adeseori nebunia 
însăși este perfect coherentă în sis- 
temul ei de referință. Precedentele 
protocroniste din cultura română a 
ultimilor două sute de ani, de la 
romanomania delirantă a școlii lati- 


niste pînă la tracomania analfabetă a 
lui Iosif Constantin Drăgan, sau pînă 
la protocronismul ortodoxizant al 
unui Mihail Diaconescu (pe care-l 
reîntilnim și ca entuziast prefațator al 
lucrării d-nei Enăchiuc), oferă des- 
tule exemple în acest sens. Pînă la 
scontatul volum explicativ (şi pină la 
schițarea unei reacții publice din 
partea specialiștilor intrați în hiber- 


nare), acest prim volum nu pare să * 


reziste decît prin fotocopia straniului 
document original. 

În fata unei asemenea provocări, 
de ce tac instanțele noastre acade- 
mice? Dacă totul reprezintă o uriașă 
mistificare, cu sau fără voie, de ce nu 
este avertizat publicul larg, măcar cu 
un minimum de contra-argumente 
autorizate? lar dacă nu este o mistifi- 
care şi dacă în toată această ofertă 
există un sîmbure de adevăr, atunci 
de ce nu se arată gradul ei de impor- 
tanță, fiind la mijloc o miză care 
priveşte deopotrivă istoria limbii, 
istoria literaturii și istoria generală a 
românilor? Oare forurile universitare 
și academice nu mai au nici o răspun- 
dere deontologică şi morală în soci- 
etatea românească? Întrucît demer- 
sul, înainte de a putea fi evaluat isto- 
riografic, stă sau pică sub aspect 
lingvistic, ce așteaptă pentru a se pro- 
nunța cei ce au competența și datoria 
să o facă? Sau e cumva îndreptățită 
aserțiunea că lingvistica românească 
a murit maian cu regretatul lancu 
Fischer? 


tost nr.3 

aa 


Mitropolii, 
Viijsarilon 


Adrian Nicolae PETCU 


După 1990, discursul militant 
greco-catolic a obişnuit peisajul isto- 
riografic românesc cu diferite acuze 
la adresa Bisericii Ortodoxe Române 
din timpul regimului comunist. De 
fapt, ca o continuare a discursului 
propagandistic greco-catolic din 
exil. Un caz mult discutat, dar puţin 
cunoscut este cel al Mitropolitului 
Visarion Puiu considerat de cei prea 
înfierbântați de scrisul istoric ca un 
"ecumenist autentic”. 

Ne vom susține afirmaţia 
abordind două apariţii în presa 
românească pe această temă. Este 
cazul unui articol al părintelui 
Augustin Silvestru Prunduș, sem- 
natarul materialului "Ecumenism 
autentic”, apărut în "Vestitorul", 
august 2001, periodic al Eparhiei 
Unite de Oradea. Aici, distinsul 
părinte face o serie de asocieri de 
evenimente istorice distincte în timp. 
De exemplu: "Mitropolitul (Puiu) a 
fost obligat să-și ceară pensionarea 
din cauza intrigilor, calomniilor și 
uneltirilor, Sfântul Sinod numindu-l 
Conducătorul Misiunii Ortodoxe 
Române din Transnistria. Aici l-a 
întâlnit pe mitropolitul Nicolae 
Bălan, de culoare verde legionară, 
plecat în misiune ca să binecuvân- 
teze bisericile spurcate de comu- 
niști,..". 

Părintele Prunduș trebuie să știe 
că Mitropolitul Puiu a ajuns șef al 
Misiunii din Transnistria abia în 
1942, la peste doi ani după 
retragerea de pe scaunul Bucovinei, 
nu imediat așa cum foarte ușor și 
greșit se poate înțelege. Mai mult, 
când Mitropolitul Visarion a ajuns la 
Odesa, Mitropolitul Nicolae al 
Ardealului nu mai vizita Trans- 
nistria, deoarece o făcuse în toamna 
lui 1941, deci cu un an înainte . 

În continuare părintele Prunduș 
scrie "adevărate file de istorie”, 

Un personaj istoric mult discutat, dar puțin cunoscut: 


susținând că în vara lui 1944 
Mitropolitul Visarion, surprins de 
noua situație politică "ia hotărârea să 
nu mai revină în țară, sub dominaţia 
comunistă, ca să se transforme în 
luptător pentru biserică şi popor”. 
Pentru aceasta Dumitru Stavarache, 
autorul unui recent volum de docu- 
mente despre Mitropolitul Puiu arată 
cum şi înainte de acest moment, 
Mitropolitul Visarion Puiu a fost un 
"luptător pentru biserică și popor” , 
deci nu nu trebuia să devină. Pe de 
altă parte, rămânerea lui în Occident 
se datorează, precum ne arată docu- 
mentele de arhivă, schimbării poli- 
tice a României față de Germania . 
Mai mult, spre sfârșitul anilor '50 
arhiereul nostru chiar dorea reîntoar- 
cerea în țară. 

Nu în ultimul rând, părintele 
Prunduș dorește să ne convingă cu 
ceea ce puterea comunistă urmărea 
în anul 1950 și anume că Mitro- 
politul Visarion a dorit "unirea orto- 
doxiei cu catolicismul” (de reținut 
ordinea termenilor), încă din 1925. 
De unde puterea comunistă i-a dat 
"sentința de condamnare la moarte 
însoțită (subl. ns.) de caterisirea 
dată de Sfântul Sinod în 28 februarie 
1950". Un fals mai mare nici că 
poate exista, deoarece condamnarea 
la moarte i-a fost hotărâtă în 1946, 
iar "caterisirea" în 1950, după mai 
multe cereri ale puterii comuniste 
către conducerea BOR. 

Ideea că ar fi susținut "unirea" a 
pornit de la o afirmație lansată în 
epocă, care pornea de la un articol 
din ziarul unit "Unirea", 1925, nr. 
25, p. , în care apărea o declaraţie a 
Mitropolitului Visarion - care era 
contra. înființării instituției Patriar- 
hiei la conducerea BOR - preluată cu 
un alt înțeles, Pentru aceasta trebuie 
remarcat faptul că activitatea sa, de 
până la plecarea din țară, nu a deter- 

minat nimic care să susţină o poziție 
antiortodoxă și împotriva BOR, ci 
dimpotrivă a participat la misiunea 
Bisericii Ortodoxe Române, atât din 
punct de vedere social, cât mai ales 
spiritual. De fapt, atunci episcopul 
Visarion spunea: "Pentru zilele noas- 
tre un patriarh trebuie să reprezinte 
culmea organizării administrative a 
unei Biserici pe temelia unei Biserici 
solid organizate" . Deci contraargu- 
mentele sale se bazau pe situația în 
care se afla BOR și nicidecum pe o 
simpatie specială pentru Biserica 
Catolică. Poate, decât, la disciplina 
de care aceasta dădea dovadă atunci 
când se afla la abația Maguzzano. 
Un argument în sprijinul afirmației 
noastre este pasajul din scrisoarea 
Mitropolitului Visarion Puiu al 
Bucovinei către Nicolae Iorga, din 
data de 20 aprilie 1939, în care aces- 
ta spunea, printre altele: "Reîntre- 
girea bisericească a neamului româ+ 
nesc prin readucerea la matcă a celor 
uniți” . 

În plus, Mitropolitul Visarion 
Puiu aducea la Odesa, de Duminica 
Ortodoxiei a anului 1943 (de reţinut 
semnificaţia zilei), prin săvârșirea 
Sfintei Taine a Botezului un catolic 
la ortodoxie. Iată un moment revela- 
tor pentru "ecumenismul" și dorința 
de "unire" a sa. 

Al doilea caz, pe care îl avem în 
vedere este articolul domnului Ion 
Zubașcu, intitulat "Statura uriașă a 
mitropolitului Visarion Puiu” ("Ro- 
mânia Liberă”, nr. 3855, 21 noiem- 
brie 2002, Supliment, p. II). 

Dincolo de limbajul veninos la 
adresa actualei conduceri a Bisericii 
Ortodoxe Române, di Zubaşcu face 
o serie de afirmaţii total gratuite, 
nesusținute istoric, Printre altele, 
susține că "patriarhul Justinian Mari- 
na, cel care I-a caterisit pe mitropo- 
litul Visarion Puiu, a distrus temel: 

Aj Nr. pilot, dedicat 


ile bune ale Bisericii, punându-le în 
slujba puterii atee venite de la 
Moscova”. DI Zubașcu ar trebui să 
cunoască numai contribuția pe care 
patriarhul Justinian Marina a adus-o, 
să spunem în plan legislativ-bise- 
ricesc. Necesitate pe care de altfel 
arhiereul Visarion Puiu o invoca 
mereu. în perioada interbelică în 
nenumăratele sale scrieri. Iar în ceea 
ce priveşte "caterisirea” care i-a 
declarat-o Mitropolitului aflat în 
străinătate, putem spune că este dis- 
cutabilă și necesită o cercetare istori- 
co-teologică atentă. Poate altă dată 
ne vom opri acestui fapt. 


Bucureşti. să 


lui Petre Ţuţea 


repere: "Mitul Eminescu' 
dosar: Elita autentică şi eli 
esențial: Despre etică în 
creştinul; 


despre fami 


ai 

Aceia dintre dumneavoatră care doresc 
să-și completeze colecția revistei Rost cu 
toate numerele apărute ne pot scrie la 
adresa: Nicu Butnaru, Aleea Potaisa 


nr:2, bl.M4, se. A, ap. 32, sector 6, 


Din sumarul numărului 4 


acea 


ta de hirtie 
român 


DI. Zubașcu ar trebui să mai știe 
că nu numai Visarion Puiu a prezis 
cu. clarviziunea unui profet biblic 
perisabilitatea unui sistem politic 
satanic bazat pe distrugerea valorilor 
umane”, ci chiar și PF Justinan 
Marina - "patriarhul roșu”, sintagmă 
atât de mult prețuită în istoriografia 
greco-catolică -, pe care îl vede în 
cele mai negre culori. Ne referim la 
nota informativă din data de 6 fe- 
bruarie 1949, unde sursa redă 
următoare afirmație pe care ar fi 
făcut-o Patriarhul Justinian: "Peste 
50 de ani, dacă se va mai vorbi 
despre Karl Marx, se va vorbi numai 


pai 

despre un filozof oarecare, ale cărui 
învățături nu au avut rezultate prac- 
tice durabile” . 

În încheiere, opinăm că astfel de 
chestiuni de istorie bisericească, mai 
ales cele din timpul regimului comu- 
nist, necesită o privire atentă, atât 
asupra faptelor istorice, cât mai ales 
asupra încărcăturii teologice. 

Nu se poate scrie istorie eclesias- 
tică pe o simplă constatare, prin 
folosirea unor documente într-un 
mod superficial, fără o analiză istori- 
co-teologică, dar folosind un limbaj 
pompos, de cele mai multe ori tribu- 
tar unor tendințe politice. 


Nr. |, dedicat lui 
Nicolae Steinhardt 


Nr. 2, dedicat lui 
Mircea Eliade 


stra 

Nostalgia Europei 


Nostalgia Europei, a Europei 
eter,.s, este un mugur, abia bănuit, 
care stă să dea în floare numai în 
sufletele aristrocrate. De aceea vor fi 
ales editorii Cristian Bădiliţă şi 
Tudorel Urian titlul Nostalgia Euro- 
pei pentru un volum în onoarea lui 
Alexandru Paleologu - spirit nobil 
prin excelență. 

Cartea, apărută de curând la 
Editura Polirom, vorbește despre 
tradiţie, credința în Dumnezeu, cul- 
tură, monarhie și, evident, despre 
Europa. Nostalgia Europei se com- 
pun: din dialoguri cu Alexandru 
Paleologu, Virgil Neamoianu, Nico- 
lae Manolescu, Neagu Djuvara, 


NOSTALGIA 
|. EUROPEI 


| Volum în onostea lui Alexandru Pateologa 


Mihail Șora, Alexandru George și din 
eseuri semnate, printre alţii, de 
Andrei Pleşu, Cristian Bădiliţă, 
Toader Paleologu, H.-R. Patapievici. 
Nu în cele din urmă, conţine 127 de 
vorbe memorabile ale celui omagiat. 


Theodor Codreanu 
Eminescu-martor al 
Adevărului 


Volumul, apărut la Editura Scara 
în acest an, este o versiune sub- 
Stanţial modificată a primei părți din 
Dubla sacrificare a lui Eminescu 

(1997, 1999). Demersul autorului 
este îndreptat nu doar asupra faptului 
biografic, ci vizează mai ales sensul 

“EMINESCU 
“7 MARTOR AL 
„ „ADEVĂRULUI 


onotologic al "jertfei și jertfirii lui 
Eminescu”. Potrivit lui Theodor 
Codreanu, "Cartea se vrea o sinteză 
cvasidefintivă asupra destinului emi- 
nescian marcat de geniul publicistu- 
lui care implică existența de model 
exemplar, fără de care cultura și civi- 
lizația unui popor s-ar nărui. După 
atâtea decenii de comunism și după 
prăbușirea morală și economică de 
după 1989, Eminescu rămâne steaua 
călăuzitoare în regăsirea drumului 
salvator. Acesta este sensul jertfei și 
jertfirii lui, de care poetul a fost 
conştient până lă intoxicarea cu mer- 
cur, care i-a pricinuit nu numai o 
infernală suferință psihică și morală, 
dar şi moartea fizică”. 


Ciprian Chirvasiu 
Ateliere în paragină 


Subintitulat 24 de ore și miezul 
nopții cu Aureliu Titu Dumitrescu, 
noul volum al lui Ciprian Chirvasiu, 
apărut la Editura Cartea de Suflet 
(2002), se fundează pe răspunsul la 
întrebarea: cum poate marca o carte 
ireversibil destinul unui creator ? 
Interlocutorul autorului este discipolul 
lui Nichita Stănescu. Cu puţină vreme 
înainte de a pleca la cele veșnice, 


În e i a N N e E e a 


Nichita Stănescu încheia, alături de 
A.T. Dumitrescu, publicarea în Supli- 
mentul Literar Artistic al Scînteii 
Tineretului a foiletonului-confesiune 
Antimetafizica. Responsabilitatea. și 
nimbul gloriei de a fi pus cartea între 
coperţi i-au revenit tânărului ucenic 
Aurelian Titu Dumitrescu. 

În Ateliere în paragină, dis- 
cipolul de odinioară răspunde de pe 
poziţia maestrului la întrebările care 
se nasc din slujirea principiilor Școlii 
de poezie de la Bucureşti, visată de 
Nichita. 


Ilie Vlad Sturza 
Pribeag printr-un secol 
nebun 


Subtitlul volumului, De /a 
Legiunea Arhanghelul Mihail la 
Legiunea Străină (Ed, Vremea, 
București, 2002), redă în bună parte 
ineditul unei vieți în care un tânăr 
aristrocrat român, crescut în înaltul 
mediu al diplomaţiei, se regăsește, 
succesiv, ca participant la anii de 
măreție şi de decădere al mișcării 
legionare, "la curciada anticomu- 
nistă" de pe frontul de Răsărit, iar în 
cele din urmă ca fugar din calea 
comunismului, cutreierând Europa 
pe jos, până ce soarta l-a adus să bată 
la porțile Legiunii Străine. 

"De câte ori l-am întâlnit pe 
Prințul Sturdza, am avut sentimentul 
reconfortant al contemporaneității cu 
ultimii boieri români de altădată, 
capabili să reziste și să se impună, 
respectând un anumit cod de onoare, 
în orice circumstanțe istorice”, scrie 
Mihai Ghyka într-un cuvânt înainte. 

Semnul organizaţiei 


Asociația Romfest XXI are ca 
semn distinctiv o cruce închipuită dintr-o 
frânghie bizantină de culoare aurie, avînd 
in centru, pe un fond verde, o altă cruce 
trasată de coloana infinitului şi steagul 
dacic, Crucea înseamnă jer/fă întru 
Hristos, frînghia - dreapta credinţă, 
coloana fără sfirşit - devenirea pe verti- 
cală a neamulu românesc, iar drapelul 
dacic arată originea românilor. Auriul 
este culoarea divinității, iar verdele este 
simbolul renașterii. 


Cum puteți să vă implicați 


lată cum pot să se implice cei care nutresc 
aceleași idei ca noi: 

e Adcrând la asociația Romfest XXI. 

€ Donând bani (lunar sau punctual), 
obiecte sau consumabile pentru revistă. 

e Efectuând expertize în domeniile cir- 
cumscrise scopului nostru. 


Rost: 


cuvânt, rațiune, sens, ordine 


În româna veche, rost a fost moștenit cu 
înțelesul de gură, păstrat astăzi doar în cîteva 
expresii de largă răspîndire şi stînd la baza 
verbului a rosti. Pe această linie semnatică au 
mai apărut derivatele rostire, rostitor etc. 
Poate şi sub influența grecescului logos, care 
înseamnă deopotrivă "cuvînt", "rațiune", 
"ştiinţă", dar și "vorbire", "gură", "exprimare”, 
rost a evoluat și el spre înțelesul "rațiune”, 
"sens", "til", "noimă”, "scop", cu care se 
foloseşte astăzi în mod curent. În sensul logic 
al tilcuirilor de mai sus a apărut verbul a ros- 


e Oferindu-se pentru a face alte servicii 
organizației. 

e Contribuind la o cât mai largă difuzare 
a revistei Rost. 

e Punând un banner al organizaţiei pe 
site-ul lor pe Internet. 

e Vorbind în cât mai multe cercuri despre 
scopul și acțiunile Romfest XXI. 

e Participând la dezbaterile din foru- 
murile de pe pagina noastră pe Internet. 


tui ("a da sens”, "a pune ordine”), cu derivata 
rostuire, rostuitor etc. 

Creat prin Rostirea (Cuvintul, Verbul) 
divină, omul este el însuși, spre deosebire de 
toate celelalte ființe din lumea văzută, făptură 
rostitoare (înzestrată cu grai, cu vorbire, deci 
și cu gîndire), dar și rostuitoare (care are sens 
superior și poate da sens lucrurilor). 

Omul are un rost dat de Dumnezeu, dar 
uneori caută să-și facă singur alt rost, după 
mintea lui. În orice caz, starea cea mai rea a 
omului este aceea de a-și pierde rostul (orice 
rost), de a fi fără rost pe lume. ar cel mai 
mare serviciu care poate fi făcut omului (indi- 
vidual sau comunitar) este de a-l ajuta să-și 
(re)găscască rostul. Tocmai acest obiectiv şi l-a 
propus revista Rost la nivelul lumii românești. 


rost 


manifest românesc 


Abe neime ne 


Abonamentele se fac trimițând un mandat poștal (în care specificaţi citeţ 
numele, adresa completă şi perioada de abonament) pe numele Nicu Butnaru, Aleea 
Potaisa nr. 2, bl. MA, sc. A, ap. 32, sector 6, Bucureşti. 

Prețul unui abonament: e 3 luni: 45.000 lei e 6 luni: 90.000 lei e 12 luni; 


180.000 lei. 


Pentru abonaţii din Europa abonamentul este de 22 Euro, iar pentru cei de pe 
celelalte continente, 52 USD pe an. Taxele poştale sunt incluse în preț. 

